'পণ্ডিত নেহৰুৰ ভুল ভুগি আছে দেশখনে', কাশ্মীৰ সমস্যাক লৈ কংগ্ৰেছৰ বিৰুদ্ধে অভিযোগ উত্থাপন নিৰ্মলা সীতাৰমণৰ ...– News18 assam\n'পণ্ডিত নেহৰুৰ ভুল ভুগি আছে দেশখনে', কাশ্মীৰ সমস্যাক লৈ কংগ্ৰেছৰ বিৰুদ্ধে অভিযোগ উত্থাপন নিৰ্মলা সীতাৰমণৰ ...\nকাশ্মীৰ সমস্যা (Kashmir Issue) সন্দৰ্ভত, বিজেপিয়ে আকৌ কংগ্ৰেছক দোষাৰোপ কৰিছে। নিৰ্মলা সীতাৰমণে (Nirmala Sitharaman) বুধবাৰে স্বৰ্গীয় প্ৰধানমন্ত্ৰী জৱাহৰলাল নেহৰুক (Jawahar Lal Nehru) কাশ্মীৰ সমস্যাটো ৰাষ্ট্ৰসংঘলৈ লৈ গৈ আন্তঃৰাষ্ট্ৰীয়কৰণ কৰাৰ অভিযোগ উত্থাপন কৰে।\nLast Updated : March 23, 2022, 21:13 IST\nকাশ্মীৰ সমস্যা (Kashmir Issue) সন্দৰ্ভত, বিজেপিয়ে আকৌ এবাৰ কংগ্ৰেছক দোষাৰোপ ৰাখিছে। কেন্দ্ৰীয় বিত্ত মন্ত্ৰী নিৰ্মলা সীতাৰমণে (Nirmala Sitharaman) বুধবাৰে স্বৰ্গীয় প্ৰধানমন্ত্ৰী জৱাহৰলাল নেহৰুক (Jawahar Lal Nehru) কাশ্মীৰ সমস্যাটো ৰাষ্ট্ৰসংঘলৈ লৈ গৈ আন্তঃৰাষ্ট্ৰীয়কৰণ কৰাৰ অভিযোগ উত্থাপন কৰে। তেওঁ কৈছে যে বিষয়টো গোলকীয় পৰ্যায়লৈ যোৱা উচিত নাছিল কিয়নো ই ভাৰতৰ এটা আভ্যন্তৰীণ বিষয় আছিল।\nৰাজ্যসভাত কেন্দ্ৰীয় মন্ত্ৰী নিৰ্মলা সীতাৰমণে কয় যে কাশ্মীৰ সমস্যা মূলতঃ ভাৰতৰ সৈতে সম্পৰ্কিত এটা বিষয়। কংগ্ৰেছে বিষয়টো ৰাষ্ট্ৰসংঘলৈ লৈ গৈছিল। কোনে লৈছিল? দেশৰ প্ৰথম প্ৰধানমন্ত্ৰী পণ্ডিত জৱাহৰলাল নেহৰুৱে এই বিষয়টো ৰাষ্ট্ৰসংঘলৈ লৈ গৈছিল, কিয়? কাৰণ ব্ৰিটিছে নিশ্চয় তেওঁলোকক পৰামৰ্শ দিছিল যে এই সমস্যাটো সমাধান নহ'ব আৰু প্ৰধানমন্ত্ৰী নেহৰুৱে ইয়াক ৰাষ্ট্ৰসংঘলৈ লৈ গৈছিল।\nপাকিস্তানৰ কথা উল্লেখ কৰি নিৰ্মলা সীতাৰমণে কয়, "আজিলৈকে আমাৰ চুবুৰীয়াই কংগ্ৰেছৰ এই ভুলৰ অপব্যৱহাৰ কৰি আছে।\nকাশ্মীৰক ভাৰতৰ এক অবিচ্ছেদ্য অংগ বুলি অভিহিত কৰি তেওঁ কয়, "এইটো এটা সমস্যা যাক গোলকীয় পৰ্যায়লৈ লৈ যোৱা উচিত নাছিল। এইটো ভাৰতৰ আভ্যন্তৰীণ বিষয় আৰু আমি ইয়াক চম্ভালিব পাৰিম। আমি আজিও চম্ভালি আছোঁ আৰু পাৰ্থক্য দেখুৱাই আছো।"\nতদানীন্তন প্ৰধানমন্ত্ৰী নেহৰুৱে ১৯৪৮ চনৰ জানুৱাৰীত ভাৰত আৰু পাকিস্তানৰ মাজত হোৱা প্ৰথম যুদ্ধৰ পিছত কাশ্মীৰৰ বিষয়টো সম্পৰ্কে ৰাষ্ট্ৰসংঘৰ নিৰাপত্তা পৰিষদৰ ওচৰত আবেদন জনাইছিল। ভাৰতৰ আবেদনৰ ওপৰত ভিত্তি কৰি, নিৰাপত্তা পৰিষদে দুয়োখন দেশৰ মাজত মধ্যস্থতাৰ বাবে ৰাষ্ট্ৰসংঘৰ আয়োগ গঠন কৰিছিল\nFirst published: March 23, 2022, 21:13 IST\nJawaharlal NehruKashmir IssueNirmala SitharamanUnited nations


২-সপ্তাহৰ বিশেষ প্ৰশিক্ষণ কাৰ্যসূচী\nআবেদন পত্ৰ ((ডাউনলোড কৰক আৰু পূৰ কৰক)\nৰাষ্ট্ৰীয় অনুবাদ অভিযানৰ (এনটিএম) গুৰুত্বপূৰ্ণ উদ্দেশ্য সমূহৰ ভিতৰত এটা হ’ল অনুবাদকৰ দক্ষতা বিকাশ। এই অভিযানে বিশেষ কাৰ্যসূচী আৰু দিকদৰ্শন কাৰ্যসূচীৰ দ্বাৰা অনুবাদকসকলক প্ৰশিক্ষণ প্ৰদান কৰে। ই লগতে বৃত্তিগত অনুবাদকক শৈক্ষিক সহযোগীতাও প্ৰদান কৰে। অনুবাদ বিষয়ত চাৰ্টিফিকেট আৰু ডিপ্লমা পাঠ্যক্ৰম প্ৰদান কৰাৰ বাবেও প্ৰয়াস চলি আছে।\nকোনে অংশগ্ৰহণ কৰিব পাৰে? এই কাৰ্যসূচী সেইসকলৰ বাবে যি অনুবাদ কৰ্মক ৰুচি হিচাপে গ্ৰহণ কৰিছে অথবা অনুবাদ কৰ্মক পেছা ৰূপে গ্ৰহণ কৰিব খোজে। নিজৰ জ্ঞান বৃদ্ধি আৰু দক্ষতা বিকাশৰ বাবে আগ্ৰহী পেছাদাৰী অনুবাদকৰ লগতে অনুবাদ অধ্যয়নৰ ছাত্ৰ-ছাত্ৰীৰ বাবেও এই কাৰ্যসূচী মুকলি থাকিব। সাধাৰণতে এই কাৰ্যসূচীত অংশগ্ৰহণকাৰী সকল হ’ল- (ক) সেৱাত নতুনকৈ যোগদান কৰা কৰ্মচাৰী আৰু বিভিন্ন বিশ্ববিদ্যালয়/সংস্থানত পঞ্জীভুক্ত ছাত্ৰ-ছাত্ৰী, (খ) বিভিন্ন চৰকাৰী আৰু অৰ্ধ-চৰকাৰী সংস্থানত কৰ্মৰত ভাষা বিষয়া (গ) বৈজ্ঞানিক তথা কাৰিকৰী শব্দাৱলী আয়োগৰ লগত জড়িত ব্যক্তি ইত্যাদি।\nস্থান? প্ৰশিক্ষণ আৰু দিকদৰ্শন কাৰ্যসূচীসমূহ ৰাষ্ট্ৰীয় অনুবাদ অভিযান, ভাৰতীয় ভাষা সংস্থান, মহীশূৰত অনুষ্ঠিত হয়। এই কাৰ্যসূচী বিভিন্ন সংস্থানৰ লগত সহযোগীতাৰে আন ঠাইতো অনুষ্ঠিত কৰা হয়।\nমাছুল: এই কাৰ্যসূচীৰ বাবে কোনো মাছুলৰ প্ৰয়োজন নাই, কিন্তু কৰ্যক্ৰমৰ আৰম্ভণিতে প্ৰতিজন অংশগ্ৰহণকাৰীয়ে ৫০০/- টকাকৈ জমা দিব লাগে। এই ধনৰাশী ‘ট্ৰেনছলেছন টু়ডে’ গৱেষণা পত্ৰিকাখনৰ ১ বছৰীয়া সদস্যভুক্তিৰ মাছুল হিচাপে গ্ৰহণ কৰা হয়।\nআবেদন কেনেকৈ কৰিব? ইচ্ছুক ব্যক্তিয়ে সংস্থানৰ ৱেবছাইটৰ www.ciil.org / www.ntm.org.in পৰা আবেদন পত্ৰ ডাউনলড কৰি উপযুক্ত প্ৰমাণপত্ৰ তথা প্ৰয়োজনীয় নথিৰ প্ৰতিলিপিসহ সম্পূৰ্ণকৈ পূৰণ কৰা স্বাক্ষৰিত আবেদন তলৰ ঠিকনাত পঠিয়াব পাৰিব।\nপ্ৰশিক্ষক? এনটিএম হ’ল অনুবাদ জগতৰ অভিজ্ঞ প্ৰশিক্ষকসকলৰ মিলনস্থলী। কিছুসংখ্যক প্ৰশিক্ষক হ’ল এনটিএম, চিআইআইএলৰ সমল ব্যক্তি, ইয়াৰ উপৰিও আন বিভিন্ন প্ৰতিষ্ঠিত সংস্থানৰ পৰাও অভিজ্ঞ প্ৰশিক্ষকক আমন্ত্ৰণ কৰা হয়।\nবিঃদ্রঃ- আবেদন-পত্ৰ বছৰৰ যিকোনো সময়তে পঠিয়াব পাৰিব। আবেদন-পত্ৰ প্ৰেৰণ কৰা লেফাফাৰ বাওঁফালে শীৰ্ষত 'Application for NTM Translation Training programme' বুলি উল্লেখ কৰিব লাগিব। কোনো সেৱা অথবা যিকোনো নিয়মীয়া কৰ্মত জড়িত আবেদনকৰীয়ে নিয়োগকৰ্তা বা সংস্থানৰ মুৰব্বীৰ আগতীয়া অনুমোদন ল’ব লাগিব। নিৰ্বাচিত প্ৰাৰ্থীসকলৰ নামৰ তালিকা এনটিএম আৰু চিআইআইএলৰ ৱেবছাইটযোগে প্ৰকাশ কৰা হ’ব।\nযোগাযোগ: সকলো ধৰণৰ অনুসন্ধানৰ বাবে অনুগ্ৰহ কৰি ntmtrainingprog2016[at]gmail[dot]com ত ই-মেইল কৰক।


xukhdukh.com September 04, 2013 goodnews,\n১. অসম মানৱ অধিকাৰ আয়োগে ৰাজ্য চৰকাৰক বিহিলে জৰিমনাঃ পুনৰ পৰীক্ষণত মেট্ৰিক-মাদ্ৰাছত স্থান লাভ কৰা চাৰি শিক্ষাৰ্থীক দুই লাখকৈ টকাৰ ক্ষতিপূৰণ দিবৰ বাবে দিলে নিৰ্দেশ৷\nভাৰত-বাংলা সীমান্তত চোৰাং চিকাৰীৰ\nহাতৰ পৰা উদ্ধাৰ হ’ল ৯৫২টাকৈ\nবিৰল প্ৰজাতিৰ কাছ৷\n২. অসমত ক্ৰীড়াবিদৰ জন্মদিনৰ বৃহৎ আয়োজন দেখি অভিভূত হ’ল অলিম্পিয়ান দৌৰবিদ ছাইনী উইলচনঃ ৰাজ্যজুৰি উলহমালহেৰে পালিত হ’ল অভিৰুচি ক্ৰীড়া দিৱস৷ দেশক প্ৰতিনিধিত্ব কৰা ৰাজ্যৰ ২৪ গৰাকী খেলুৱকৈ সম্বৰ্ধনা জনালে গুৱাহাটীৰ চান্দমাৰিত আয়োজিত কেন্দ্ৰীয়ভাৱে উদযাপিত অনুষ্ঠানত৷\n৩. মাত্ৰ এটা বাক্যতে ৰমেন দাসে লিখি উলিয়ালে মহাপুৰষ শ্ৰীমন্ত শংকৰদেৱৰ জীৱন, কীৰ্তি, আদৰ্শৰ ওপৰত বিশেষ গ্ৰন্থ “একেটি বাক্যত গুৰু প্ৰণতি”: গুৱাহাটী প্ৰেছ ক্লাৱত গ্ৰন্থখন উন্মোচন কৰি ৰঞ্জিত শেখৰ মুছাহাৰী দেৱে ক’লে-”বৰ্তমান সময়তো অসমত এগৰাকী মহাপুৰুষৰ প্ৰয়োজন”৷\n৪. দিল্লীত আক্ৰাছু সহ কোঁচ-ৰাজবংশী সংগঠনেৰে ত্ৰিপাক্ষিক আলোচনাঃ সুকীয়া ৰাজ্যৰ পৰিবৰ্তে জনজাতিকৰণৰ প্ৰস্তাৱ বিবেচনালৈ আনিবলৈ গুৰুত্ব দিছে ৰাজ্য চৰকাৰে৷\n৫. মুম্বাই হাইকৰ্টৰ নাগৰিকত্ব বিষয়ত গুৰুত্বপূৰ্ণ স্থিতিঃ ১৯৮৭চনৰ পাছত জন্ম হোৱা লোকে পিতৃ-মাতৃৰ নাগৰিকত্বৰ প্ৰমাণ পত্ৰৰ জৰিয়তেহে নিজকে ভাৰতীয় বুলি প্ৰমাণ কৰিব লাগিব, নিজৰ জন্ম প্ৰমাণপত্ৰ আৰু পাচপৰ্টেই নাগৰিকত্ব প্ৰমাণৰ বাবে যথেষ্ট নহয়৷\n৬. ইছলামিক প্ৰতিবাদক অতিৰঞ্জিতভাৱে দেখুওৱাৰ অপৰাধত ইজিপ্তত আল-জজিৰাকে ধৰি চাৰিটা টিভি চেনেলৰ সম্প্ৰচাৰ বন্ধ কৰাৰ নিৰ্দেশ দিলে কাইৰোৰ এখন বিশেষ আদালতে৷ চেনেলকেইটাক কৰিলে অবৈধ ঘোষণা ৷\n৭. দৰঙৰ ঐতিহাসিক তথা সত্ৰাধিকাৰবিহীন ব্যতিক্ৰমী খটৰা সত্ৰত “পাঁচতি মহোৎসৱ”ক লৈ চলিছে ব্যাপক প্ৰস্তুতিঃ ১৬-১৯ছেপ্তেম্বৰলৈ এই উৎসৱৰ সতে গ্ৰন্থমেলা, প্ৰদৰ্শণীৰ লগতে প্ৰাগজ্যোতিষ থিয়েটাৰৰো প্ৰদৰ্শণৰ কৰিছে ব্যৱস্থা৷\n৮. “সেউজ শিৱসাগৰ” আঁচনিৰ কাম চলিছে পূৰ্ণোদ্যমে, আমগুৰিত পাতিলে গাঁওবুঢাৰ সভাঃ উপায়ুক্ত মিনাক্ষী সুন্দৰমে ক’লে-”গাঁওবুঢা সকল হ’ল প্ৰশাসনৰ সংযোগকাৰী ব্যক্তি”৷ আমগুৰিত গাঁওবুঢ়া ভৱন নিৰ্মাণৰো চলিছে চিন্তাচৰ্চা৷\n৯. কাইলৈ ৫২তম শিক্ষক দিৱস উপলক্ষে তেজপুৰত ৩৬ গৰাকী কৃৰ্তি শিক্ষকক সম্বৰ্ধনা জনাব তেজপুৰ জিলা প্ৰশাসনে৷\n১০. ইংলেণ্ডৰ বাৰ্মিংহামত ইউৰোপৰ সৰ্ববৃহৎ পুথিভঁৰালটো উদ্বোধন কৰিলে শিশু শান্তি বঁটা লাভ কৰা পাকিস্তানী কিশোৰী মালালা ইউচুফজাইয়ে৷\n১১. শীঘ্ৰে সকলো খালী পদ পূৰণৰ নিৰ্দেশ দিলে মুখ্যমন্ত্ৰীয়েঃ অহা ৩০ছেপ্তেম্বৰৰ ভি্তৰত সকলো বিভাগ, শৈক্ষিক প্ৰতিষ্ঠান, ৰাজহুৱা প্ৰতিষ্ঠানত খালী হৈ পদৰ সবিশেষ তথা নিযুক্তিৰ ব্যৱস্থাৰ সবিশেষ জনাব লাগিব মুখ্য সচিবে৷\n১২. নগাঁৱত অভিনেতা মহানন্দ শৰ্মাক নাট্যপ্ৰৱৰ সাৰদাকান্ত বঁটা প্ৰদান কৰিলে মন্ত্ৰী ৰকিবুল হুছেইনেঃ শিল্পপ্ৰাণ চন্দ্ৰ ফুকন বঁটা প্ৰদান কৰা হয় অভিনেতা বিজু ফুকনদেৱক৷\n১৩. ভাৰতীয় শিশু কল্যান পৰিষদৰ তেজপুৰ জিলা শাখাৰ উদ্যোগত শোণিতপুৰ শিশু বিকাশ একাডেমীৰ বিজ্ঞান প্ৰদৰ্শণীত মুগ্ধ হ’ল ৰাইজঃ ডাঃ লক্ষ্মী গোস্বামীয়ে শিশুক অধ্যয়নমুখী আৰু বৈজ্ঞানিক দৃষ্টিভংগীসম্পন্ন কৰি গঢ়ি তোলাৰ বাবে অভিভাৱক সকললৈ জনালে আহ্বান৷\n১৪. আমাৰ অসমৰ কাকতৰ বাতৰিত গা লৰিল প্ৰশাসনৰঃ অৱশেষত বেদখলমুক্ত কৰাৰ লক্ষ্যৰে শিলসোঁকো বিলত চলাব উচ্ছেদ অভিযান৷\n১৫. অহা ১৯-২১ছেপ্তেম্বৰলৈ লখিমপুৰত অনুষ্ঠিত হব অসম মাধ্যমিক শিক্ষক-কৰ্মচাৰী সন্থাৰ ৪৮তম দ্বি-বাৰ্ষিক অধিৱেশনৰ৷\n১৬. উন্মোচিত হ’ল কমলপুৰৰ বিহদিয়া গাঁও “পঞ্চায়ত ভৱন”; পঞ্চায়তীৰাজক অধিক সক্ষম কৰাৰ বাবে আঠ লাখ পঞ্চাশ হাজাৰ টকাৰ ব্যয়েৰে নিৰ্মিত হ’ল এই ভৱন৷\n১৭. নৰেন্দ্ৰ মোদীৰ আগ্ৰাসী নিৰ্বাচনী কুচকাৱাজৰ প্ৰত্যুত্তৰ ৰূপে অসমকে ধৰি ১৬খন ৰাজ্যত কংগ্ৰেছেও গঠন কৰিলে ইস্তাহাৰ কমিটি গঠন৷\n১৮. পৃথক বড়োৰাজ্যৰ বিৰোধিতাৰ অ-বড়োৰ স্বাৰ্থ সুৰক্ষিত ৰখাৰ বাবে প্ৰতিবাদেৰে উত্তাল হ’ল পাঠশালাঃ সকলো নাগৰিকৰ শান্তিপূৰ্ণ সহ-অৱস্থান তথা জীৱন-জীৱিকাৰ অধিকাৰৰ দাবী হ’ল প্ৰতিধ্বনিত৷\n১৯. সৰ্থেবাৰীৰ কাঁহ শিল্পক জীয়াই ৰখাৰ বাবে বিক্ষোভ প্ৰদৰ্শণ কৰি চৰকাৰৰ দৃষ্টি আকৰ্ষণ কৰিলে কঁহাৰ শিল্পী সকলেঃ আলোচনাৰে আয়ুক্তৰ সতে এক মীমাংসাতো উপনীত হোৱাৰ বাতৰি৷\n২০. অনলাইন বিক্ৰীৰে শিৰোনামা পালে অসমীয়া চাদৰ মেখেলাইয়োঃ ফ্লীপ কাৰ্টৰ দৰে ৰাষ্ট্ৰীয় পৰ্টেলেও ইয়াৰ ব্যৱসায় সুন্দৰকৈ চলাই থকাৰ সুখৰ খবৰ৷\n১. ত্ৰিপাক্ষিক বৈঠকৰ প্ৰাক-মুহূৰ্তত তীব্ৰ হৈছে বড়োলেণ্ড বিৰোধী আন্দোলনঃ বিটিএডিত পুনৰ গোষ্ঠী সংঘাতৰ আশংকা৷\n২. প্ৰতিবাদকাৰীৰ লক্ষ্য এতিয়া ৰেল’পথঃ পুনৰ ১০ৰেল’ৰ চলাচল বাতিল৷\n৩. শিশু অপহৰণৰ ঘটনাঃ মথুৰাপুৰ থানা আক্ৰমণ, ২৫জন আহত হোৱাৰ চিন্তনীয় বাতৰি৷\n৪. ৰাজ্যজুৰি ডেংগুঃ আক্ৰান্তৰ সংখ্যা ১৮০লৈ বৃদ্ধি৷\n৫. কণ্যা প্ৰিয়ংকাক লৈ স্বাস্থ্য পৰীক্ষাৰ বাব আমেৰিকালৈ ছোনিয়া গান্ধী ৰাওনা৷\n৬. অইলৰ অদক্ষ বনুৱা নিযুক্তি সাক্ষাৎকাৰত ব্যাপক অনিয়ম অভিযোগঃ এবছৰে ঘোষণা নহ’ল ফলাফল৷\n৭. যোৰহাটত ডাষ্টবিনত ওলাল দেৱশিশুঃ মানৱতা পুনৰ ভূ-লুণ্ঠিত৷\n৮. থিয়েটাৰৰ প্ৰয়োজকৰ অশ্লীল ইংগিতত অতীষ্ঠ হৈ দল এৰিলে মুখ্য অভিনেত্ৰীয়েঃ সাংস্কৃতিক পথাৰৰ চিন্তনীয় খবৰ৷\n৯. মাজুলীৰ বীজ নিগমৰ গুদামত পঁচিছে লক্ষাধিক মূল্য সাৰ বীজ৷\n১০. গোলাঘাটৰ ঘিলাধাৰী নদীত বিহ দি মৎস্য নিধনৰ ঘটনা৷


কেঁকোৰা চেপা – অৰবিন্দ গোস্বামী – ফটাঢোল\nFebruary 1, 2020 দৈনন্দিন\tOne comment\nকেঁকোৰা চেপা – অৰবিন্দ গোস্বামী\nক্ষন্তেক মুখামুখি হৈছিলো তেখেতৰ সতে আৰু তাৰ পাছত দুদিন মই হস্পিতালৰ বিচনাত থাকিবলগা হৈছিল।চিকিৎসক বাবুৰ পৰামৰ্শ —-“কোনো ধৰণৰ মানসিক আঘাতে এখেতক ইয়াতকৈ বেছি দুৰ্বল কৰি তুলিব পাৰে।সেয়ে মগজুত কোনো ধৰণৰ যাতে চাপ নপৰে।”—-চিকিৎসকে কোৱা শেষ কথাখিনি মই শুনিছিলো।সেই সময়ত কাষত পৰিয়ালৰ মানুহৰ আৰু বন্ধুসকলৰ উপস্থিতি অনুভৱ কৰিব পাৰিছিলো।ঘটনাটো কি হৈছিল সেইখিনি জুকিয়াই মনত পেলাবলৈ বাৰম্বাৰ চেষ্টা কৰিছিলো।কিন্তু একো মনত পৰা নাছিল।কিছুসময় পুণৰ অচেতন। তাৰ পিছত পুণৰ চেতনা ঘূৰি আহে।কিন্তু কথাখিনি মোৰ মনত নপৰিল।অৱশ্যে তিনিদিনমানৰ পিছত যেতিয়া মই অলপ সুস্থ হ’লো,তেতিয়া হিন্দী ফিল্মত ‘য়াদ্দাচ’ ঘূৰি অহাৰ দৰে মোৰো সকলো মনত পৰি গ’ল।\nসিদিনা হয়তো দেওবাৰ আছিল।বিয়াৰ নিমন্ত্ৰণ জনাবলৈ বাইকখন লৈ বন্ধু এজনৰ সতে ওলালো।এনেতে সেই নিৰ্দিষ্ট ব্যক্তিজনৰ ফোনটো আহিল।\n“মই আহি পাইছো।তই মোক কিমান সময়ত লগ কৰিব পাৰিবি?”\nসময়ৰ নাটনি স্বত্বেও তেওঁক সন্ধিয়া ছয় মান বজাত লগ কৰিম বুলি ক’লো।বিয়ালৈ তেতিয়া মাত্ৰ সাতাইশ দিন বাকী।দিনটো বিয়া মাতি বন্ধুক ঘৰত থৈ মানুহজনৰ ওচৰ পালোগৈ।তেওঁ বিদেশত থকা মানুহ।দুদিনৰ বাবে কিবা কাৰণত আমাৰ চহৰলৈ আহিছে।ফেচবুকত বৰ আন্তৰিকতাৰে আমি কথা পাতো আৰু ব্যঙ্গও কৰোঁ।তেখেতক এনেদৰে লগ পাম বুলি কল্পনাও কৰা নাছিলো।সেয়ে মনটো উৎফুল্লিত হৈ আছিল।তেখেতে মোক নিজৰ ভাইৰ দৰেই ‘তই’ সম্বোধন কৰিছিল আৰু মই দাদা হিচাপে ‘আপুনি’ বুলিছিলো।সেয়ে হাজাৰ ব্যস্ততাৰ মাজতো তেওঁক লগ পাবলৈ দৌৰি গৈছিলো।তেখেতে দিয়া হোটেলৰ ঠিকনামতেই তেখেতক হোটেলৰ কোঠাত লগ কৰিলোগৈ।বাঃ!বেচ ওখ-পাখ মানুহ।একদম ‘পাৰফেক্ট ফিগাৰ’ বুলি ক’ব পাৰি।তেখেতৰ গলগলীয়া মাতেৰে মোক স্বাগতম জনালে।অলপ ভয়,অলপ সংকোচ,অলপ ভাললগা…..কেনে এটা অনুভৱ হৈছিল,বৰ ভালদৰে বুজাব নোৱাৰিম।প্ৰথম একেবাৰে সাধাৰণ কথা-বতৰা।পিছত তেওঁ মোক সুধিলে——–\n“বিয়াৰ তাৰিখ ঠিক হ’ল যেতিয়া বিয়া নিশ্চিতই, নহয় জানো!”\n: “হয় দাদা।আগবাঢ়িছো আৰু।বাকীখিনি ভগৱানৰ ওপৰত এৰি দিছো।”\n: “বুদ্ধিমানৰ কাম নকৰিলি তই।”\nএইবাৰ মোৰ আচৰিত হোৱাৰ পাল।এয়া আকৌ এওঁ কি কয়!\n: “মা…মা…মানে ….দা…দাদা…বু…জি নাপালো।”\n: “বুজিবলৈ কি আছে?তোৰ দৰে ল’ৰা এটাই এনে কাম কৰিলে নুশুৱায়।”\n: “মা…মানে…এক্কো বু..বুজা নাই..ম…মই।কি কৰিলে নু…নুশুৱায় বুলিলে বা!কি…কি কৰিলোনো মই !”\n: “চা।তই এজন বুদ্ধিমান ল’ৰা বুলি মই ভাবিছিলো।কিন্তু বিয়া পতাৰ দৰে মূৰ্খামি এটা তই কিয় কৰিব ওলাইছ?”\n: “কি..কিন্তু দাদা, বিয়া পতাতো আকৌ মূৰ্খামি হ’ল কেনেকৈ?এয়াতো প্ৰকৃতি আৰু সমাজ উভয়ৰে নিয়ম!”\n: “প্ৰকৃতিৰ কথা বাৰু মানি চল।কিন্তু সমাজৰ সকলো মানুহে কি বিয়া পাতিয়েই সংসাৰ কৰিছে নেকি!”\n:”মানে মোৰ কথাষাৰৰ অৰ্থ হ’ল মানুহে পলুৱাই আনি সংসাৰ কৰা নাইনেকি?সিহঁতৰ ল’ৰা-ছোৱালী জন্ম হোৱা নাইনেকি?বিয়া পতা আৰু পলুৱাই অনা, এই দুয়োটাৰ ভিতৰত পাৰ্থক্য কি দেখিছ আৰু ক’ত দেখিছ।পলুৱাই আনিলে ঘৰত দুদিনমান ওফোন্দ পাতিব।তাৰ পিছত সকলো আগৰদৰেই হৈ যাব।”\n: “হেঁএ..এ….এ…।দাদা আপুনি এইবোৰ কি কৈছে?”\n: “যি কৈছো ঠিকেই কৈছো।এখন বিয়া পাতিবলৈ গ’লে আজিকালি মধ্যবিত্ত শ্ৰেণীৰ এজনেও ন দহলাখ টকা খৰচ কৰিব লাগে।কি প্ৰয়োজন বিনা কাৰণত ইমান খৰচ কৰাৰ।মানুহক তই যিমান নুখুৱাৱ।বিয়া শেষ হোৱাৰ পিছত নিমখ কম হ’ল,হালধি বেছি হ’ল,বেছি মচলা দিলে…..আৰু যে কিমান কি নুশুনিবা!মুঠতে ইমান খৰচ কৰিও তোৰ বদনামেই হ’ব।কোনোবাই খাই ভাল লাগিল বুলি তোৰ সন্মুখত ক’ব,কিন্তু পিছমুহুৰ্ত্ততে বাহিৰত গৈ তোৰ অপ্যায়ণৰ ওপৰত কুৎসা ৰটনা কৰিব।”\n:”যাৰ যি ক’বলগা আছে ক’ব আৰু ! সেইবুলি মই……”\n:”সেয়া! এইবোৰেইতো বেয়া কথা।কথা ক’লে বুজিব লাগে।আৰু এটা কথা জাননে!ছোৱালী পলুৱাই অনাৰো এটা মজা আছে।শ্ৰীকৃষ্ণয়ো ৰুক্মিনীক হৰণ কৰিহে আনিছিল।তেন্তে তেওঁ কৰিলে লীলা আৰু আমি কৰিলে চৰিত্ৰ ঢিলা বুলি মানুহে ক’লেই হ’বনেকি! সদায় ভগৱানক অনুসৰণ কৰি চলিব লাগে।তেখেতৰ জীৱন-দৰ্শনৰ আধাৰত নিজৰ জীৱন গঢ়িবলৈ চেষ্টা কৰিব লাগে।”\n: “কিন্তু দাদা,তেওঁৰ পলুৱাই অনাৰ কাৰণ আছিল।ককায়েক ৰুক্ম আৰু তেওঁৰ পিতাক এই বিবাহৰ বিৰোধী আছিল।”\n: “তেন্তে তইও নিজৰ হ’বলগা শহুৰ আৰু খোলশালীক নিজৰ বিৰোধী কৰি নলৱ কিয়!”\n:”এঃ! কি কয় আপুনি এইবিলাক!!মই……..”\n:”ৰ’বিচোন ৰ’বি।ইমান নিৰাশ হ’ব নালাগে।ইয়াৰো উপায় মোৰ ওচৰত আছে।এটা কাম কৰ।আজি মোৰ লগত বহ।এটা ঘুটুং পানীৰ বটল কিনি আনো।দুয়ো খাই লওঁ।তাৰ পিছত যাম দুয়ো তোৰ হ’বলগা শহুৰৰ ঘৰত।তই নঙলাৰ বাহিৰৰপৰা যিমান পাৰ,অবাইচ অবাইচ গালি পাৰিবি।এনেকুৱা মাতলামি কৰিবি যে বুঢ়াই এনে মদাহীলৈ ছোৱালী নিদো বুলি ক’বলৈ বাধ্য হয়।”\n:”দাদা,মই আপোনাৰ কথাবোৰ ভাল পোৱা নাই।এনে লাগিছে যেন মই অাপোনাক ফেচবুকত লগ পোৱা মানুহজন নহয়! আপুনি…..”\n: “একদম ঠিক ধৰিলি ডেকা ল’ৰা।মই আচলতে মানুহজনেই অলপ বেলেগ।মানে মই আনৰ পৰম হিতৈশী।যদিও তই কৈছ যে মোৰ কথাবোৰ তোৰ ভাল লগা নাই,তথাপি মই জানো তই মোৰ কথাখিনি ভালেই পাইছ।বাৰু শুন…আজি মাতলামি কৰাৰ পিছত তই কি কৰিব লাগিব।”\nএটা গল হেকাৰি মাৰি ৰিণ্টুদাই\n:”দিল খুলি বুঢ়াক দম দিবি।বুঢ়াই নিশ্চয় প্ৰথমে তোক মৰমেৰে বুজাবলৈ চেষ্টা কৰিব।তই একো গুৰু-গোঁসাই নামানি বুঢ়াৰ চৈধ্য গোষ্ঠী উভালি গালি পাৰিবি।শেষত উপায় নাপাই বুঢ়াই পৰিয়ালৰ ল’ৰাকেইটা মতাই আনি তোক ঘৰৰপৰা বাহিৰ কৰি দিব।তই বীৰদৰ্পে ওলাই আহিবি।আহোঁতে চিঞৰি চিঞৰি কৈ থৈ আহিবলৈ নাপাহৰিবি যে ——–‘জন্ম-মৃত্যু-বিবাহ কাৰো হাতৰ মুঠিৰ বস্তু নহয়।মই তাইক ভাল পাওঁ…..আৰু তায়ো মোক ভাল পায়।আপোনালোকে যি নকৰক।তাই মোলৈ পলাই আহিব্বই।’—বচ! তাৰ পিছত দুদিনমাম মনে মনে থাকিবি।কাৰণ ইতিমধ্যে তেওঁলোকে ছোৱালীক বুজাব আৰু ‘চিকিউৰটি টাইট’ কৰি দিব।এমাহমান পাৰ হৈ যোৱাৰ পিছত তই এজন মেছেঞ্জাৰ যোগাৰ কৰিব লাগিব।তই তাইলৈ এখন চিঠি লিখি নিজৰ ভুলৰ বাবে ক্ষমা খুজিবি ।এই কথাও ক’বলৈ নাপাহৰিবি যে—- ‘হোৱাখিনি হৈ গ’ল।কিন্তু তুমি যদি মোক মাফ কৰিছা,তেন্তে তুমি মোলৈ পলাই আহা।তোমাৰ অবিহনে মই জীয়াই থাকিব নোৱাৰোঁ।’……এটা কথা কিন্তু মনত ৰাখিবি।চিঠিখন তেজৰ হ’ব লাগিব।তেতিয়া এইপাট তোৰ ব্ৰহ্মাস্ত্ৰৰ দৰে হ’ব।”\n:”এ…এ….ৰিণ্টুদা, আপুনি এইবোৰ কি কৈ আছে!আপোনাক মই কি বুলি ভাবিছিলো আৰু আপুনি…..আপুনি…..আৰু মই নিজৰ তেজেৰে চিঠি……”\n: “সেয়ে দেখিলিনে!তয়ো মোক সাধাৰণ মানুহ বুলিয়েই ভাবিছিলি।দেখিলি!মই এক্কেবাৰে অসাধাৰণ।সেয়ে কৈছো—–মোৰ বুদ্ধিমতে চল,তোৰ লাইফ ‘চেটেল’ হৈ যাব।আৰু তোক কোনে নিজৰ তেজেৰে চিঠি দিবলৈ কৈছে!”\n: “তেন্তে কিহৰ তেজৰ কথা কৈছে আপুনি!”\n: “কিয়! মহ,জোক,চুকভেকুলী এইবোৰ কিয় আছে?কওঁতেহে নিজৰ তেজেৰে লিখিছো বুলি ক’ব লাগে!”\n: “হ’ব হ’ব আৰু মনে মনে থাকক ।প্লিজ!মোৰ মূৰ ঘূৰাইছে।”\n:”সেয়া দেখিলি!বিয়া পাতি কি ভুল কৰিবলৈ ওলাইছিলি,সেয়া জানি তোৰ মূৰ ঘূৰাই গ’ল।এতিয়া শুনি ল।ইয়াৰ পিছত তই তাইক পলুৱাই লৈ আহিবি।দেখিলিনে!তই মোক লগ পোৱা বাবে তোৰ বিয়াৰ নামত খৰচ হ’বলগা আঠ-দহলাখ টকা বাচি গ’ল।এইখিনি টকা তোৰ নামতেইতো জমা থাকিল।মোৰ কি লাভ হ’ব!কিন্তু মই তোক এটা সৎ পৰামৰ্শহে দিছো।মনত ৰাখিবি, যে তই তাইক পলুৱাই অনাৰ পিছত তোক ঘৰত সোমাবলৈ নিদিলে তই তোৰ মাৰ ভৰিত ধৰি ৰাউচি জুৰি কন্দা আৰম্ভ কৰি দিবি।চাবি কিন্তু! দেউতাৰৰ ওচৰে-পাঁজৰেও নাথাকিবি।নহলে তোৰ “লাইফ হিষ্ট্ৰি আৰু বডি জিয়’গ্ৰাফী” দুয়োটা সলনি হৈ যাব পাৰে।কিন্তু মাৰৰ ভৰিত যি ধৰিবি,ধৰিবিয়েই।নেৰিবি।পিছৰখিনি কেনেকৈ সুন্দৰভাৱে হৈ যাব,তই ধৰিবই নোৱাৰিবি।”\n: “হ’ব আৰু হ’ব।মই যাওঁ ৰিণ্টুদা”—–বুলি চোফাৰপৰা উঠি মই পলাবলৈ ধৰোঁতেই তেওঁ মোক পিছফালৰপৰা মোৰ জেকেটটোত ধৰি টানি আনি পুণৰ চোফাত বহুৱাই হাতখনত খামুচি ধৰিলে।\n: “শুন।ভালদৰে শুন।সেইজনক সদগুৰু বুলিব নোৱাৰি যি শিষ্যক সম্পূৰ্ণ জ্ঞান নিদিয়ে।তোৰ জ্ঞান এতিয়াও সম্পূৰ্ণ হোৱা নাই।মোক বদনামত নেপেলাবি। শুনি যা—–ইয়াৰ পিছত তই চুপচাপ এক বছৰমান বহি থাকিবি।যেতিয়া তোৰ মইনাকণ বা মাইনা এজনী জন্ম হ’ব….এদিন তই জানি বুজি শহুৰৰ ঘৰৰ সন্মুখলৈ কেঁচুৱাটো কোলাত লৈ গৈ অলপ লাহেকৈ চিকুট মাৰি দিবি।কেঁচুৱাটোৱে কান্দিবলৈ ধৰিলেই তই চিঞৰি চিঞৰি ক’বি—–‘হেৰৌ দুৰ্কপলীয়া,নাকান্দিবি!কান্দি লাভ নাই।তোৰ ককা-আইতাৰে তোক এনেও কোলাত নলয়।’——বচ! পিছত যিখিনি ঘটিব, সেইখিনি যাদু।”\nমই হাতখন ৰিণ্টুদাৰ কবলৰপৰা উলিয়াবলৈ চেষ্টা কৰিলো।কিন্তু তেওঁ অাৰু জোৰেৰে খামোচ মাৰি ধৰি ক’লে—-“সকলো কাম ধৈৰ্য্যৰে কৰিব লাগে।ঘুটুং পানীৰ বটলৰ মই অৰ্ডাৰ দিছো।প্ৰথম খাই ল।তাৰ পিছত দুয়ো যাম নহয়,নৌটংকী কৰিবলৈ!তোৰ ইমান হুলস্থূল কিহৰ!শেষ গুৰু জ্ঞানটো শুনি ল।”\n: “নাই মই নুশুনো।মোক এৰি দিয়ক।মোৰ মূৰ ঘূৰাইছে,পেট জ্বলা-পোৰা কৰিছে,বমি-বমি ভাৱ হৈছে।তাতকৈও বেছি মোৰ শৌচ কৰিব লাগিছে।”\n: “এনেকুৱাই হয়।নিজৰ ভুলৰ বাবে মানুহৰ মনলৈ যেতিয়া অনুতাপৰ ভাৱ আহে, তেতিয়া এনেকুৱাই হয়।কিন্তু এতিয়া অনুতাপৰ সময় নহয়।হৈ যোৱা ভুলখিনি শুধৰোৱাৰ সময়।আৰু শৌচনো কি!সদায় কৰিয়েই থাক দেখোন!আজি বাদ দে।প্ৰধান জ্ঞানখিনিকৈ শৌচ ডাঙৰ নহয়।\n:”বাৰু শুন।এনেদৰেই তই শহুৰৰ ঘৰত এণ্ট্ৰি দিবি।প্ৰথমকেইদিন তোক বৰ ধুনীয়াকৈ মজা মজা ব্যঞ্জন ৰান্ধি খুৱাব।সেইকেইদিন কমকৈ খাবি।মন কৰিবি যাতে তোক খাবলৈ খুউব জোৰ কৰে।তাৰ পিছত কোনোবাদিনা তোক তাত থাকিবলৈও জোৰ কৰিব।থাকিবলৈ একেবাৰে ইচ্ছা নথকাৰ নিচিনা দেখুৱাই এদিন থাকিবি।তাৰ পিছত মাজে মাজে এদিনৰ ঠাইত দুদিন….তাৰ পিছত তিনিদিন….চাৰিদিন…..এনেদৰে বৰ সাৱধানেৰে শহুৰৰ ঘৰত থকা দিনবোৰ বঢ়াবি।শেষত……”\nমই চিঞৰি উঠিলো—-“কি! তাৰ পিছত কি ! কি কৰিম মই তাৰপিছত !তাৰ পিছত কি কৰিব লাগে আপোনাৰ মতে!কি উল্টা পাঠ……”\n:” সেয়া!বুজিলিনে এতিয়া!জীৱনৰ কি উল্টা পাঠ পঢ়ি বিয়া পাতিবলৈ ওলাইছিলি!”\nমোৰ কাণ-মূৰ গৰম হৈ আহিছিল।খঙে মূৰৰ চুলিৰ অাগ পাইছিলগৈ।ভগৱানেও অপাত্ৰক বস্তুবোৰ দিয়ে।গাৰ বলো দিবলৈ পালে ৰিণ্টুদাকহে।মোক নিদিলে।মুখেৰে আৰু হাতেৰে মোক সেইজনাই কেঁকোৰা চেপা দিছে।লাহে লাহে মূৰটো আচন্দ্ৰাই কৰিবলৈ ধৰিলে।শেষ বাক্যটো শুনি মই বেহুচ হৈ পৰি গ’লো।বাক্যটো মোৰ কাণত এতিয়াও বাজি থাকে।\n—–“শেষত আৰু কি ! এদেও দুদেও লুটা নিয়া চেও।শহুৰৰ ঘৰত গোঁজ পুটি বহি ল’বি।নেৰিবি…..ধৰি থাকিবি…..জিণ্ডেগী ভৰ বিন্দাচ খাবি আৰু মস্তি…..।”\nশেষৰ শব্দটো চাগৈ “কৰিবি”—-আছিল।কিন্তু সেইটো শুনাৰ আগতেই মই বেহুচ।তাৰ পিছত মোক কোনে হস্পিতাললৈ লৈ আহিল,মই নাজনো।মা কচম,পিছৰবাৰ ৰিণ্টুদাক ক’ৰবাত লগ পালে আঠু কাঢ়ি বহি গায়েই দিম—–\n“নাজানোহো আৱাহন…নাজানোহো বিসৰ্জন….পূজা মন্ত্ৰ নাজানো কিঞ্চিত………..।”\n« বিহুৰ বিলৈ – দেবজিত শৰ্মা\nদ্য ৰেইনকোট – সৌমিত্ৰ যোগী »\nনাজানোহো আৱাহন…নাজানোহো বিসৰ্জন……..\nভাল লাগিল পঢ়ি 👌\nYour IP: 40.77.167.75


যজ্ঞৰ খিচিৰি – সুস্মিতা দাস – ফটাঢোল\nযজ্ঞৰ খিচিৰি – সুস্মিতা দাস\nগৰমকালি গধূলি ছয়বজাৰ পিছত পাঁচ ফুট ন ইঞ্চিৰ, একোছা মোছ থকা শকত আৱত মানুহজনে প্ৰকাণ্ড লোহাৰ গেটখনত যেতিয়া গডৰেজ কোম্পানীৰ বৃহৎ তলাটো মাৰে তেতিয়াই গেটৰ ভিতৰফালে থকা আৱাসীসকলৰ জীৱনটো পিছদিনা পুৱা দহ বজালৈ সম্পূৰ্ণৰূপে সলনি হৈ যায়। সকলো আধুনিকা, ফেশ্বনিষ্টা, ইনষ্টাপ্ৰিয়া, পঢ়াকু বেহেনজী, দুখিয়াৰী বেহেন, দেচপো ডাংকাটি সকলো একাকাৰ হৈ পৰে। ফেশ্বনিষ্টাই দিনৰ দিনটো মেলি ৰখা ঘোঁৰাৰ নেজৰ নিচিনা মিহি নিমজ আৰু চিধা চুলিকোছা এমুঠি কৰি ওপৰলৈ উঠাই ক্লিপ এডালেৰে জব্দ কৰি থয়। ক্লিপত জব্দ নোহোৱা অৱশিষ্টখিনি তেনালীৰামণৰ টিকনিৰ লেখিয়াকৈ উলমি ৰয়। আধুনিকাই ব্ৰেণ্ডেড কুৰ্তি, দামী চেলোৱাৰ সোলোকাই থৈ, ধুই ধুই জেলজেলীয়া হ’বলৈ ধৰা কটনৰ শ্লিভলেছ ফ্ৰক এটা পিন্ধি পকাতে বাগৰি দিয়ে। পঢ়াকু বেহেনজীয়ে চুলিত চপচপীয়াকৈ তেল সানে, নহ’লে ৰাতি পঢ়াত মন নবহে, দুখিয়াৰীয়ে দুখৰ কাহিনীৰ দস্তাবেজ লিখি ফেচবুকত লাইক গণে, গেহেৰা লোকেল গেজেটে দিনটোৰ আপডেট গোটায়, ডাংকাটিয়ে ৰূমমেটৰ চৰ্টছ এটা পিন্ধি কৰিড’ৰতে পাইছাৰি কৰি ফুৰে গৰমত বতাহ বিচাৰি।\nৰাতি ভাত খাই উঠি গোটেইবোৰ নিজ নিজ কোঠাৰপৰা ওলাই এটা বৃহৎ সমদল হৈ প্ৰকাণ্ড গেটখনৰ ওচৰলৈ খোজকাঢ়ে দুই তিনিবাৰ। গৰমত থাকিব নোৱাৰে ৰুমৰ ভিতৰত আৱদ্ধ হৈ। পিন্ধনত জধলা পোছাক, প্ৰসাধনহীন, সহজ সৰল কমনীয় মুখ।\nপ্ৰকাণ্ড গেটখনত ৰৈ, মুখত এসোপা বিৰক্তি সানি হাতত এখন গামোছাৰে আৰু ভৰি দুখনেৰে মাৰ্চ পাষ্টত ৱান, টু, থ্ৰি, ফ’ৰৰ ৱাৰ্ম আপ কৰাদি ম’হ খেদা কোনোবাজনীক সোধে কোনোবা ল’ৰাই। ওলাওঁতে সোমাওঁতে এই ল’ৰাকেইটাক দেখি দেখি আমনি লাগে ছোৱালীজাকৰ।\n“খালোঁ” – কোনোবা এজনীয়ে সাৰ্বজনীন উত্তৰ এটা দিয়ে।\n“কি ক’লি! খালিয়েই! আমি গিৰিয়েৰবোৰে নাখাওঁতেই তহঁতে খালি! পাপিষ্ঠনীহঁত! নৰকতো ঠাই নহ’ব তহঁতৰ।” কৃত্ৰিম খঙত কোনোবা এটাই চিঞৰে।\nনিৰ্দোষ ধেমালিত প্ৰতিদিনে জী উঠে নিস্প্ৰাণ ৰাতিবোৰ। নাইট ডিউটিত থকা খঙাল যেন লগা মামাইও হাঁহি দিয়ে নিজৰ অজানিতেই।\nএই ছোৱালীখিনিৰ কাহিনীলৈ যোৱাৰ আগতে ল’ৰাখিনিৰো চমুটোকা এটি লিখি থোৱা ভাল। ছোৱালীহঁত ওলোৱা সোমোৱা কৰা বাটটোতে বহি ছোৱালী জোকোৱা তেওঁলোকৰ প্ৰধান আৰু একমাত্ৰ কাম। পুৱা ন বজাত আৰু আবেলি চাৰিমান বজাৰপৰা হাৰমনিয়াম, তবলা লৈ পাল পাতি প্ৰতিজনী ছোৱালীক প্ৰতিবাৰ জোকোৱাটো তেওঁলোকৰ নৈতিক ধৰ্ম। ছোৱালীয়ে ভাল পাইছে, বেয়া পাইছে, সুখত আছে নে দুখত আছে, বয়ফ্ৰেণ্ডে এৰিলে নে পৰীক্ষাতেই ফেইল কৰিলে সেয়া চাবলৈ, শুনিবলৈ তেওঁলোকৰ ধৈৰ্য বা সময় এটাও নাই। তেওঁলোকৰ নিজৰ পৰীক্ষাৰ বেলিকা কিন্তু ছোৱালী জোকোৱাতো বাদেই আনকি নিজৰ ৰুমৰপৰা ওলাই অহাও নিষিদ্ধ। সেইখিনি সময়ত তেওঁলোকে নিজৰ চাৰ্ট পেণ্টবোৰ চাৰ্ফৰ পানীত তিয়াই থৈ দিয়ে, মূৰটো টকলা কৰি লয়, ফেচবুক ডিএক্টিভেট কৰে, গাৰ্লফ্ৰেণ্ডক হোৱাটচ আপ, কণ্টেক লিষ্ট চবতেই ব্লক কৰে, দিন দুপৰতে নিজৰ গেটত তলা লগাই Do not disturb ৰ লগতে আন এখন চাইনবৰ্ড আঁৰি থয় সকলোৱে দেখাকৈ।\n“পঢ়ে, পঢ়ায়, ৰোৱে পাণ\nএই তিনিয়ে নিচিন্তে আন”\nইউনিভাৰ্চিটিৰ গাৰ্লচ হোষ্টেল। হাজাৰ হাজাৰ ছোৱালী, হাজাৰ হাজাৰ প্ৰকাৰৰ মন, সপোন আৰু আকাংক্ষা। গধূলিৰ পিছত প্ৰায়েই আকাংক্ষাবোৰ, বিশ্বাসবোৰ, হেঁপাহবোৰ গভীৰ অন্ধবিশ্বাসলৈ ৰূপান্তৰিত হয়। অন্ধবিশ্বাসৰ আকাৰ, আকৃতি-প্ৰকৃতি দেখি নীৰৱে কৰ’বাত বহি ফেঁকুৰি ফেঁকুৰি কান্দি থাকে আইনষ্টাইন, নিউটন, চি ভি ৰমণ, হৰগোভিন্দ খুৰানা পাইথাগোৰাছৰ আত্মাই।\n“লংকেশ্বৰ মন্দিৰত ১৬ টা সোমবাৰে একেলেথাৰিয়ে পূৱা ছয়বজাৰ আগতে বাবাক পূজা দিলে ৰিদিপে তোৰ মনৰ কথা তই নোকোৱাকৈয়ে গম পাই যাব।” – চুমকিয়ে জ্ঞান দিয়ে ৰিনিকিক।\n“বিদ্যা’! – ৰিনিকিৰ চকুত অপাৰ বিস্ময়।\n“অঁতো প্ৰমাণ আছে। আমাৰ যে ডাঙৰ বাইদেউ, তাইৰ ননদ যে জান বা, জানবাৰ জায়েকৰ ভনীয়েকৰ লগৰ ছোৱালীজনীয়ে কৰিছিল, তাই ফল পাইছে।” – চুমকিয়ে বুজায় ।\nমালীমামাৰ চকুত ধৰা নপৰাকৈ দুপাহ ডাঙৰ ডাঙৰ গোলাপ ফুল আৰু কেইপাহমান নয়নতৰা লৈ জিৰিৰ কোঠা পাইগৈ ইন্দিৰা। তাত চৈতালী, মিষ্টি আৰু ৰূপালীও বহি থাকে আগৰপৰাই। কিনো কৰি আছে চাবলৈ ওচৰ চাপি যায় ইন্দিৰা। কাগজ কলম লৈ চাৰিও ব্যস্ত FLAMES মিলোৱাত।\n“ইয়ে চা না, E আহিছে, দুবাৰ চালো, ধেই কিবা”\n– জিৰিৰ খং উঠি আহে ।\n“দুইটাৰে টাইটেলকেইটা দি চাচোন, পাক্কা M আহিবই।” – মিষ্টিয়ে ভৰষা দিয়ে।\n“কাৰ বাৰ্থদে অ’ আজি ব্লকত ইন্দি? গোলাপ আনিলি যে?” চৈতালীৰ ফুৰ্তি লাগে গধূলিৰ চাহকাপ তাগড়া হ’ব বুলি ভাবি।\n“কাৰো বাৰ্থদে নাই অ’, আয়ুসে মোক ভাল পায় নে নাপায় চাবলৈ আনিলো। ৰুমমেট ঘৰলৈ গ’ল যে, অকলে চাবলৈ ভাল নালাগিল বাবেই ইয়ালৈ আহিলোঁ।” মাটিতে লেপেটা কাঢ়ি বহি ইন্দিৰাই একান্তমনে Love me, love me not গণনাত লাগিল।\nভিজাই থোৱা হেনাৰ বাতিটো লৈ ৰশ্মিক বিচাৰি যায় ইৰাই। নাই, ৰশ্মি নিজৰ ৰূমত নাই। ৰুমমেট মামৰে জনালে ৰশ্মিবা নন্দিতাৰ ৰূমত আছে। নন্দিতাৰ ৰূমত আগতে কোনোৱেই ভিৰ নকৰিছিল। অলপ আউটডেটেট টাইপ হেনো তাই। চিনিয়ৰ বা লগৰ কোনেও পাত্তা নিদিয়ে। হঠাৎ এদিন হোষ্টেলত আকাশবাণী হ’ল যে নন্দিতাই বঢ়িয়া হাত চাব জানে, চব কথা মিলে। তাৰ পিছৰপৰা নন্দিতাৰ ডিমাণ্ড শ্বেয়াৰ মাৰ্কেটত চেনচেক্স উঠাদি উঠিল। ভিৰ বাঢ়ি যোৱা বাবে নন্দিতাই আজিকালি গধূলি মাত্ৰ পাঁচজনীৰহে হাত চায়। তাকো তিনিটা কথা, বিয়া, চাকৰি আৰু ল’ৰা ছোৱালী। বেলেগ হোষ্টেলৰ ছোৱালীৰ হাত অকল শুক্ৰবাৰেহে চায় এটা ডেইৰী মিল্ক চকলেটৰ বিনিময়তহে।\nৰশ্মিক ইচাৰাৰে বাহিৰলৈ মাতিলে ইৰাই। হেনাখিনি লগাই দিব লাগে। না নকৰিলে ৰশ্মিয়ে। দুয়ো ৰশ্মিৰ ৰূমলৈ গ’ল ।\nৰশ্মি ছোৱালীজনী দেখাই শুনাই কামে কাজে সাইলাখ লখিমী। বুদ্ধিত বৃহস্পতি। সন্ধিৰ বাঁহ বুদ্ধিৰে কটাত সিদ্ধহস্ত। তাইৰ জীৱনৰ এটাই ম’টো, ‘ৰেষ্ট আৰু টেষ্টত নো কম্প্ৰোমাইজ।” এককেজি কেক সমানে ষাঠি টুকুৰা কৰি খুৱাব পৰা সক্ষমতা থকা ছোৱালী ৰশ্মি। মিমিক্ৰি কুইন। ৰশ্মিৰ কোঠাটো মিনি পাকঘৰ। চৌকা, কুকাৰ, কেৰাহি, চেনি, চাউল, এখন ভৰপূৰ সংসাৰৰ সমস্ত আয়োজন ৰশ্মিৰ আছে। ঘিঁ, বাটাৰ, আলু, কণী অবিহনে তেখেতে ভাত খাব নোৱাৰে। লালচাহ মানে গৰম পানী, গতিকে পাউদাৰ গাখীৰৰো অভাৱ নাই ৰশ্মিৰ সংসাৰত।\nমামৰে পঢ়ি আছে। ৰশ্মিয়ে ইৰাৰ মূৰত হেনা লগোৱাত লাগিল।\n“অই, ৰশ্মি, যজ্ঞ চলি আছে, গৈছনে তই?” – ইৰাই জানিব বিচাৰিলে।\n“নাই অ’, পুৰাদমে ক্লাছ চলি আছে, মিলাবই পৰা নাই। যাব লাগিব ৰহ, দুই এদিনৰ ভিতৰতে।”\nমহা মৃত্যুঞ্জয় যজ্ঞ চলি আছে কেম্পাছত। কোনে পাতিছে কোনোৱেই ভালকৈ নাজানে। মাইকত বাজি উঠা শ্লোক মন্ত্ৰই অঞ্চলটোক পৱিত্ৰ কৰি তুলিছে। জাকে জাকে ল’ৰা ছোৱালী গৈ আছে যজ্ঞস্থলীলৈ, সেৱা কৰিবলৈ, সুস্বাদু ভোগ খাবলৈ। হোষ্টেলীয়া জীৱৰ খোৱাই মেইন। তাৰ মাজতো দুই এজনে আশীৰ্বাদ বিচাৰিও ওলায়।\nপিংকিৰ বয়ফ্ৰেণ্ডে আমুৱাইছে তাইক। ইমান পেনপেনাই থাকে। পঢ়িবও নোৱাৰে শান্তিমতে। তাৰ লগতেই কথা পাতি থাকিব লাগে ৰাতি এপৰলৈ। এনেকুৱা বেছি দিনলৈ চলি থাকিলে তাইৰ গোল্ড মেডেলিষ্ট হোৱাৰ সপোনৰ আধ্যা পৰিব। কিন্তু তাই তাক এৰিবও নোৱাৰে। যিহে গুণ্ডা, কৰ’বাত চাকু মাৰি মাৰ্ডাৰ কৰি দিলে শেষেই আৰু। যজ্ঞৰ দিনকেইটাত তাই প্ৰতিদিনেই চাকি জ্বলাই আছে সেইপাতে তাইক এৰক বুলি। অলপ ফল ধৰা যেনো লাগিছে তাইৰ। দুদিন ধৰি সি তাইক ফোন কৰা নাই। আজি হেনো AECৰ ফ্ৰেচাৰ্চ এজনীৰ লগত দেখিছে দুজনীমানে। ৰক্ষা! মনতে ভাবে পিংকিয়ে। কনফাৰ্ম হওক খবৰটো। মনতে ঈশ্বৰক খাটনি ধৰে তাই।\nৰীণাই দিনে ৰাতিয়ে প্ৰাৰ্থনা কৰি আছে এইবাৰ যেন বেকটো উঠি যায়। নহ’লে বিয়া ঠিক হৈ থকা ৰাতুলে তাইক ৰাম গাধা বুলি ভাবিব। তাই কেনেকৈ, কি বুলি আহিব অহাবাৰ পৰীক্ষা দিবলৈ! কমখন লেবেল ফালি থৈছেনে তাই ৰাতুলৰ আগত! নহ’লে তাই ক’ত পটাব পাৰিলে হয় আই অ চিৰ ইঞ্জিনিয়াৰক, লেবেল নিদিয়া হ’লে?\nৰিনিকিয়ে চাকি জ্বলায় যজ্ঞস্থলীত ৰিদিপক ফ্ৰেণ্ড zoneৰ পৰা প্ৰেম zone লৈ আনিবলৈ।\nমামৰৰ গা বেয়া। ঠিক গা বেয়া বুলিলে ভুল হ’ব পেট বেয়া। বেচেৰী লেবেজান হৈ গৈছে। বাথৰুমৰপৰা নিজৰ ৰূম আহি নাপায়েই আদবাটৰপৰাই ঘূৰিব লগা হয়। ৰিজাৰ্ভাৰ আধা আধি তায়েই খালি কৰিলে।\n“অই, তই অলপ টাইম পাৰ হোৱাৰ পিছতো বহি থাকিবিচোন, পানী বাচিব, ইমানকৈ পানী খৰচ নকৰিবি। যজ্ঞস্থলীলৈ যাম আমি, গা ধুবলৈ পানী লাগিব আমাক।” – চিনিয়ৰে চিঞৰে মামৰক ।\n‘গুৰুমা’ ৰত্নাই চবকে আদেশ দি থৈছে গা-মূৰ নোধোৱাকৈ যেন কোনোৱে যজ্ঞস্থলীলৈ নাযায় । গুৰুমাৰ বচন শিলৰ ৰেখা। তেওঁ তিনিখন গাৰ্লচ হোষ্টেলৰ “লাভগুৰু”। চুমকি হেড এচিষ্টেণ্ট।\n‘তই ইমান কথা কেনেকৈ জান, গুৰুমা?’, কোনোবা এজনীয়ে সোধে।\n“কি ক’ম আৰু মোৰ কাহিনী, বয়সে মানুহক চব শিকায়। শিক্ষিত মাক বাপেকৰ চহৰীয়া ছোৱালী হ’লো বাবেই আজি এই অৱস্থা, গাঁৱৰ হিচাবত বিয়া হোৱা হ’লে মোৰ ল’ৰা পোৱালীয়ে এইবাৰ এম ই বৃত্তি দিলে হয়। “কমাৰ্ছৰ বেষ্ট গ্ৰেজুৱেট” খিতাপ লৈ জালুকবাৰীলৈ অহা গুৰুমাৰ মাক বাপেকৰ প্ৰতি অযুত আপত্তি অভিযোগ।\nগধূলি ছয়মান বজাৰপৰাই ৰশ্মিৰ কোঠাৰ বাহিৰত চেণ্ডেলৰ দ’ম। তাইৰ কোঠাত সোমাবলৈ ঠাই নাই। জুনিয়ৰ দুজনীমানে সোমাবলৈ বিচাৰিও সোমাবলৈ সাহস কৰা নাই। সেমেনা সেমেনিকৈ ক’ৰিডৰতে পাইচাৰি কৰি আছে। ৰশ্মিৰ লগৰ চিনিয়ৰকেইজনীয়ে ক্লাছৰপৰা আহি গা মূৰ ধুই তিতা চুলিত টাৱেল মেৰিয়াই চিধাই ৰশ্মিৰ ৰুম ওলাইছে। সদাব্যস্ত গুৰুমা, তেওঁৰ হেড এচিষ্টেণ্ট চুমকি, নন্দিতা, ইৰা, মিষ্টি, চৈতালী চব আজি ৰশ্মিৰ কোঠাত।\nআজি যজ্ঞৰ শেষ দিন আছিল। ৰশ্মিয়ে ক্লাছৰপৰা আহোতে যজ্ঞৰ ভোগ খিচিৰি আনিছে হেনো সৰহকৈ। পাঁচমান বজাত এজনী জুনিয়ৰ মাতি চব বৰ্ডাৰক খবৰ দিবলৈ পাচিলে। তাৰেই পৰিণতিত হোষ্টেলৰ সমস্ত ভক্তপ্ৰাণ আৱাসী জাতি ধৰ্ম বৰ্ণ নিৰ্বিশেষে গা ধুই ভোগ খাবলৈ আহিছে। গুৰুমাই হুইপ জাৰি কৰি থৈছে গা নোধোৱাকৈ কোনোৱে যেন ভোগ গ্ৰহণ নকৰে মহা মৃত্যুঞ্জয় যজ্ঞৰ ভোগ।\nদোষ লাগিব পাৰে।\nতপা বুঢ়াৰ লগত বিয়া হ’ব পাৰে। বেক নুঠিব পাৰে। বয়ফ্ৰেণ্ডে ডিচ্ছ কৰিব পাৰে। অহা দহ বছৰলৈ বিবাহ যোগ নোলাব পাৰে, ক্ৰাছে ৰংগ কৰিয়া বেলেগ ছোৱালী বাইকত লৈ ঘূৰিব পাৰে। মুঠতে বহুত কিবাকিবি হ’ব পাৰে গা নোধোৱাকৈ, চাফা কাপোৰ নিপিন্ধাকৈ ভোগ খালে।\nমানে, গুৰুমাৰ কথা চবেই মানে। ইমান জানে তাই। ধৰ্ম, কৰ্ম, প্ৰেম, কেৰিয়াৰ চবেই জানে। মামৰেতো আধা ৰিজাৰ্ভাৰৰ টেংকি খালিয়েই কৰি থৈছিল ৰাতিপুৱাৰপৰা। ইফালে চাপ্লাইৰ পানী আহে ছয় বজাৰ পিছত। গতিকে কিছুমানে গৈ কাষৰ হোষ্টেলত নিজৰ সহপাঠীক সৈমান কৰি বাথৰুম ব্যৱহাৰ কৰিলে, কিছুমানে তলৰ কুঁৱাৰপৰা তিনিমহলালৈ পানী কঢ়িয়ালে। পানী অহালৈ ৰ’ব লাগিলে ভোগ ভাগত নপৰিবই।\nৰশ্মিয়ে নিজৰ ছয় লিটাৰৰ কুকাৰৰপৰা সৰু চামুচ এখনেৰে অকণ অকণ সকলোকে বিলাই গৈছে। গৰম হৈয়ে আছে ভোগখিনি।\n“সোৱাদ নাই, নিমখো কম আছে” – ৰূপালীয়ে অলপ বিৰক্তিৰে ক’লে।\n“নাপায়, প্ৰসাদক তেনেকৈ ক’ব। বহুত বনাই যে কম বেছ হয় কেতিয়াবা, বিৰক্তিত নাথাকিবি ফল নাপাবি।” – চুমকিয়ে বুজায়।\n“কালি মই ক্লাছৰপৰা বাহিৰে বাহিৰে গৈছিলোঁ তাত, বৌম টেষ্টি বনাইছিল, এসোপা ঘিঁ দিছিল, লাব্ৰাখনো কি টেষ্টি আছিল অ’, আজি লাষ্ট দে কাৰণে ভালকৈ নবনালে চাগৈ।” – দিশায়ে হাতপাতি ভোগখিনি গ্ৰহণ কৰি হাতখন কপালৰ ওচৰলৈ নি চকুদুটা বন্ধ কৰি সেৱা ভক্তি ভাৱেৰে ভোগখিনি খাই উপস্থিত সকলোকে যজ্ঞস্থলীৰ ৰেকৰ্ডেড লাইভৰ খবৰ জনায়।\n“ৰশ্মিয়ে চবৰে বাবে কঢ়িয়াই আনিছে, সেয়াই ডাঙৰ কথা। গতিকে ইয়াত টেষ্টৰ লেবেল নাফালিলেও হ’ব।” চুমকিয়ে চকুপাৰি দেখিব নোৱাৰে দিশাক। মোমায়েকৰ ল’ৰাটোৰ বাইকত এইক দেখিলেই গা জ্বলে চুমকিৰ। মোমায়েকৰ ল’ৰা ৰিদমো কম জানো! ভনীয়েককক কৰ’বালৈ নিবলৈ হ’লে তাৰ সাতটা বেমাৰ একেলগে উক দিয়ে। ইফালে দিশাৰ ডিপাৰ্টমেণ্টৰ আগত নিজৰ ক্লাছ বাদ দি বোন্দাপৰ দি থাকে। চুমকিৰ মানত দুয়োটাই থাৰ্ড ক্লাছ কেটেগৰীৰ ফ’ৰ্থ ক্লাছ মানুহ।\nভোগ খাই, চাহ খাই, আড্ডা দি ভক্তপ্ৰাণ আৱাসীগণে নিজ নিজ ৰুম আৰু ৰুমমেটক ধন্য কৰিবলৈ উঠি যায় মানে সময় চাৰে সাত বাজি পাৰ হৈ গৈছিল। কোঠাটোত চকু ফুৰালে ৰশ্মিয়ে। অৱস্থা নাই। বিছনা চাদৰখনে বিছনাৰ মাজভাগত লাৰু বান্ধি তাইলৈকে চাই আছে বৰ কৰুণ দৃষ্টিৰে। গাৰুটো বেৰৰ ফালৰ বিছনাৰ তলৰপৰা উদ্ধাৰ কৰি আনিলে তাই। বিছনা সামৰিলে, ঘঁহি ঘঁহি পঢ়া টেবুলৰপৰা কাপৰ তলত লগা চাহৰ দাগ আঁতৰালে, কিতাপবোৰ জাপিলে। কোঠাটো সাৰি মছি চিকচিকিয়া কৰিলে। ৰশ্মিয়ে বাৰে বাৰে মানা কৰা স্বত্বেও মামৰে কুকাৰ, কাপ প্লেটখিনি ধুই আনিলে। দূৰ্বল হৈ গৈছে ছোৱালীজনী। ৰশ্মিয়ে মনতে ভাবিলে। তাইক শুবলৈ দি ৰশ্মিয়ে গাটো ধুই আহে মানে আঠ বাজিলেই।\nবিচনাখনত দেহাটো সম্পূৰ্ণৰূপে এৰি দিলে ৰশ্মিয়ে। অসম্ভৱ ভাগৰ লাগিছে তাইৰ। সেই দুপৰীয়াৰপৰা এক মুহূৰ্তও জিৰণি পোৱা নাই। দুপৰীয়াৰ কথাখিনি এবাৰ ভাবিলে তাই। কি হৈছিল আজি দুপৰীয়া! ক্লাছৰপৰা আহি পাওঁতেই চাৰি বাজিছিল ৰশ্মিৰ। শেষৰ থিয়ৰি ক্লাছটো নহ’ল বুলিহে সোনকালে আহিব পাৰিলে। নহ’লে সদায়েই চাৰে পাঁচ বাজেই হোষ্টেলত সোমাওঁতে। ৰূমত সোমায়েই দেখিলে মামৰ লেবেজান হৈ পৰি আছে বিছনাত। দিনটো হেনো একো নাখালেই। আগদিনাও একো খোৱা নাছিল তাই। ৰাতিপুৱাই ৰশ্মিয়ে উতলা পানী ঠাণ্ডা কৰি ইলেক্টৰেল বনাই ফ্লাক্সত ভৰাই থৈ গৈছিল, সেয়াও তেনেকৈয়ে পৰি আছে। মনটো বেয়া লাগি গ’ল ৰশ্মিৰ। বয়সৰ জোখেৰে এবছৰ সৰু হ’লেও একেবাৰে কণমানি ছোৱালী এজনীৰ দৰেই মৰমেৰে আৱৰি ৰাখে মামৰক। মামৰৰ ভাল নাম প্ৰতিষ্ঠা। মামৰ নামটো নিজৰ হোষ্টেলৰ চিনিয়ৰে দিয়া নহয়, আহোঁতে যাওঁতে পাৰ হ’বলগীয়া বয়জ হোষ্টেলৰ ল’ৰাহঁতে প্ৰচুৰ গৱেষণাৰ অন্তত প্ৰদান কৰা নাম, যিটো সাৰ্বজনীন হৈ পৰিল। তাইৰ চুলিকোছা ৰং কৰা। মানে সস্তীয়া সাত টকীয়া পেকেটৰ সোণালী ৰং কৰোঁতে চুলিখিনি গ্ৰিলত মামৰে ধৰা টাইপ ৰং ধৰিল। তাৰ পিছৰখিনি তাইৰ সোণালী চুলিখিনিৰ দৰেই ইতিহাস।\nৰশ্মিয়ে গেছটো অন কৰি কুকাৰটো বহাই দিলে। ছয় লিটাৰৰ কুকাৰ। আগৰ তিনি লিটাৰৰ কুকাৰটোৰ ঢাকনিখন এদিন হাতৰপৰা পৰি চেপেটা লাগিল। ফিটিং নহয় কুকাৰটোত। শেষবাৰ ঘৰলৈ যাওঁতে সেইটো মাকক ভাল কৰিবলৈ দি ছয় লিটাৰৰ পুৰণি কুকাৰটো উঠাই আনিলে ঘৰৰপৰা। আধাটেমা চাউল আৰু আধা টেমা মগু দাইলত এটা সৰু আলু চাৰি টুকুৰা কৰি আন্দাজমতে নিমখ আৰু হালধি দি চাৰিটা হুইচেল যাব দিলে। কুকাৰটোৰ ভাপ যোৱাৰ পিছত কাঁহী এখনত অকণমান উলিয়াই মামৰক খাবলৈ দিলে।\nসোৱাদহীন! মামৰৰ মুখৰ আকৃতি প্ৰকৃতি দেখিয়েই গম পালে ৰশ্মিয়ে ।\nসোৱাদ হ’বই বা কেনেকৈ! না আদা দিছে, না নহৰু। তেল নাই, ঘিঁ নাই, দাইল চাউলখিনিও ভজা নাই, পাছলি নাই, সোৱাদ উঠিব ক’ৰপৰা? ঠেলি হেঁচি দুচামোচমান খুৱালে মামৰক। সৰু কেৰাহীখন গৰম কৰি মিঠাতেল অকণ দি শুকান জলকীয়া আৰু পাঁচফোৰণ ভাজি খিচিৰিখিনিত ভালদৰে মিহলি কৰিলে হেতাৰে। প্লেট এখনত অকণমান লৈ খাবলৈ বহিল ৰশ্মি। কেৰাহীটোত পাপড় এখনো ভাজি ল’লে, বটলৰপৰা আমৰ আচাৰ এডোখৰো উলিয়াই প্লেটৰ কাষত ল’লে।\n“Not too bad” মনতে ভাবিলে ৰশ্মিয়ে। কিন্তু কথা হ’ল, তাই এতিয়াহে মন কৰিলে যে তাই এসোপা ৰান্ধিলে। এসোপা মানে কমপক্ষেও ছয় সাতজনে খাব পৰা জোখৰ। সোৱাদযুক্ত কৰি ৰন্ধা হ’লে কথাটো বেলেগ আছিল। পিছে এয়াতো বেমাৰীৰ খাদ্য হে হ’ল। ইমানখিনি ৰন্ধা খাদ্যতো পেলাই দিবও নোৱাৰি। অন্নৰ অপমান হয় ।\n“ছেঃ বেয়া হ’ল কথাটো।”\nনিৰমা আহিছিল, কিতাপ এখন ঘূৰাই দিবলৈ।\n“যজ্ঞলৈ গৈছিলি নেকি ৰশ্মি?” তাইৰ প্লেটখনলৈ চাই সুধিলে নিৰমাই।\n“অঁ ৰে, গৈছিলোঁ, ক্লাছৰপৰা আহোঁতে, ভিৰ নাছিল বৰ বিশেষ আজি। ভোগ আনিছোঁ ৰহ সৰহকৈ। খাই যা।” – ৰশ্মি ভোগ আনিবলৈ উঠি গ’ল।\nনিৰমা যোৱাৰ পিছত কেৰাহীটো ধুই আনিলে তাই। শুকান জলকীয়াৰ টেমা, পাঁচফোৰণৰ সৰু টেমাটো সৰু ৰেকটোৰ ওপৰত থৈ পৰ্দাখনো ভালদৰে টানিটুনি ধুনীয়াকৈ ৰাখিলে। হোষ্টেল খালী, এতিয়াও আহি পোৱা নাই ছোৱালীবোৰ ক্লাছৰপৰা। নিহাৰিকাক দেখিলে তাই। সকলোকে খবৰ দিবলৈ ক’লে। দেৰ ঘণ্টাৰ ভিতৰত কুকাৰটো চাফা হৈ গ’ল।\nফোনটো কাষলৈ আনি মাকক ফোন কৰিলে ৰশ্মিয়ে। ক্লাছলৈ ওলাই যাওঁতে আৰু ক্লাছৰপৰা আহি গধূলি মাকক ফোন কৰেই তাই। চিন্তা কৰে নহ’লে মাকে। দুইমিনিটমান কথা পাতিলে মাকৰ লগত। আয়ুস্মান ৱেটিঙত আছে। মাকৰ ফোনটো ৰাখি কল বেক কৰিলে তাই। সিও অফিচৰপৰা আহি ঘৰ সোমোৱাৰ খবৰটো দিলে তাইক। দুটামান কথা পাতি ফোনটো ৰাখিলে ৰশ্মিয়ে। ঘড়ীৰ কাটাই ৮.১০ বজাৰ সংকেত দিলে। নিশা চাৰে ন বজাত ভাত দিব। কিবা এটা ভাবি ফোনটো চুইটচ অফ কৰিলে ৰশ্মিয়ে।\nঅলপ শুব এতিয়া তাই। দিনটো ঢেৰ “ধামাল চৌকড়ী” হ’ল। পঢ়িবলৈ ঢেৰ বাকী আছে। এপ্লাইড পেপাৰখন খুলিও চোৱা নাই তাই আজিলৈকে। ভাত খাই উঠি ৰাতি পঢ়িব লাগিব। এণ্ড চেমিষ্টাৰলৈ বেছি দিন নাই।\n« এফ আৰ পিৰ যুঁজ – ৰঞ্জিত কুমাৰ শৰ্মা\nস্বামী বিভ্ৰাট- উৰ্বশী ভাগৱতী »\nসুস্মিতা বা, পঢ়ি ভাল লাগিল গল্পটো\nঅতি সুন্দৰ। মামৰ নামটোৰ উৎপত্তিৰ বৰ্ণনাটো বঢ়িয়া লাগিল\nভাল লাগিল সুস্মিতা৷ ঝাকাছ!\nতুমি আচলতে কি পৰ্যায়ৰ চিন বনাব পাৰা তুমি নিজেই নাজানা। এখন পূৰ্ণাংগ উপন্যাস সোমাই গল এই গল্পটোত।\nআবেশ আহি গ’ল। Kudos


সোণাপুৰৰ কোৱাৰেন্টাইন চেন্টাৰত মানুহবোৰক মাৰি পেলাবঃ কেনেকৈ ভাইৰেল হ'ল আমিনুলৰ সেই AUDIO ক্লীপ...VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nজলশাক কন্টেইনমেন্ট জ’ন ঘোষণা মুম্বাই পৌৰ নিগমৰ\nমোক এজন সুস্থ মানুহ ঘূৰাই লাগিবঃ গীতাশ্ৰী তামুলী…\nভাৰতীয় ৰিজাৰ্ৱ বেংকৰ ডেপুটি গৱৰ্ণৰৰ বাবে ৮ গৰাকী…\nসোণাপুৰৰ কোৱাৰেন্টাইন চেন্টাৰত মানুহবোৰক মাৰি পেলাবঃ কেনেকৈ ভাইৰেল হ’ল আমিনুলৰ সেই AUDIO ক্লীপ…VIDEO\nজলশাক কন্টেইনমেন্ট জ’ন ঘোষণা মুম্বাই পৌৰ নিগমৰ • ভাৰতীয় ৰিজাৰ্ৱ বেংকৰ ডেপুটি গৱৰ্ণৰৰ বাবে ৮ গৰাকী প্ৰতিদ্বন্দী • বিকাশ ডুবে এনকাউন্টাৰৰ তদন্ত কমিটি গঠন • বটদ্ৰৱাত সৰ্পদংশনত এজনৰ মৃত্যু • তামুলপুৰত বেংক বিষয়া কোৰোনাত আক্ৰান্ত • অসমৰ গৌৰাংগলাল দাস হ’ব টাইৱানত ভাৰতৰ পৰৱৰ্তী ৰাষ্ট্ৰদূত • জম্মু-কাশ্মীৰত সংঘৰ্ষত সন্ত্ৰাসবাদী নিহত • বিজেপিৰ হৈ চাফাই গোৱা শিলাদিত্যৰ বিজেপিৰ পৰাই বিদায়! • মোৰাঝাৰৰ অকচেকত লোমহৰ্ষক হত্যাকাণ্ড... • আজমলৰ স্বাস্থ্যকলৈ উদ্বিগ্ন স্বাস্থ্যমন্ত্ৰীয়ে লৈছেনে অখিলৰ খবৰ?\nঅসমীয়া প্ৰতিদিন ৰ দ্বাৰা Apr 7, 2020 ত শেষ সম্পাদনা কৰা হৈছে\nকি ধাৰাত গ্ৰেপ্তাৰ কৰা হৈছে বিধায়ক আমিনুলক\nধিঙৰ এ আই ইউ ডি এফৰ বিধায়ক আমিনুল ইছলামক মঙলবাৰে নিশা প্ৰায় ১ বজাত গ্ৰেপ্তাৰ কৰাৰ কথা আনুষ্ঠানিকভাৱে ঘোষণা কৰে নগাঁও আৰক্ষীয়ে। সোমবাৰে নিশা প্ৰায় ১১ বজাত ঘৰৰ পৰা আৰক্ষীয়ে ইছলামক থানালৈ লৈ আহি সোধ পোছৰ অন্তত গ্ৰেপ্তাৰ কৰা হয়। শেহতীয়াকৈ ইছলামৰ গ্ৰেপ্তাৰৰ সন্দৰ্ভত নগাঁও আৰক্ষী অধীক্ষকে জানিবলৈ দিছে যে, আমিনুলৰ বিৰুদ্ধে 877/2020/US/120B/153(A)/124(A)/295(A) গোচৰ ৰুজু কৰি সাম্প্ৰদায়িক বিষবাষ্প বিয়পাই দিয়াৰ অপৰাধত গ্ৰেপ্তাৰ কৰা হৈছে।\nনগাওঁ আৰক্ষী অধীক্ষকে কি কয়ঃ\nনগাওঁ আৰক্ষী অধীক্ষকে সংবাদ মাধ্যমক জানিবলৈ দিয়া মতে, কেইটামান দিনৰ পূৰ্বে বিধায়ক ইছলামৰ বিৰুদ্ধে সাম্প্ৰদায়িক কিছু মন্তব্য দিয়া বুলি অভিযোগ উত্থাপন হৈছিল। লগতে এই সাম্প্ৰদায়িক মন্তব্য ছ’চিয়েল মিডিয়াত ভাইৰেল হৈ যথেষ্ট প্ৰতিক্ৰিয়াৰো সৃষ্টি হৈছিল। আৰক্ষীৰ জেৰাত ভাইৰেল হোৱা এই অডিঅ’ ক্লীপৰ কন্ঠস্বৰ ইছলামৰ হয় বুলি স্বীকাৰো কৰিছে। অধীক্ষক গৰাকীয়ে লগতে কয়, এই অভিযোগ পোৱাৰ লগ লগে সোমবাৰে সন্ধিয়া ৬ বজাত নগাওঁ আৰক্ষী থানাত তেওঁৰ বিৰুদ্ধে এক গোচৰ ৰুজু কৰা হয়। আৰু তেওঁক সন্ধিয়া ৭.৩০ বজাত তদন্তৰ বাবে মতা হয়।\nকেনেকৈ ভাইৰেল হৈ পৰিছিল ইছলামৰ অডিঅ’ ক্লীপঃ\nআৰক্ষীয়ে যেতিয়া বিধায়ক ইছলামক তদন্তৰ বাবে ঘৰৰ পৰা লৈ আনি সোধ-পোছ কৰে তেতিয়াই প্ৰথমেই তেওঁ স্বীকাৰ কৰে যে, সেই অডিঅ’ ক্লীপটোত থকা কন্ঠস্বৰ তেওঁৰে। লগতে সেই অডিঅ’ নিজা মোবাইলত তেওঁ নিজেই ৰেকৰ্ডিং কৰা বুলিও জনায় ইছলামে। ইয়াৰ পাছতে ইছলামৰ হাতত থকা ফোনটো লগে লগে জব্দ কৰে আৰক্ষীয়ে।\nইছলামে লগতে স্বীকাৰ কৰে যে, তেওঁ নিজেই সেই অডিঅ’ ক্লীপ বিভিন্ন জনলৈ প্ৰেৰণ কৰিছিল। প্ৰেৰণ কৰা লোকসকলকো তদন্তৰ আওতালৈ অনা হব বুলি কয় নগাওঁ আৰক্ষী অধীক্ষকে। আৰক্ষীয়ে বিধায়কগৰাকীৰ কৰ্মকাণ্ডৰ সন্দৰ্ভত বিধানসভাৰ অধ্যক্ষলৈও এক পত্ৰ প্ৰেৰণ কৰিছে।\nকি আছে সেই অডিঅ’ ক্লীপটোতঃ\nমোৰ মন-চন বহুত বেয়া। এনেকুৱা এটা কনপেৰেচি ষ্ট্ৰাট হৈছে, যিটো কোৱাৰেন্টাইন চেন্টাৰ বিলাক ডিটেনশ্যন কেম্পতকৈ এটা বেয়া পৰ্যায়লৈ লৈ গৈছে সিহতে। মানে…মই কিছুমান খবৰ পাইছো। কালি ৰাতিয়ো লাহৰিঘাটত এটা কোৱাৰেন্টাইন চেন্টাৰ কৰিছে। ইয়াতে মানুহ আহিছে ১৭….১৯ জন। যিবিলাক মানুহ আনিছে সেইবিলাক বহুদিনৰ আগতে নিজামুদ্দিন গৈছে, এমাহ-দুমাহৰ আগত। এবাৰ তেওঁলোকক সোমোৱাই দিয়াৰ পাছত, কোনো পৰিয়ালক মানুহক হস্পিতালৰ কেম্পাছৰ ওচৰতো যাব নিদিয়ে…।\nআৰু যিটো গম পালো, সিহতক টেষ্ট কৰা নাই। সিহতৰ জ্বৰ, কাঁহ, চৰ্দি একোৱেই নাই বুলি গম পাইছো। সিহতক ইয়াৰ পৰা সোণাপুৰলৈ কিয় নিব নাজানো। মোৰ এটা ডাউট হয়, সিহতক সোণাপুৰত নি কিবা বেজী দি মাৰি পেলাব। তা পা কব কোৰোনাত মৃত্যু হ’ল বুলি…\nশুনক সেই অডিঅ’ ক্লীপত কি কৈছিল ইছলামে-\nআমিনুলৰ গ্ৰেপ্তাৰৰ সন্দৰ্ভত এ আই ইউ ডি এফৰ মুখপাত্ৰৰ প্ৰতিক্ৰিয়াঃ\nধিংৰ বিধায়ক আমিনুল ইছলামক গ্ৰেপ্তাৰৰ সন্দৰ্ভত এ আই ইউ ডি এফৰ মুখপাত্ৰ চম্পক কলিতাই প্ৰকাশ কৰে প্ৰতিক্ৰিয়া। আইনক সন্মান জনাই আইনী যুঁজ চলাই যাম। ৰাজনৈতিক প্ৰতিশোধৰ বাবেই আমিনুল ইছলামক গ্ৰেপ্তৰৰ কৰা হৈছে বুলিও কলে কলিতাই।\nতেওঁ কয়, নাগপুৰীয়া প্ৰভুভক্ত সকলক সন্তুষ্ট কৰিবলৈ বিধায়ক আমিনুলক গ্ৰেপ্তাৰ কৰা হৈছে । বহু লোকেই সাম্প্ৰদায়িক মন্তব্য কৰিছে যদিও ৰহস্যজনক ভাৱে আমিনুলকহে গ্ৰেপ্তাৰ কৰিছে । চৰকাৰৰ ব্যৰ্থতা ঢাকিবৰ বাবেই বিধায়ক জনক গ্ৰেপ্তাৰ কৰিছে বুলি মন্তব্য কলিতাৰ।\nভাৰতীয় ৰিজাৰ্ৱ বেংকৰ ডেপুটি গৱৰ্ণৰৰ বাবে ৮ গৰাকী প্ৰতিদ্বন্দী\nআগৰ পিছৰ 1 of 6,309


জৈৱিক কৃষিত ব্যৱহৃত কেইবিধমান সাৰ আৰু কীটনাশক — Vikaspedia\nজৈৱিক কৃষিত ব্যৱহৃত কেইবিধমান সাৰ আৰু কীটনাশক\nঅতি প্ৰাচীন কালৰে পৰা ভাৰত উপমহাদেশত জৈৱিক কৃষি পদ্ধতিৰ প্ৰচলন হৈ আহিছে ৷ ভাৰতীয় সভ্যতাৰ বাহক বেদতো জৈৱিক কৃষিৰ বিষয়ে উল্লেখ আছে৷ এই জৈৱিক কৃষি ব্যৱস্থাত কৃষি ভুমিডৰাক এনে ধৰণে তৈয়াৰ কৰা হয় যে,- ভুমিভাগ জীৱন্ত হৈ থকাৰ বাবে জৈৱ বৰ্জ্য দ্ৰৱ্য (উদ্ভিজ আৰু প্ৰাণীজ পদাৰ্থ) আৰু অন্যান্য জৈৱিক পদাৰ্থৰ লগতে উপকাৰী অনুজীৱ(জীৱানুসাৰ)ক সুস্থ পাৰিপাৰ্শ্বিক ভাৰসাম্য ৰক্ষাৰ নিমিত্তে প্ৰয়োগ কৰা হয়৷ এই পৰম্পৰাগত কৃষি পদ্ধতিক বিজ্ঞানৰ দৃষ্টিকোনেৰে পৰিশোধিত কৰি বৰ্ধিত জনগণক অন্নৰ যোগান ধৰিব লাগিব৷ ৰাসায়নিক পদাৰ্থৰ প্ৰয়োগে বৃদ্ধি কৰা উৎপাদন ক্ষণস্থায়ী, ইয়াৰোপৰি ৰাসায়নিক পদাৰ্থৰ লগত সংপৃক্ত হৈ থকা অশুভ দিশ সমূহ চালিজাৰি নিৰীক্ষণ কৰিলে দেখা যায় আধুনিক কৃষি ব্যৱস্থাত জৈৱিক কৃষিৰ বিকল্প নাই৷ জৈৱিক কৃষি বুলিলে,- হোম কৃষি, জৈৱগতিবিদিয় কৃষি, বৈদিক কৃষি, জীৱাণুসাৰ আৰু জৈৱ কীটনাশক ব্যৱহৃত কৃষি আৰু শস্যৰক্ষা পদ্ধতি, অৰ্থাৎ শস্যাকৰণ, শস্যাৱৰ্তন, সেউজসাৰৰ ব্যৱহাৰ, ভু- আচ্ছাদন আদিক বুজা যায়৷ অৱশ্যে বৰ্তমান পৰিস্থিতিত শেষৰ দুটাহে প্ৰযোজ্য৷\nঅজৈৱিক সাৰৰ বিকল্পৰূপে তলত উল্লেখ কৰা সাৰ কেইবিধ ব্যৱহাৰ কৰিব পৰা যায়ঃ-\nপামসাৰঃ- গৰু, ম’হ, ছাগলী ইত্যাদিৰ গোবৰ, মুত্ৰ, শস্যৰ খেৰ, অন্যান্য জাৱৰ-জোথৰ, শস্যৰ মুঢ়া, তুঁহগুড়ি আদিক উপযুক্তভাৱে শস্য ক্ষেত্ৰত প্ৰয়োগ কৰি শস্যৰ উৎপাদন বৃদ্ধি কৰিব পাৰি৷\nপচন সাৰঃ- বাৰীৰ অলাগতীয়া জৈৱিক সামগ্ৰী খিনি মানে,- গছৰ পাত, শাক-পাচলি, ফল-মূলৰ বাকলিকে ধৰি অন্যান্য জাৱৰ-জোথৰ এটা গাঁতত জমা কৰি পচিবলৈ দি ইয়াক শস্যৰ পথাৰত ৰাসায়নিক সাৰৰ বিকল্প হিচাপে ব্যৱহাৰ কৰিব পাৰি৷ পচন সাৰে মাটিৰ পানী ধাৰণ ক্ষমতা বৃদ্ধি কৰে ফলত মাটিডোখৰ জিপাল হোৱাৰ লগতে মাটিৰ প্ৰদূষণ হ্ৰাস কৰে আৰু ভুমিজ উপকাৰী জীৱানুৰ শ্ৰীবৃদ্ধি তথা সক্ৰিয় হয় আৰু মাটিৰ বায়ু চলাচলৰ ক্ষমতা বাঢ়ি যায়৷\nসেউজ সাৰঃ- বিভিন্ন মাহজাতীয় শস্য, ধইনচা বা খৰিমৰা, শল, মেডেলুৱা আদি উদ্ভিদক সেউজ সাৰৰ ৰূপত ব্যৱহাৰ কৰিব পাৰি৷\nকেঁচু সাৰঃ- কিছুমান অতিশীঘ্ৰে বৃদ্ধি ঘটা কেঁচুক এই সাৰ প্ৰস্তুতিত ব্যৱহাৰ কৰা হয়৷ জৈৱিক আৱৰ্জনাৰে গাঁত ভৰ্তি কৰি নিৰ্দিষ্ট প্ৰজাতিৰ কেঁচু এৰিলে ৫০-৬০ দিন মানৰ ভিতৰত সাৰ প্ৰস্তুত হৈ উঠে৷\nজীৱাণু সাৰঃ- মাটিৰ উৰ্বৰতা বৰ্ধক অনুজীৱ,- ৰাইজ’বিয়াম, এজট’বেক্টৰ, এজ’স্পাইৰিলাম, এজলা, নীল-সেউজ এলগি, মাইকৰ হাইজা ইত্যাদিক ব্যৱহাৰ কৰা হয়৷\nযদিও, সচৰাচৰ দেখা যায় যে,- জৈৱিক কৃষিত ৰোগে আক্ৰমণ কৰাৰ পাছত প্ৰতিকাৰ কঠিন হৈ পৰে, সেয়েহে প্ৰতিষেধকেই উদ্ভিদ ৰোগৰ পৰা পৰিত্ৰাণ পোৱাৰ একমাত্ৰ উপাই৷ জৈৱিক কৃষিত বিশেষকৈ,- (১) উদ্ভিদৰ ৰোগাক্ৰান্ত অংশ বৰ্জন, (২) বনবাত নিৰাই পৰিচ্ছন্নতাৰে কৃষি কৰ্ম পালন, (৩) সুস্থ-সুবীজ বাচনি, (৪) শস্যাকৰণ, (৫) শস্যাৱৰ্তন, (৬) কীট-পতংগক হাতেৰে বা ফাণ্ডেৰে ধৰি নিয়ন্ত্ৰণ আৰু (৭) জৈৱিক কীটনাশকৰ ব্যৱহাৰ আদি দিশ সমূহৰ ওপৰত গুৰুত্ব প্ৰদান কৰিব লগা হয়৷ জৈৱিক কৃষিত শস্য ৰক্ষাৰ বাবে উপকাৰী বেক্টেৰিয়া, ভাইৰাচ, উদ্ভিজ ৰসায়ন ব্যৱহাৰ হয় ৷ বেক্টেৰিয়াৰ ভিতৰত বেচিলাচ থুৰিজিয়েনচিচ (বিশেষকৈ পখিলাজাতীয় পতংগৰ বিৰুদ্ধে), ভেঁকুৰৰ ভিতৰত বিউভেৰিয়া বেচিয়ানা, ট্ৰাইক’ডাৰ্মা, ভাইৰাচৰ ভিতৰত এন. পি. ভি. আৰু উদ্ভিজ ৰসায়ন বুলিলে নিম আৰু ধপাতৰ নিৰ্যাসক শস্য ৰক্ষাৰ নিমিত্তে ব্যৱহাৰ কৰা হয়৷\nগোকেন্দ্ৰিক পৰম্পৰাগত আৰু বৈজ্ঞানিক দৃষ্টিৰে পৰিশোধিত জৈৱিক পদাৰ্থ\nথলুৱাভাৱে উপলব্ধ আৰু কমখৰছী সুলভ বস্তুবোৰক কীটনাশক বা কীট বিকৰ্ষক ৰূপে জৈৱিক কৃষিত ব্যৱহাৰ কৰিব পাৰি৷ এইবোৰ মানৱ স্বাস্থ্যৰ বাবে উপকাৰী আৰু পৰিবেশৰ দৃষ্টিকোনেৰে নিৰাপদ৷\n(ক) বীজামৃতঃ- ইয়াক বীজ শোধনৰ নিমিত্তে ব্যৱহাৰ কৰা হয়৷ ইয়াত ৫ লিটাৰ গোমুত্ৰ, ৫ কিলোগ্ৰাম গোবৰ, ১০০ গ্ৰাম জীৱিত মাটি, ২০০ গ্ৰাম গুড় আৰু ২০ লিটাৰ পানী মিহলাই এই মিশ্ৰণ ২০ দিনলৈ জমা ৰাখি পাছত মাটিত প্ৰয়োগ কৰিলে ভূমিজ উপকাৰী জীৱাণু বাঢ়ে আৰু অপকাৰী বিজানু হ্ৰাস পাই৷\n(খ) জীৱামৃতঃ- ১ লিটাৰ গোমুত্ৰ, ১ কিলোগ্ৰাম গোবৰ, ১ লিটাৰ গাখীৰ আৰু ২৫০ গ্ৰাম চূণক ১০০ লিটাৰ পানীৰে সৈতে মিহলাই এই মিশ্ৰণ ১০ দিনলৈ বন্ধ পাত্ৰত জমা ৰাখি পাছত এই দ্ৰৱনত বীজ শোধন কৰি ছাঁত শুকুৱাই সিঁচিব লাগে৷\n(গ) গোমুত্ৰঃ- এপষেক পুৰণি ১ লিটাৰ গোমুত্ৰৰ লগত ১০ লিটাৰ পানী মিহলাই গছৰ পাতত প্ৰয়োগ কৰিলে, কীট পতংগ বিকৰ্ষিত হয়৷\n(ঘ) পঞ্চগব্যঃ- ইয়াৰ বাবে প্ৰয়োজনীয় উপকৰণ সমূহ হ’ল,- চাৰি লিটাৰ গোবৰৰ পংক, ২ কিলোগ্ৰাম সতেজ গোবৰ, ৩ লিটাৰ গোমুত্ৰ, ২ লিটাৰ গাখীৰ, ২ লিটাৰ দৈ আৰু ১ কিলোগ্ৰাম দেশী ঘিৰ;- এই মিশ্ৰণ ১০-১৫ দিনলৈ এটি পাত্ৰত বায়ুৰুদ্ধকৈ ভৰাই ৰ’দ পৰা স্থানত ৰাখিব লাগে৷ প্ৰত্যেক দিনা পুৱাবেলা মিশ্ৰণটো লৰাই থাকিব লাগে৷ ১০ শতাংশ শক্তিৰ এই মিশ্ৰণে বিকৰ্ষক ৰূপে কাম কৰে৷\n(ঙ) আগ্নেয়াস্ত্ৰঃ- মিহিকৈ কুটা ১ কিলোগ্ৰাম আইপ’মিয়া অপতৃন, ৫ কিলোগ্ৰাম ঘোৰা নিমৰ পাত আৰু ১০ কিলোগ্ৰাম গোমুত্ৰক ১০ লিটাৰ পানীত মিহলাই, থেতেলিওৱা ৫০০ গ্ৰাম জলকীয়া আৰু ৫০০ গ্ৰাম নহৰু সংযোগ কৰি এই মিশ্ৰণ উতলাই আধা পৰিমানৰ কৰিব লাগে৷ এই দ্ৰৱনৰ ১০ মিলিলিটাৰৰ লগত ২০০ মিলিলিটাৰ পানী মিলাই ছটিয়ালে পাত ফুটা কৰা আৰু পাত মেৰিওৱা পোকৰ আক্ৰমণৰ পৰা উপশম পাব পাৰি৷\nঅৱশ্যে, এইটো সত্য যে,- জৈৱিক কৃষি উৎপাদিত সামগ্ৰীৰে সমূদায় ভাৰতীয় জনগণৰ দুবেলাৰ অন্নৰ যোগান ধৰা অসম্ভৱ৷ সেয়েহে, অৱহেলাৰ বাবে অজৈৱিক পদাৰ্থ অব্যৱহৃত অঞ্চল সমূহ চিনাক্ত কৰি ইয়াক জৈৱিক কৃষিৰ বাবে সময় আহি পৰিছে৷


ৰাজ্যৰ প্ৰান্তে প্ৰান্তে ঘূৰি নৃত্য শিকাব উদয় শংকৰে – প্ৰথম খবৰ\nHome/ বিনোদন/ৰাজ্যৰ প্ৰান্তে প্ৰান্তে ঘূৰি নৃত্য শিকাব উদয় শংকৰে\nৰাজ্যৰ প্ৰান্তে প্ৰান্তে ঘূৰি নৃত্য শিকাব উদয় শংকৰে\n5227minutes read\nআপোনাৰ জন্ম ক’ত হৈছিল?\nমোৰ জন্ম ডিগবৈত।\nআপোনাৰ শিক্ষা জীৱন ক’ত আৰম্ভ হয়?\nমোৰ শিক্ষা জীৱন আৰম্ভ হয় গুৱাহাটীত। দেউতাৰ চাকৰিৰ কাৰণে বদলি হৈ গুচি আহিছিল। আমাৰ আচল ঘৰ শিৱসাগৰত। শিৱসাগৰৰপৰা উঠি অহাৰ পিছত মই সৰুতে ইয়াতে থাকি ডাঙৰ হোৱা। শিক্ষা জীৱন যিমানখিনি আছে গোটেই মই গুৱাহাটীত কৰা।\nআপুনি কেতিয়াৰ পৰা নৃত্যৰ প্ৰতি আকৰ্ষিত হ’ল?\nআচলতে মই গুৱাহাটীৰ যিখন ঠাইত ডাঙৰ-দীঘল হৈছো গুৱাহাটীৰ হেঙেৰাবাৰীত । গণেশগুৰিৰ নিচেই ওচৰতে ঠাইখন আৰু সেই ঠাইখিনি সাংস্কৃতিকভাৱে খুব আগবঢ়া বা ধনী। তাত এটা ক্লাব্ আছে। নৱজ্যোতি যুৱ সংঘ বুলি। তাত সকলো লগ হওঁ। বিহু নাচৰ প্ৰশিক্ষণ হয়। তেতিয়া ৱৰ্কশ্বপ বুলি কোনো কথা নাছিল। বিহুৰ সময়ত সকলো গোট খায় নাচিবৰ কাৰণে বা বিহু মাৰিবৰ কাৰণে। তাৰ পিছতে খেল-ধেমালি কিছুমান হয়। আৰু আমাৰ ওচৰৰে আমি ৪-৫ ঘৰ মানুহ আছিলো আমাৰ চুবুৰীটোত। মই এতিয়া ক’ব লাগিব ৰণী বাহঁতৰ কথা। আমাৰ প্ৰতিবেশী একেলগে আমি ডাঙৰ হোৱা। বাহঁতে নাটক কৰোঁতে খুব টিংকল পঢ়িছিলো আমি। টিংকল আদিৰপৰা কাহিনীবোৰ লৈ সৰু-সৰু নাটক কৰোঁ বাৰান্দাত। মাঁহতক মাতো চাবৰ কাৰণে।\nতেনেকৈ আৰম্ভণি বুলি ক’লেও ভুল নহয়। মোৰ দেউতা নাটকৰ লগত জড়িত আছিল। মোৰ পেহীহঁতে নাটক কৰা, মোৰ আইতা বিহু নচা আৰু মোৰ ককা খুব ভাল ঢুলীয়া আছিল। গতিকে ক’বলৈ গ’লে হয়তো নৃত্যটো মই জন্মগত হিচাপেই পাইছিলো। নাচি খুব ভাল পাইছিলো সৰুৰেপৰা। নাটকৰ লগত জড়িত হৈ আছিলো। তেনেকৈয়ে আৰম্ভ হৈছিল চখটো। কিন্তু চখ গৈ কেতিয়া পেছাত পৰিণত হ’লগৈ সেইটো ধৰিবই নোৱাৰিলোঁ। গতিকে বৰ্তমান নিচা আৰু পেচা দুয়োটাই বুলি ক’ব লাগিব।\nআপোনাৰ কেৰিয়াৰ গঢ় দিয়াৰ ক্ষেত্ৰত ঘৰৰ সহযোগিতা কেনেধৰণৰ আছিল?\nসেইটো ক্ষেত্ৰতহে অকণমান ইফাল-সিফাল বুলি ক’ব লাগিব। কাৰণ, লাইনটো যিহেতু বহুত উত্থান-পতনেৰে ভৰা। প্ৰত্যেকজন মানুহেই আজি ৫-৬ বছৰ মানহে হৈছে চাগে, প্ৰত্যেকজন অভিভাৱকে বুজি পোৱা হৈছে যে অকল ডাক্তৰ বা অভিযন্তাই নহয় এতিয়া আৰু বহু জীৱিকা আছে। ল’ব পাৰে মানুহে, ল’ৰা-ছোৱালীয়ে। কিন্তু আমাৰ সময়ত এনেকুৱা আছিল যে ডাক্তৰ-অভিযন্তাহে হ’ব লাগিব। আৰু মা-দেউতাইও বিচাৰিছিল যে মই ডাক্তৰ বা অভিযন্তা হওঁ। মোৰ পৰিয়ালৰ বেছিভাগ ডাক্তৰ আৰু ব্যৱসায়ী। সেয়েহে তেওঁলোকৰো সেইটো ইচ্ছা আছিল যে ল’ৰাজন ডাক্তৰ বা অভিযন্তা হ’ব। কিন্তু ক’ত ল’ৰা ডাক্তৰ বা অভিযন্তা হ’ব! সৰুৰপৰা অকল নাচৰ প্ৰতি আগ্ৰহ। নাটকৰ প্ৰতি আগ্ৰহ। সেয়ে ঘৰৰপৰা তেতিয়া মৰেল ছাপ’ৰ্টটো অকণমান কম আছিল। কি কৰিবলৈ ওলাইছোঁ একো বুজি পোৱা নাছিল। আনকি ময়ো বুজি পোৱা নাছিলো, আচলতে মই কি কৰিম! তাৰ পিছত লাহে লাহে যেতিয়া কামবিলাক কৰিবলৈ আৰম্ভ কৰিলোঁ, আগবাঢ়িলো, তেতিয়া ঘৰত বুজি পোৱা হ’ল। এতিয়া পৰিয়ালৰ লোকসকলে সম্পূৰ্ণ সহযোগিতা আগবঢ়ায়। কিন্তু প্ৰথমে ময়ো আনৰ দৰে বহু সমস্যাৰ সন্মুখীন হৈছিলো।\nবৰ্তমানলৈ কেইখন চলচ্চিত্ৰত বা ভিডিঅ’ ছবিত অভিনয় কৰিছে?\nসংখ্যা এতিয়ালৈ গণা নাই অভিনয় কৰিহে গৈছোঁ। কিন্তু চাবলৈ গ’লে মোৰ ২৩ বছৰ হ’ল। এইটো লাইনত কাম কৰা আৰু দুবছৰ গ’লে মোৰ ২৫ বছৰ সম্পূৰ্ণ হ’ব। সাংস্কৃতিক জগতখনত। মই প্ৰথম ছবি কৰিছিলো ষষ্ঠ শ্ৰেণীত থাকোতে। বুজি পোৱা নাছিলো চিনেমা কি বস্তু তেতিয়া। “মাইমন” বুলি এখন ছবি হৈছিল। সৰু সৰু ল’ৰা-ছোৱালীক লৈ। শিশু ছবি। এইখন মোৰ প্ৰথম ছবি আছিল, মোৰ বুজাৰ বয়স নহওঁতেই। কিন্তু বুজি পোৱাৰ পিছত যদি কওঁ মই ছবি কৰিছোঁ বুলি তেতিয়াহ’লে সেইখন হল যৌৱনে আমনি কৰে। তাৰ পিছৰপৰা কাম কৰি আছোঁ। চিডি ওলাল। তাতো কাম কৰিছোঁ। বহু ছবিত নৃত্যশিল্পী হিচাপে, নৃত্য পৰিচালক হিচাপে মই কাম কৰিছো ২০০০ চনৰ পৰা। গতিকে ছবিৰ সংখ্যা অধিক হ’ব লাগে।\nঅভিনয় আৰু কৰিঅ’গ্ৰাফী কোনটোৰ প্ৰতি আপুনি বেছি আকৰ্ষিত?\nনিসন্দেহে মই কৰিঅ’গ্ৰাফী লাইনটোৱে বেছি ভালপাওঁ। কিন্তু অভিনয়টো আনুসংগিক হৈ আছিল।ছাৰহঁতৰ লগত সেইটো সময়ত অভিনয় কৰিছিলো। সৰু-সুৰা যদি কিবা চৰিত্ৰ থাকে কৰিবলগীয়া হয়, তেতিয়া কৰিছিলো। যদি সম্পূৰ্ণভাৱে মনোযোগেৰে কাম কৰিছোঁ বুলি কওঁ তেতিয়াহ’লে “জানমণি” মোৰ কাৰণে এটা ডাঙৰ ব্ৰেকিং পইণ্ট। তাৰ আগত মই কৰিছিলো “ভাড়াঘৰ” বুলি। সেইখনত মই যেতিয়া কৰিছিলো, মোৰ চৰিত্ৰটো বহুত জনপ্ৰিয় হৈছিল। তাৰ পিছতেই মই অভিনয় কৰিছো জানমণিত। কিন্তু গোটেইখিনি কৰাৰ ভিতৰত মোৰ আটাইতকৈ ভাল লগা চৰিত্ৰটো হ’ল, ছিৰিয়েল এখন কৰিছিলো ছিম্পল গগৈৰ পৰিচালনাত। সেই চৰিত্ৰটো মোৰ ভাল লগা চৰিত্ৰ। ছিম্পল বাই অকল কমিক বুলি নহয় ছিৰিয়াছলী সেই চৰিত্ৰটো ধৰি ৰাখিছিল। মোৰ অভিনয় কৰি বহুত ভাল লাগিছিল।\nআগলৈ কেনেকুৱা ধৰণৰ চৰিত্ৰত অভিনয় কৰাৰ হেঁপাহ আছে?\nআমাৰ অসমত কি হয়, যদি মই হিৰ’ হিচাপে সোমালোঁহেঁতেন তেতিয়া হিৰ’ হ’লোহেঁতেন। কিন্তু হিৰ’ হ’বলৈ মোৰ মন নাছিল। মই কৰা প্ৰথম চৰিত্ৰটো ছোৱালীৰ ধৰণৰ। সেই চৰিত্ৰটোৱে মোক বান্ধি পেলালে। মানুহে সেইটো চাবলৈ বেছি আকৰ্ষিত হয়। কিন্তু মোৰ কৰিব ইচ্ছা আছে এটা খুব ছিৰিয়াছ কেৰেক্টাৰ। যিটো চৰিত্ৰত হাঁহি থাকিব, কান্দোন থাকিব। কিবা এটা সমাজক বাৰ্তা দিব পৰাহেঁতেন! তেনেকুৱা এটা চৰিত্ৰ কৰিবলৈ খুব মন আছে।\nআপোনাৰ নৃত্য শিক্ষাৰ প্ৰতিষ্ঠান ‘ঝংকাৰ’। ‘ঝংকাৰৰ বিষয়ে দুআষাৰ কওঁকচোন?\nঝংকাৰৰ কথা ক’বলৈ গ’লে “ঝংকাৰ ইজ মাই হাৰ্ট বিট”। মোৰ বহুদিনীয়া এটা প্ৰচেষ্টা আৰু বহু বছৰ হ’ল ঝংকাৰ মই প্ৰতিষ্ঠা কৰা। স্কুলত থাকোতে ঝংকাৰ নামটো দি বিভিন্ন কাম কৰিছিলো তাৰ পিছতে স্কুলখন হ’ল। মোৰ এটা পাৰৰ্ফমেঞ্চৰ গ্ৰুপ আছে নাম “ঝংকাৰ পাৰৰ্ফমেঞ্চ গ্ৰুপ”। এই গ্ৰুপটোৰ যোগেদি বিভিন্ন ঠাইত বিভিন্ন ধৰণৰ কাম কৰি আছোঁ। সামাজিকভাৱে কাম কৰিছোঁ। ষ্টেজ পাৰ্ফমেঞ্চো কৰি আছোঁ। তাৰ লগতে এই স্কুলখনত বিশেককৈ কৰ্মশালা কিছুমান কৰি আছোঁ। বছৰত আমাৰ দুটা কৰ্মশালা হয়। অভিনয় আৰু নৃত্যৰ কৰ্মশালা। এইবাৰ ইচ্ছা প্ৰকাশ কৰিছোঁ যে ক্লাছ হিচাপে কৰিম। ছেপ্তেম্বৰৰপৰা ক্লাছো আৰম্ভ কৰিম। নৃত্যৰ ক্লাছেবিলাকতো হৈয়ে থাকে আৰু কৰ্মশালা যিখিনিয়ে কৰিলে মই জনাবলৈ পাই সুখী হৈছোঁ যে খুব কম পইচাৰ বিনিময়ত তেওঁলোকে কাম কৰে। হিউজ এমাউণ্ট আমাক নালাগে। প্ৰফেচনেলী কৰিছোঁ যদিও পইচাটোৱেই প্ৰফেছন নহয় আমাৰ কাৰণে। ইয়াৰপৰা যদি এজন-দুজন ভাল ল’ৰা-ছোৱালী ওলাই যায়, তেওঁলোকে যদি কাম কৰে মোৰ ভাল লাগে। গতিকে শেহতীয়াভাৱে যি দুটা কৰ্মশালা কৰিলোঁ, তাৰ ৪০জন ল’ৰা-ছোৱালীৰপৰা ১৫ জনেই খুব ভালকৈ কাম কৰি আছে। গতিকে ঝংকাৰক লৈ মোৰ বহু আশা আছে। এতিয়াতো প্ৰতিষ্ঠান হিচাপে গঢ়ি তুলিছোঁ গতিকে অভিনয় আৰু নৃত্যৰ ক্লাছবোৰ নিয়মীয়াকৈ কৰি যাম, ৩ মহীয়া পাঠ্যক্ৰম হ’ব। নৃত্যৰ পাঠ্যক্ৰমখিনি এবছৰীয়া। গতিকে তেনেকৈয়ে মই ঝংকাৰৰ সৈতে জড়িত হৈ আছোঁ।\nনৃত্য আৰু অভিনয়ৰ জগতখনত আগবাঢ়ি যাওতে বা প্ৰতিষ্ঠা লাভৰ ক্ষেত্ৰত প্ৰত্যাহ্বানৰ মুখামুখী হ’বলগীয়া হৈছিল নেকি?\nবহুত প্ৰত্যাহ্বান। এই জগতখনত ২৩ বছৰ হোৱাৰ পিছতো মই ষ্ট্ৰাগল কৰি আছোঁ। কাৰণ এটাই আমাৰ বাজেট সীমিত বা আমাৰ মাধ্যমবিলাকৰ এতিয়া অসমীয়া বুলি কোৱাৰ লগে-লগে অকল অসমতে বস্তুখিনি চলায়। গতিকে আমাৰ বাজেট বহুক্ষেত্ৰত কম হয়, বহুক্ষেত্ৰত আমি কম্প্ৰমাইজো কৰিবলগীয়া হয়। কিন্তু টেলেন্টেড বহু মানুহ আছে, ইয়াত যদি ভাল স্ক’প পায় বা ভাল বাজেট হয় তেতিয়াহ’লে আমি বহুত ভাল কাম কৰিব পাৰিম। গতিকে প্ৰত্যেকটো কামেই আমাৰ বাবে এটা এটা প্ৰত্যাহ্বান। আজিকালি আঙুলিৰে টিপিলই ইণ্টাৰনেটৰ যোগেদি গোটেই পৃথিৱীখন আমাৰ সন্মূখত পাওঁ গতিকে আমিওঁ বিচাৰো যে বাহিৰৰ জগতখনৰ লগত ফেৰ মাৰি পেলায় আমি চলিব লাগিব নাইবা চলিব পাৰিব লাগিব। গতিকে তাৰ লগত খোজ মিলাবলৈ যাওঁতে আমি বহু প্ৰত্যাহ্বানৰ সন্মূখীন হ’বলগীয়া হয়। কিন্তু ষ্ট্ৰাগলৰ মাজেদি আগবাঢ়ি আছো আৰু মোৰ বিশ্বাস যে এটা ভাল দিন আমাৰ কাৰণেও আহিব।\nঅসমীয়াৰ বাহিৰেও অন্যান্য ভাষাৰ ছবি বা হিন্দী ছবি জগতত অভিনয় কৰাৰ বা নৃত্য পৰিচালনা কৰাৰ পৰিকল্পনা আছে নেকি?\nমই অভিনেতা হিচাপে নহয় কৰিঅ’গ্ৰাফাৰ হিচাপে নৃত্য জগতখনত নিশ্চয়কৈ বাহিৰতো কাম কৰাৰ প্ৰচেষ্ঠা কৰি আছোঁ আৰু দুই-এটা প্ৰজেক্টো কৰিছো, মই এতিয়াই নকওঁ। অলপতে মোৰ হিন্দী এলবাম এটা মুক্তি পাব। মোৰ মুম্বাইত কাম কৰাৰ মন নাই। খুব বেছি কম্পিটিটিভ আৰু তাত বহু গুণী-জ্ঞানী বহুত ভাল মানুহ আছে। তাত গৈ পুণৰ শূণ্যৰপৰা আৰম্ভ কৰিবলৈ বয়সৰো এটা কথা থাকে। গতিকে মই মুম্বাইত কাম নকৰি কলিকতাত কাম কৰিবলৈ বহু ইচ্ছা। কাৰণ যদি মই কলিকতাত কাম কৰোঁ, তেনেহ’লে টলীঊড হওঁক বা দাক্ষিণাত্যৰ যিখিনি চেনেল আছে মই সেইখিনিটো কাম কৰিব পাৰিম। গতিকে কলিকতালৈ গৈ কাম কৰিবলৈ চেষ্টা কৰি আছোঁ। যদি হৈ যায় বহু ভাল হ’ব।\nআপুনি কৰিঅ’গ্ৰাফীৰ বাবে কি কি বঁটা লাভ কৰিছে?\nএৱাৰ্ড হিচাপে মই এতিয়ালৈকে তিনিবাৰ ৰাজ্যিক এৱাৰ্ড পালোঁ। অসম চৰকাৰৰ ফালৰ পৰা “আছাম ষ্টেট এৱাৰ্ড” তাত মই তিনিবাৰকৈ মনোনীত হৈছিলো। বেষ্ট কৰিঅ’গ্ৰাফীৰ কাৰণে। তাৰ পিছতে ‘প্ৰাগ চিনে এৱাৰ্ড’। অসমত এটাই আছে চিনে এৱাৰ্ড। বহু বছৰ কাম কৰাৰ পিছত যোৱা বছৰ ‘খেল’ ছবিখনৰ কাৰণে মই এই এৱাৰ্ড পালোঁ। তাৰ পিছতে ‘ৰামধেনু ভিৱাৰ্ছ চইছ এৱাৰ্ড’ৰপৰাও মই বেষ্ট কৰিঅ’গ্ৰাফাৰ এৱাৰ্ড পাইছিলো। কিন্তু মোৰ খুব ইচ্ছা আছে নেশ্যনেল এৱাৰ্ড এটা অসমৰ কাৰণে আনিবলৈ। অসমীয়া ছবিত কাম কৰি অসমৰ কাৰণে বেষ্ট কৰিঅ’গ্ৰাফাৰৰ ৰাষ্ট্ৰীয় পৰ্যায়ৰ যিটো বঁটা সেই বঁটাটো অসমৰ কৰণে কঢ়িয়াই আনিবলৈ খুব ইচ্ছা আছে।\nবৰ্তমান অসমীয়া চিনেমাৰ অৱস্থা সম্পৰ্কত আপোনাৰ মতামত।\nঅসমীয়া ছবিজগতত ছবি বহুত হৈছে। আৰু এনেকুৱা বহুত মানুহ আছে যিয়ে ছবি কৰিব পৰিচালক হিচাপে। বহু টেলেন্টেড ডাইৰেক্টৰ আছে। তেওঁলোকে ছবি নিৰ্মাণ কৰিবলৈ ইচ্ছা প্ৰকাশ কৰিছে। কিন্তু আমাৰ ডাঙৰ সমস্যাটো হৈছে অসমত চিত্ৰগৃহৰ সংখ্যা যথেষ্ঠ কম। যেতিয়ালৈকে আমি চিত্ৰগৃহৰ ক্ষেত্ৰত টনকিয়াল হ’ব নোৱাৰোঁ, তেতিয়ালৈকে আমাৰ সমস্যাৰ সমাধান নোলাব। মাত্ৰ ৪০টা ছবিগৃহত আমি ছবি এখন ৰিলিজ দি তাৰপৰাই গোটেই পইচাটো উঠাই অনাটো আমাৰ বাবে এটা ডাঙৰ সমস্যা। দ্বিতীয়তে, ডিষ্ট্ৰিবিউচনৰ ক্ষেত্ৰত আমি বহু সমস্যা পাই আছোঁ। বাহিৰৰ যদি এখন ভাল ছবি কেনেবাকৈ ডিষ্ট্ৰিবিউচনত আহে তেনেহ’লে চলি থকা এখন ভাল ছবি য’ত মানুহ ৰৈ আছে ছবিগৃহত চাবলৈ তেনেকুৱা এখন ভাল ছবিও চিত্ৰগৃহৰপৰা উঠাই দিয়ে। সেইটো এটা ডাঙৰ সমস্যা হৈছে আমাৰ বাবে। গতিকে মই ভাবোঁ চৰকাৰে আমাক সহায় কৰিব লাগিব চিত্ৰগৃহৰ ক্ষেত্ৰত। ১০০-১৫০টা চিত্ৰগৃহ আমাক লাগিব, য’ত আমি অসমীয়া ছবি মুক্তি দিব পাৰোঁ। তাৰ উপৰি মই অনুভৱ কৰিছোঁ যে আমি যিমানখিনি ছবি বনাম বা বনাই আছো এখন ছবি চলিবৰ কাৰণে এসপ্তাহ বা দুসপ্তাহ পৰ্যাপ্ত নহয়। প্ৰথম সপ্তাহটো ছবিখন চিত্ৰগৃহলৈ লৈ গ’লেও, শনিবাৰে ইমান মানুহ নহ’বও পাৰে, দেওবাৰে সকলোৰে চুটীৰ দিন তেওঁলোকে ছবি চাবলৈ যাব। দেওবাৰৰপৰা এটা মাউথ পাব্লিছিটী হ’বলৈ আৰম্ভ কৰে। মই ইতিবাচক দিশটোহে কৈছোঁ নেতিবাচক দিশটোলৈ নাযাওঁ কাৰণ নেতিবাচক দিশটোৰ বিষয়ে কোৱা বহুত মানুহ আছে। তাৰ পিছত সেই মাউথ পাব্লিচিটিটো হৈ কমেও ৫টা দিন লাগিব চিত্ৰগৃহলৈ মানুহ আহিবলৈ। এসপ্তাহ আমাৰ তেনেকৈ ওলাই গ’ল। পৰৱৰ্তী সপ্তাহটোৰপৰা মানুহ অহা আৰম্ভ হ’ব। গতিকে এখন ছবি চলিবৰ কাৰণে কমেও তিনি সপ্তাহ আমাক লাগিবই। তাৰমানে এমাহ আমি এখন ছবিক দিব লাগিবই। গতিকে আমি গোটেই ডাইৰেক্টৰখিনি বা প্ৰডিউচাৰখিনিয়ে ঠিৰাং কৰি যদি লওঁ যে আজি আপুনি-মই যদি ছবি বনাইছোঁ মোৰ ছবিখন যদি জানুৱাৰী মাহত মুক্তি দিওঁ, জানুৱাৰী মাহতে আপুনিও আপোনাৰ ছবিখনৰ মুক্তিৰ তাৰিখটো নলৈ ফেব্ৰুৱাৰী মাহলৈ লৈ যায়। চলক বা নচলক। যদি মোৰ ছবি নচলিল আপোনাৰ ছবিখন কিজানি ফেব্ৰুৱাৰী মাহত চলিয়েই যায়। মোৰ ছবিখনেও সময় পালে আপোনাৰ ছবিখনেও সময় পালে। আৰু তৃতীয়খন ছবি ধৰা মাৰ্চ মাহত মুক্তি পালে। যদি আমি তেনেকৈ বছৰত ১২ খন ছবিও ভালকৈ মুক্তি দিব পাৰো তেনেহ’লে মই ভাবোঁ আৰু অলপমান আমি আগবাঢ়ি যাব পাৰিম। গতিকে মুক্তিৰ তাৰিখ হওঁক বা চিত্ৰগৃহৰ ক্ষেত্ৰত হওঁক সকলোৱে যদি সহযোগিতাৰে আমি কাম কৰি যাব পাৰোঁ, তেনেহ’লে আৰু ভাল হ’ব। আৰু আজি ধৰক টেকনিকেলী বহু সহজ হ’ল, আগৰ নিচিনা নহয়। কিন্তু কেমেৰাটো থাকিল বুলিয়েই আমি ছবি এখন বনোৱৈতকৈ অলপ শিকি-বুজি লৈ আগবাঢ়িলে বেছি ভাল হ’ব।\nআপোনাৰ প্ৰতিদ্বন্দ্বী কোন বুলি ভাবে?\nমোৰ প্ৰতিদ্বন্দী আটাইতকৈ ডাঙৰ যদি আছে তেনেহ’লে সেইয়া মই নিজেই। কাৰণ, মই সৰুৰেপৰা আনৰ লগত প্ৰতিযোগিতা কৰা নাই। প্ৰতিযোগিতা সদায় মই নিজৰ লগতেই কৰি আহিছোঁ। মোৰ নৃত্যৰ স্কুল ঝংকাৰ প্ৰথমে এটি সৰু কোঠাত আৰম্ভ কৰিছিলো। তাৰ পিছত স্কুলখন এক বিশেষ কাৰণত মই ঘৰলৈ তুলি নিলোঁ। মই য’ত থাকো তাত এটা ড্ৰয়িংৰূম আছিল আৰু সেই ৰূমটোটেই মই স্কুলখল আৰম্ভ কৰিছিলো। তাৰ পিছত সেই স্কুলখনেই বৰ্তমান আপুনি বহি থকা ঝংকাৰ নামৰ নৃত্যৰ স্কুলখন। গতিকে মই বেলেগ স্কুলৰ লগত প্ৰতিযোগিতা কৰা নাই। যদি মই এখন ছবি কৰিলোঁ আজি দুবছৰ পিছত মই যুঁজি আছোঁ যে মই সেই ছবিখমতকৈ ভাল কাম কৰিব লাগিব। সকলোৰে এটা সুকীয়া-সুকীয়া স্থান আছে। গতিকে প্ৰতিযোগিতা নিজৰ লগতেই কৰিব লাগিব। আপুনি মোৰ স্থানত বা মই আপোনাৰ স্থানত নিজকে যদি নিবলৈ হয় তেতিয়াহলে মোৰ স্বকীয়তা হেৰাব। যদি মোৰ স্বকীয়তাখিনি হেৰাই যায় তেতিয়াহলে মানুহে মোক নিবিচাৰিব উদয় হিচাপে। গতিকে মই সদায় মোৰ কামৰ লগতে প্ৰতিযোগিতা কৰি আহিছোঁ। কৰি থাকিম। পৃথিৱীত আটাইতকৈ ডাঙৰ প্ৰতিদ্বন্দ্বী মোৰ মই নিজেই।\nঅভিনয় বা নৃত্যৰ বাহিৰেও আপুনি আৰু কি কি কৰি ভাল পায়?\nমই ফুৰি ভালপাওঁ। ঘৰত অলপ সময় কটাবলৈ পালে ভালপাওঁ। নিজৰ কামবিলাক নিজে কৰি ভালপাওঁ। ৰান্ধি খুব ভালপাওঁ। সময় পালেই ৰান্ধোঁ। খুৱাই ভালপাওঁ। মানুহৰ লগত একেলগে থাকি ভালপাওঁ। আদ্দা মাৰি ভালপাওঁ আৰু কিতাপ পঢ়ি খুব ভালপাওঁ। কিতাপ পঢ়িব লোৱাৰিলেও কিতাপ কিনাটো বৰ ডাঙৰ চখ। মই যদি এখন ক’ৰবাত ভাল কিতাপ দেখো, দাম বেছিয়েই হওঁক, মই কিতাপখন কিনি আনোঁ। কিতাপ গোটোৱাটো মোৰ ডাঙৰ চখ।\nআপোনাৰ আগন্তুক পৰিকল্পনা কেনেধৰণৰ?\nআগন্তুক পৰিকল্পনা বুলি ক’বলৈ গ’লে বহুকেইটা পৰিকল্পনাই আছে। তাৰ ভিতৰত এটা উল্লেখযোগ্য পৰিকল্পনা হ’ল নিজৰ এখন ছবি কৰা। যদি ভগৱানে ভালে-কুশলে ৰাখে তেতিয়াহ’লে মই নিজৰ ছবিখন আৰম্ভ কৰিম। তাৰ উপৰি ঝংকাৰৰ আমি যিটো বছৰেকীয়া অনুস্থানৰ আয়োজন কৰোঁ, প্ৰত্যেক বছৰে কৰি আহিছো, এইবাৰ ঝংকাৰৰ ফালৰপৰা আমি অলপ ডাঙৰকৈ এটা অনুষ্ঠান কৰিম বুলি ভাবিছোঁ। সেইটো এটা কৰিম আৰু তৃতীয়তে এটা ডাঙৰ সপোন আছে।\nগুৱাহাটীতেই অকল সীমাবদ্ধ নাথাকি অসমৰ বিভিন্ন প্ৰান্তত ১৫ দিনীয়াকৈ এটা মাহত আমি এখন ঠাইত প্ৰয়োজন হ’লে দুখন ঠাইত গোটেই বছৰটোত বেলেগ কাম নকৰি জানুৱাৰীৰপৰা ডিচেম্বৰ মাহলৈকে প্ৰত্যেকটো ঠাইতে দুটাকৈ অভিনয় আৰু নৃত্যৰ অনুষ্ঠান অনুষ্ঠিত কৰাৰ। সেইটো কাৰণে বিভিন্ন অনুষ্ঠানৰ লগত কথা-বতৰা চলি আছে। যদি হৈ যায় তেনেহ’লে চাগে ২০১৮ বৰ্ষৰ জানুৱাৰীৰপৰা এই কামটো আমি আৰম্ভ কৰিম।\nসাক্ষাৎ গ্ৰহণ: বৰ্ষাজ্যোতি দাস আৰু জোনমণি দাস\nবঢ়মপুৰত বন্যহস্তীৰ তাণ্ডৱ, আতংকিত অঞ্চলবাসী\nবৰহাট চাহ বাগিচাত বাঘৰ আক্ৰমণত মহিলা শ্ৰমিক আহত\nসোণাৰিত ভয়াৱহ পথ দুৰ্ঘটনা\n২০ ঘণ্টাৰ মূৰত উদ্ধাৰ হ’ল বজালীত পহুমাৰা নদীত সলিল সমাধি ঘটা ছাত্ৰৰ মৃতদেহ\nমৰাণত আলফাৰ নামত ধন দাবী


গ্ৰেপ্তাৰ হ’ব ৰাখী সাৱন্ত! বহুবল্কীতাৰে মাতি আনিছে নিজৰ বিপদ! | Asom Live 24\nআইনী সংকটত পৰিছে বলিউদৰ বহুবল্কী তাৰকা ৰাখী সাৱন্ত৷ নিজৰ বহুবল্কিতাৰ বাবে প্ৰায়ে সংবাদ মাধ্যমৰ চৰ্চাত থকা বলিউদৰ এই তাৰকাগৰাকীয়ে এইবাৰ আইনী জঞ্জালত সোমাই পৰিছে৷\nড্ৰামা কুইন খ্যাত ৰাখী সাৱন্তে জনজাতীয় সাজপাৰক অপমান কৰাৰ অভিযোগ উঠিছে৷ এই অভিযোগেৰে ইতিমধ্যে ৰাঁচিৰ এখন আৰক্ষী থানাত ৰাখী সাৱন্তৰ বিৰুদ্ধে এজাহাৰ দাখিল কৰা হৈছে৷\nৰাখী সাৱন্তে ঝাৰখণ্ডৰ এটা জনজাতিৰ পৰম্পৰাগত পোছাকক অপমানজকভাৱে পৰিধান কৰি নিজৰ ইনষ্টাগ্ৰাম একাউণ্টত এটা ভিডিঅ’ আঅপলোড কৰিছিল৷ উক্ত পোছাকযোৰ পিন্ধি ৰাখীয়ে অপমানজনক মন্তব্য কৰাৰ লগতে ভেঙুচালি কৰাৰ অভিযোগ কৰিছে ঝাৰখণ্ড চেণ্ট্ৰল চাৰণ কমিটিয়ে৷\nলগতে পঢ়ক এতিয়াৰে পৰা কল ৰেকৰ্ডিং এপসমূহ বন্ধ কৰিব গুগলে!\nকমিটিৰ সভাপতি অজয় তিৰ্কীয়ে কয় যে ৰাখী সাৱন্তে জনজাতীয় সম্প্ৰদায়টোক অপমান কৰাৰ লগতে জাতীয় আৱেগত আঘাত কৰিছে আৰু ইয়াৰ বিৰুদ্ধে এজাহাৰ দাখিল কৰিছে৷\nঅভিযোগ অনুসৰি জনজাতীয় পোছাক পৰিধানৰ নামত ৰাখীয়ে অৰ্ধ নগ্ন হৈ ভিডিঅ’টো আপলোড কৰি কৈছিল, ‘‘হাই বন্ধুসকল, তোমালোকে মোক নতুন ৰূপত দেখিছা… আজি মোক জনজাতীয় ৰূপত চোৱা…৷’’\nৰাখীয়ে জনজাতীয় পোছাকৰ নামত অৰ্ধ নগ্ন পোছাক পিন্ধি সম্প্ৰদায়টোৰ নাৰীসকলকো অপমান কৰা বুলি অভিযোগ কৰিছে সংগঠনটোৱে৷\nঅজয় তিৰ্কীয়ে লগতে কয় যে ৰাখী সাৱন্তে ক্ষমা ভিক্ষা নকৰিলে ইয়াৰ বিৰুদ্ধে ব্যাপকৰূপত প্ৰতিবাদ গঢ়ি তুলিব৷\nইফালে ৰাখী সাৱন্ত বিৰুদ্ধে অনুসূচীত জাতি আৰু জনজাতি(নৃশংসতা প্ৰতিৰোধ) আইন, ১৯৮৯ৰ অধীনত গোচৰ ৰুজু কৰি আৰক্ষীক ব্যৱস্থা গ্ৰহণ কৰিবলৈ জনগোষ্ঠীটোৰ সংগঠনটোৱে দাবী জনাইছে৷ উল্লেখ্য যে এই আইনৰ অধীনত গোচৰ ৰুজু কৰিলে ৰাখী সাৱন্তে আইনী সংকটত পৰাতো প্ৰায় নিশ্চিত৷\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamRahki Sawant\nআকাশলংঘী ইন্ধন! কেনেকৈ বৈদ্যুতিক সংস্কৰণ কৰিব আপোনাৰ দুচকীয়া বাহন?


ফটাপ্ৰেম- ৰিমঝিম ৰিমা – ফটাঢোল\nফটাপ্ৰেম- ৰিমঝিম ৰিমা\nতেতিয়া মই অষ্টম শ্ৰেণীৰ ছাত্ৰী। আমি ছয়জনীয়া ছোৱালীৰ এটা গ্ৰুপ আছিল। ক্লাছৰ আন সকলো ছোৱালীৰ লগতে সু-সম্পৰ্ক আছিল যদিও আমাৰ দলটোৰ মনৰ মিলটো অলপ বেছিয়েই আছিল । আমি আমাৰ মাজত প্ৰতিটো কথাই আলোচনা কৰিছিলোঁ। ক্লাছত ল’ৰা বিশেষ বন্ধু বুলি আমাৰ কোনো নাছিল। বহুত কিবা দৰকাৰত হে সিহঁতক মাতিছিলোঁ। কেতিয়াবা পৰীক্ষাত কিমান নম্বৰ পাইছে সেইটো জানিবলৈ। কেতিয়াবা চাইকেলখনৰ চকাৰ পাম্প কমি গ’লে দিবলৈ, নাইবা চাইকেলৰ পৰা চেইনডাল তুলি দিবলৈ । এনেকুৱা কথাবোৰৰ বাহিৰে সিহঁতৰ লগত বিশেষ কোনো মাতবোল নাছিল আমাৰ। ক্লাছৰ এটা চাইডে ল’ৰাৰ আৰু আনটো চাইডে ছোৱালীৰ ৰাজত্ব।\nকম্পিটিচন কিন্তু ভালকৈ চলিছিল ল’ৰা আৰু ছোৱালীৰ মাজত। সেয়া অকল পঢ়াক লৈয়ে নাছিল। পঢ়াৰ লগতে আনুসংগিক বিভিন্ন বিষয়, যেনে- স্কুলৰ বছৰেকীয়া খেল-ধেমালি, সাহিত্য,গীত, নৃত্য আদিত শিক্ষক শিক্ষয়ত্ৰীৰ দৃষ্টি আকৰ্ষণ কৰাক লৈও এক প্ৰতিযোগিতা ।বহুসময়ত কেতিয়াবা ল’ৰাবোৰৰ লগত কাজিয়াও লাগিছিলোঁ। অষ্টম শ্ৰেণীৰ পৰা নৱম শ্ৰেণীলৈ উত্তীৰ্ণ হোৱাত কিছু সংখ্যক ল’ৰাৰ লগত আমাৰ বন্ধুত্বপূৰ্ণ সম্পৰ্ক গঢ়ি উঠিছিল।\nবয়সৰ দোষ বুলি কওঁ নে কি কওঁ নাজানো আইনাৰ পৰা অলপ দূৰত থকা মইজনী সেই সময়বোৰত আইনাৰ সন্মুখত নিজকে বেছিকৈ সাঁজি কাঁচি থাকিবলৈ ল’লো আৰু লাহে লাহে মাৰ বুজনিবোৰো ষ্টাৰ্ট হৈছিল । নিজৰ ছোৱালীক মাক বাপেকে কৰা শাসনবোৰ ।\nলাহে লাহে আইনাৰ ওচৰত মুখখন চালেই দেউতাই ৰঙা চকু দেখুৱাবলৈ ল’লে “কি হ’ল, ইমানকৈ ইয়াত কি আছে? কাম নাই যদি এইফালে আহ” বুলি বেলেগ-বেলেগ কামত লগাই থৈ দিয়ে। দেউতাৰ এই ৰঙা চকুলৈ ভয় কৰিয়েই বন্ধু-বান্ধৱীবোৰো বৰ বেছিকৈ আমাৰ ঘৰলৈ নাহিছিল।\nটিউচনলৈ অহা-যোৱা কৰোঁতে আমি লৰা-ছোৱালী গ্ৰুপটো লগ হৈ গৈছিলোঁ৷ লগৰ এজনী আহি ঘৰৰ সন্মুখত টিলিঙা বজায় আৰু মই ওলাই যাওঁ। টিউচনলৈ যোৱাৰ সময়ত আমি সদায় চাইকেলখন চলায়েই গৈছিলো যদিও অহাৰ সময়ত সদায় চাইকেলখন ঠেলি ঠেলি খোজ কাঢ়ি ঘৰলৈ উভতো। বৰ সোনকালে ঘৰ পোৱাটো আমাৰ কাৰোৰে পছন্দ নহয়। কাৰণ টিউচন আৰু স্কুলৰ বাহিৰে বেলেগ কৰবালৈ যোৱাৰ পাৰ্মিচন নাছিল আমাৰ কাৰোৰে তেতিয়া। ঘূৰা-ফুৰা কামবোৰ এনেও দেউতাই কেতিয়াও ভাল নাপাইছিল, বছৰেকত এবাৰ মান মামাৰ ঘৰলৈ লৈ গৈছিল । দেউতাৰ মতে “ঘৰত থাক,পঢ়, ঘৰৰ কাম কৰ,গান গা” এইবোৰেই জীৱন। চাগে এই শাসনবোৰে আমাক এতিয়াও বান্ধি ৰাখিলে এটা সীমালৈ। যিবোৰে কেতিয়াও বিপদত নেপেলালে ।\nতেতিয়া দেউতাৰ কিছুমান কথাক লৈ লৈ সদায় পেটে-পেটে খং এটা থাকে যদিও কেতিয়াও মুখ ফুটাই একো নকলো ৷ মায়ে আমাৰ মনৰ খংবোৰৰ কথা গম পাইছিল কিছু কিছু ক্ষেত্ৰত আৰু তেতিয়াই সুযোগ উলিয়াই আমাক বুজাইছিল – “দেউতাই যি কয়,যি কৰে ভালৰ কাৰণেহে কৰে।এইবোৰ এতিয়া হয়তো নুবুজিবি তহঁতে । কিন্তু পাছত নিজে বুজিবি৷ এতিয়া মাত্ৰ দেউতাৰ আঙুলি মূৰত চলি নিজৰ জীৱনটো গঢ়ি ল। এয়াই সময় জীৱন গঢ়াৰ৷” কথাবোৰ যেন-তেন সোমাইছিল কাণত। কথা পাতিবলৈ ওচৰৰ লগৰীয়া এজনীয়েই আছিল । বাৰীৰ পিছফালে দুয়ো লগ হৈছিলো কথা পাতিবলৈ। তাইৰ ঘৰ আমাৰ ঘৰৰ পিছফালতো একদম ওচৰা ওচৰি বাবে দুয়োজনীয়ে ঘৰৰ পিছফালৰ বাৰীত ৰৈ ম’হৰ কামোৰ খাই খাই হ’লেও বহুত দেৰীলৈ কথা পাতিছিলোঁ৷ কথাৰ শেষ কেতিয়াও নহৈছিল দেউতা ঘৰলৈ আহি পোৱাৰ ভয় দেখুৱাই মায়ে সদায় চিঞৰে “মাজান দেতা আহিল”। একে উশাহে দৌৰি আহি পঢ়াৰ টেবুলত নহ’লে হাৰমনিয়াম ওচৰত । ভাৱকচোন তেনে এজন দেউতাৰ শাসনত চলা মইজনীয়ে ক’ত আৰু পেৰেম-চেৰেমৰ কথা মনলৈ আহিব ।\nমাত্ৰ গানৰ ক্লাছ,ডান্স ,যোগা ক্লাছ ,আৰ্টৰ স্কুল,লাইব্ৰেৰীলৈ যোৱা, দেউতাৰ লগত ফুটবল-বেডমিণ্টন খেলা , পঢ়াৰ কথাটো আছেই। আৰু চাগে এই বান্ধোনৰ বাবেই লাহে লাহে মই নিজেও কিবা নহয় কিবা কামত লাগি থাকিব ভাল পোৱা হ’লো । ফুৰা আৰু মানুহৰ লগত কথা পাতিবলৈ মন যোৱা মনটো কৰবাত দমাই ৰাখিব চেষ্টা কৰিছিলো আৰু দমাই ৰাখিব নোৱাৰিলে চিধাই দৌৰ মাৰো দেউতাৰ পাৰ্মিচন লৈ ওচৰৰ বৰদেউতাৰ ঘৰত । লাহে লাহে বন্ধবাৰত বৰদেউতাৰ ঘৰ যোৱাটো মোৰ এক নিয়মত পৰিণত হল। আৰু তাতেই আৰম্ভ হল এটা কাহিনীৰ৷\nবর্তাৰ ল’ৰা দুজন । দুয়োজনকে মই প্ৰতিবাৰেই ৰাখী বান্ধিছিলোঁ৷ সিহঁতৰ মই বিৰাট মৰমৰ আছিলোঁ । নিজৰ দাদা এজনৰ অভাৱ কেতিয়াও দিয়া নাছিল সিহঁতে ।দাদা হতৰ ঘৰত প্ৰায়ে সিহঁতৰ লগৰ ল’ৰা আহে৷ দাদাহঁতৰ লগ যিহেতু তেওঁলোককো মোৰ নিজৰ দাদা যেনেই লগা হৈছিল। কেতিয়াবা আমাৰ ঘৰলৈও আহে দাদাৰ লগত। ক’বলৈ গ’লে ঘৰুৱা সম্পৰ্ক এটা হৈছিল তেওঁলোকৰ লগত। তাৰে মাজৰ এজন আকৌ মোৰ ভাল বন্ধু এটাৰো সম্বন্ধীয় ককায়েক।\nএদিনাখন স্কুলত মই ক্লাছ ৰুমত শেষৰ বেঞ্চত বহি আছিলো কিবা লিখি এনেতে মোৰ লগৰ জনীয়ে আহি মোক সুধিলে ‘তই কাৰোবাক ভাল পাৱ নেকি? হঠাৎ অহা প্ৰশ্নটোত চক খালোঁ যদিও তাইক সুধিলো কিয় ? তাই ক’লে “তই যে আমাৰ অমুকৰ লগত বহুত ভাল, সেয়ে সুধিলোঁ”। লগে লগেই মই ক’লো “এইটো কি কথা আকৌ ? মোৰ খং চুলিৰ আগ ।সি মোৰ ভাল ফ্রেণ্ড। তাৰ দেউতাক মোৰ দেউতাৰ ফ্রেণ্ড,আৰু মই তাৰ”। খঙত উঠি আহিলো তাইৰ ওচৰৰ পৰা ।\nদুদিনমান পিছত আকৌ মোৰ লগৰ আন এজনীয়ে আহি আকৌ এটা প্ৰস্তাৱ “তোক যে আমাৰ ওচৰৰ তোৰ সৰু দাদাৰ লগ অমুকে বিৰাট ভাল পায়”। মই কলো “অ তো! তাতে কি হল, দাদাৰ লগৰ চবেই মোক ভাল পায়৷ ৰাখী পিন্ধাও মই গোটেইকেইটাক।\nতাইৰ আকৌ এটা প্ৰশ্ন “বেলেগক পিন্ধাও, কিন্তু সি পিন্ধা নাই ৰাখী আজিলৈ আৰু তোক ভাল পায় কাৰণেই আজিলৈ পিন্ধা নাই ৷ কথাটো মইয়ো ভাবিলো, হয় তাই কোৱাৰ দৰে কথাটো ।\nসেইদিনাৰ পৰা লাহে লাহে মই লক্ষ্য কৰিলো টিউচনলৈ গ’লে মনে মনে চাবলৈ অহা, দাদাহঁতৰ ঘৰলৈ গ’লে চকুত চকু পৰিলে হাঁহি দিয়া। কথাবোৰে মোক আমনি কৰিবলৈ ধৰিলে। ভিতৰে ভিতৰে খং এটাই লগ দিলে । লগৰ দুজনীয়েও মাজে মাজে জোকাবলৈ ধৰিলে। কথাৰ গতি অলপ বেয়া হোৱা যেন দেখি মোৰ লগৰটোক লগ ধৰি জনাই দিলো, “তোৰ ককায়েৰক ক’বি এনেকৈ মোক চাই নাথাকিবলৈ৷ খং উঠিলে বেয়াকৈ কৈ দিম”।\nতাৰ আৰু মোৰ বন্ধুত্বৰ সম্পৰ্কটোক উচ্চআসনত ৰাখি সিয়ে মোক ককায়েকৰ পৰা উদ্ধাৰ হোৱাৰ বুদ্ধি দিলে। বুদ্ধি মতে কাম তাৰ ককায়েকক মই এইবাৰ ৰাখীবন্ধনত ৰাখী পিন্ধাম । অৱশেষত সেই দিনটো আহিল। ৰাখী বন্ধনৰ দিনা লগৰ জনীৰ লগত প্ৰথমেই লগৰ জনৰ ঘৰ ওলালোগৈ৷ তাৰ ঘৰৰ কাষতে সেই প্ৰেমিকজনৰ ঘৰ। তাক লগতে লৈ সিহঁতৰ ঘৰত আমি তিনিজন । বৰ্তা-বৰমাৰ লগত অলপসময় কথা পাতি, আমি ৰাখী পিন্ধাবলৈ অহাৰ কথাটো জনাই দাদা ক’ত আছে বৰ্মাক সোধাত বৰমাই দাদা থকা ৰূমটোলৈ আমাক আগুৱাই লৈ গল। চুচুক-চামাককৈ তাৰ ৰূমলৈ সোমাই প্ৰথমে ময়ে মাত দিলোঁ “দাদা,আপোনাৰ হাতখন দিয়ক”। সি আমাক তেনেকৈ দেখি হঠাৎ হতভম্ব হল। সি টেঙৰ আছিল, এটা শাৰীতে আমাৰ প্লেনৰ কথা সি বুজি লৈছিল ৷ মোৰ কথা শুনা মাত্ৰকে “ৰৱা মই মুখ হাত ধুই আহো” বুলি কৈ যি ৰুমৰ পৰা ওলাল তাৰ পিছত আৰু দেখা দেখি নাই ।.. আমি চাহ খালোঁ, কথা পাতিলো বহু সময়। নাই যে নাই তেওঁৰ দেখা দেখি নাই।\nপিছদিনা স্কুলত লগৰটোৱে মোক লগ ধৰি ক’লে, “আৰু এটা বুদ্ধি আহিছে মোৰ কৰিবি নে কামটো?” মই কৰিম বুলি কোৱাত লগৰজনৰ যুক্তি “সি তোক বাদ দিব বুজিছ৷ কিন্তু তই এটা কাম কৰিবি৷তাক কবি যে তই মোকহে ভাল পাৱ”! মোৰ বাহিৰে আৰু কাৰো কথা ভাৱিব নোৱাৰ ।\nতাৰ সেই বৃহস্পতিৰ বুদ্ধি শুনি তাৰ ওপৰত হে খঙটো উঠিল । কিয় ক’ম মই ?কেতিয়াও নকওঁ। এইবোৰ দেউতাৰ কাণত পৰিলে মোক মাৰি পেলাব । সি আকৌ – “বেলগক কব নালাগে নহয়। অকল সি জানিলে হ’ব । মাত্ৰ তাক ক’বি৷ বাকী কি কৰিব লাগে মই কৰিম”।\nকথাটো নোহোৱাও নহয় বুলি মোৰ অল্প মগজুৱে সন্মতি দিলোঁ তাৰ কথাৰ। মাত্ৰ চৰ্ত ৰাখিলো সি ক’ব লাগিব ককায়েকক কথাটো । আৰু সি ভয়ে ভয়ে হয়ভৰ দি সেইদিনাই ঘৰত ককায়েকক কথাটো কলে। আৰু কথাতো ভায়েকৰ মুখত শুনাৰ পিছত আৰম্ভ হল আচল নাটখন। ককায়েকে হাতে -ভৰিয়ে ভায়েকক ধৰি কলে “মই তাইক এৰিব নোৱাৰো৷ তই এনেয়ো বহুত ছোৱালী পাবি৷ তোৰ হাতত সময় বহুত আছে।তোৰ কাৰণে মই তাইতকৈ ভাল ছোৱালী চাই দিম। তই মাত্ৰ তাইক বাদ দে”। ভায়েকৰ সুন্দৰ অভিনয়েৰে দিয়া উত্তৰ “তায়ো মোক বহুত ভাল পায়৷ তই নিজেই সুধি ল’বি লাগিলে৷\nএদিন ককায়েকজন নিজেই উপস্থিত মোৰ সন্মুখত – “তুমি কি আমাৰ ইয়াক ভালপোৱা নেকি?” মই ক’লো “অ পাওঁ”। কথাষাৰ শুনি সি গুচি গ’ল। ময়ো ভাবিলোঁ “বাচিলোঁ মই এইবোৰৰ পৰা “।\nকিন্তু ভবা মতে নহল একো। লাহে লাহে তাৰ প্ৰেম আৰু বেছি গভীৰ হে হ’ল। মদ খাই আহি ভায়েকক ইম’চনেল কথা কৈ থাকে। ইফালে ইও হাৰ নামানে৷ দিনবোৰ এনেকৈয়ে চলি থাকিল। মই মেট্ৰিক পাছ কৰি উচ্চতৰ মাধ্যমিক ৰ বাবে নগাওঁ অহাৰ সময় আহিল৷ নগাঁও অহাৰ কিছুদিন আগতে হঠাৎ এদিন সি মোক অলপ খঙাল সুৰত ক’লে “তই মোকে ভাল পাব লাগিব, মোৰ বাহিৰে চাও নহয় কাৰ লগত বিয়াত বহা। মোৰো খং চুলিৰ আগ পালে তেওঁৰ উচ্চস্বৰত মোক কথা কোৱা ধৰণটো দেখি। বহুত সময়ৰ তৰ্কত কথাবোৰ কাজিয়াৰ দৰেই হ’লগৈ৷ অলপ বেছিয়েই বেয়াকৈয়ে ক’লো ৷ তাৰো সন্মানত লাগিল৷ তাৰ পিছৰ পৰা বহুতদিনলৈ আমাৰ মুখা- মুখী নহ’ল। দেখিলেও নামাতে- নামাটো।তেওঁৰ চাগে সেই ভুল ধাৰণাটো আজিলৈয়ে থাকিলে মোৰ যে লগৰতোৰ অৰ্থাৎ তেওঁৰ ভায়েকৰ লগতেই মোৰ প্ৰেম আছিল৷ দুইবছৰ মানৰ পিছত সি মাকৰ দ্বাৰা মোৰ মাক বিয়াৰ প্ৰস্তাৱ দিছিল যদিও মোৰ মায়েও “আমি এইবোৰ এতিয়াই চিন্তা কৰা নাই৷ লগতে আপোনালোক আমাৰ ঘৰৰে মানুহ গতিকে এইবোৰ কথা ভাৱিব নোৱাৰো বুলি কোৱাত । সমাপ্ত হল সেই কাহিনীটোৰ।\n« কৌতুক -ৰিটন বৰুৱা\nস্পেচিয়েল ডিছ্-ৰূপাঞ্জলি চেতিয়া »\nদেহি ! বেচেৰাটোলৈ বৰ দুখ লাগিল পাই\nBor dhuniake likhila dei kotha khini\nPohi bhal lagil… pise lora tu loi he beya lagil…agoloiu enakoi pohibole pam buli Asha rakhilu\nBaa tumer প্ৰেম কাহিনীটো best moja de 😘😘 lora jonola ha দুখ লাগিল o 😢😢 😅😅😅😅😅😅\npahi ( shyamantika )\nসৰু কালৰ স্মৃতি বোৰ সচাঁই মধূৰ ৷\nVal lagil pohi Bow.. 😊\nপিছে লৰাটো কোন আছিল বা …ধৰিব নোৱাৰিলো …\nপ্ৰেম প্ৰেম জখলা\nৰূপহীৰ মনেই নাযায়!\nPorhi vl lagil\nভাল লাগিল। চঞ্চলা আমাৰ তাহানিৰ মনবোৰ বৰ ধুনীয়াকৈ লিখিছা।\nআইঐ দেহি। মাকৰ জৰিয়তে প্ৰস্তাৱ দিয়ালৈকে ৰৈছিল বেচেৰা।\nবেচেৰাই কিছুদিন অপেক্ষা কৰিল দেই…\nধেই, বেচেৰাটোৰ আশাত চেঁচা পানী ঢালি দিলা৷\nবেছেৰালৈ বেয়াই নাগিল। ধুনীয়া লিখনি। আৰু পঢ়িবলে পাম বুলি আশা কৰিলো\nসকলোলৈকে ধন্যবাদ দেই..❤❤❤\nBhal lekhiso 😂alop khali twist kori diso 😂


Assurans in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Assurans ar byavahar, ppali, parshwakriya, upkaar, kriya-pratikriya aaru satarkatabani\nAssurans ৰ মূল্য আৰু পেকৰ চাইজ - Assurans Price and Pack Size in Assamese - Assurans ar mulya aaru pakor size\nAssurans ৰ লাভ আৰু ব্যৱহাৰসমূহ- Assurans Benefits & Uses in Assamese- Assurans ar laabh aaru byavaharsamuh\nAssurans ৰ পালি আৰু সেয়া কেনেদৰে ল'ব- Assurans Dosage & How to Take in Assamese - Assurans ar paali aaru xeya kenedore lobo\nAssurans ৰ পাৰ্শ্চক্ৰিয়াসমূহ- Assurans Side Effects in Assamese- Assurans ar parshwakriyasamuh\nAssurans সংক্ৰান্ত সতৰ্কতাবাণীসমূহ- Assurans Related Warnings in Assamese- Assurans xonkranta xatarkatabanisamuh\nঅইন দৰৱৰ সৈতে Assuransৰ গুৰুতৰ ক্ৰিয়া-প্ৰতিক্ৰিয়া- Severe Interaction of Assurans with Other Drugs in Assamese- Oinor xoite Assurans ar gurutor kriya-pratikriya\nAssurans মতভেদসমূহ- Assurans Contraindications in Assamese- Assurans nishedhsamuh\nAssurans ৰ বিষয়ে সততে সোধা প্ৰশ্নসমূহ- Frequently asked Questions about Assurans in Assamese- Assurans ar bikhoye satate xodha prashnasamuh\nখাদ্য আৰু মদৰ সৈতে Assurans ক্ৰিয়া-প্ৰতিক্ৰিয়া- Assurans Interactions with Food and Alcohol in Assamese- khadya aaru modor xoite Assurans kriya-pratikriya\nAssurans ৰ লাভ আৰু ব্যৱহাৰসমূহ - Assurans Benefits & Uses in Assamese - Assurans ar laabh aaru byavaharsamuh\nAssurans তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAssurans ৰ পালি আৰু সেয়া কেনেদৰে ল'ব - Assurans Dosage & How to Take in Assamese - Assurans ar paali aaru xeya kenedore lobo\nAssurans-ৰ উপাদানসমূহ - Assurans Active Ingredients in Assamese - Assurans-ar upadaansamuh\nAssurans ৰ পাৰ্শ্চক্ৰিয়াসমূহ - Assurans Side Effects in Assamese - Assurans ar parshwakriyasamuh\nগৱেষণাৰ ভিত্তিত, Assurans ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAssurans সংক্ৰান্ত সতৰ্কতাবাণীসমূহ - Assurans Related Warnings in Assamese - Assurans xonkranta xatarkatabanisamuh\nAssurans-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAssurans-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAssuransএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Assurans গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Assurans কি প্ৰভাৱ দেখা গৈছে?\nAssuransৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Assurans কি প্ৰভাৱ দেখা গৈছে?\nAssurans গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Assurans ৰ কি প্ৰভাৱ দেখা গৈছে?\nAssuransৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Assuransৰ গুৰুতৰ ক্ৰিয়া-প্ৰতিক্ৰিয়া - Severe Interaction of Assurans with Other Drugs in Assamese - Oinor xoite Assurans ar gurutor kriya-pratikriya\nAssurans তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAssurans মতভেদসমূহ - Assurans Contraindications in Assamese - Assurans nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Assurans লোৱা অনুচিত যাতে -\nAssurans ৰ বিষয়ে সততে সোধা প্ৰশ্নসমূহ - Frequently asked Questions about Assurans in Assamese - Assurans ar bikhoye satate xodha prashnasamuh\nএই Assurans-এ অভ্য়াস বা নিচাৰ সৃষ্টি কৰে নেকি?\nনহয়, Assuransয়ে অভ্যাসৰ সৃষ্টি নকৰে।\nনহয়, Assurans লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Assurans লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Assuransৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Assurans ক্ৰিয়া-প্ৰতিক্ৰিয়া - Assurans Interactions with Food and Alcohol in Assamese - khadya aaru modor xoite Assurans kriya-pratikriya\nখাদ্য আৰু Assuransৰ ক্ৰিয়া-প্ৰতিক্ৰিয়া\nAssurans আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Assuransৰ মাজৰ প্ৰতিক্ৰিয়া\nমদৰ সৈতে Assurans সেৱন কৰাটো বিপজ্জনক হ'ব পাৰে।\nAssurans ৰ অনুকল্প - Substitutes for Assurans in Assamese\nআপুনি বা আপোনাৰ পৰিয়ালৰ কোনোবাই Assurans লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Assurans ব্যৱহাৰ কৰিছিল নেকি?\nআপুনি কিমান পৰিমাণে Assurans সেৱন কৰিছিল?\nআপুনি Assurans ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Assurans সেৱন কৰে?


কামপুৰঃ "তাই প্ৰতিশ্ৰুতি দিছিল মোৰ লগতে বিয়া হম বুলি। "তাই মৰি গ’লে মই মৰি যাম! মুছলমানে যদি কেইবাজনী বিয়া কৰাব পাৰে হিন্দুৱে নোৱাৰে কিয়? এইয়া এজন প্ৰেমিকৰ প্ৰেমিকাক কোৱা কেইটামান বাক্য। মান অভিমান অবিহনে প্ৰেম হেনো আধৰুৱা। এই হাল প্ৰেমিক-প্ৰেমিকাৰ মাজতো আছিল মান অভিমান। এই মান অভিমানেই আজি চূড়ান্ত ৰূপ লয় প্ৰেমিক-প্ৰেমিকাৰ মাজত। প্ৰেমিকে কাটি দিয়ে প্ৰেমিকাৰ কাণ। ঘটনাটো কামপুৰৰ কচুৱাৰ লুতুমাৰীৰ।\nপ্ৰেমত ঘূৰিছে ভূ-মণ্ডল; প্ৰেমত ফুলিছে শতদল। কিন্ত এই প্ৰেমৰ বাবেই নগাঁৱৰ কামপুৰৰ কচুৱাৰ লুটুমাৰীৰ এগৰাকী মহিলাৰ কাণ কটা গল। উল্লেখ্য যে লুটুমাৰীৰ শংকৰপুৰৰ চাৰি সন্তানৰ এগৰাকী বিধৱা মহিলা প্ৰেমত পৰিছিল মাধৱপুৰৰ কানাইলাল নামৰ এজন পঞ্চাছৰ উদ্ধৰ পুৰুষৰ লগত। মহিলা গৰাকীৰ স্বামীৰ মৃত্যুৰ পিছত কানাইলালৰ লগত প্ৰেমে গভীৰ ৰূপ লয়।\nএদিন দুদিনকৈ প্ৰেমে দুবছৰ পাৰ হল। আজি মহিলা গৰাকী গৈছিল পথাৰত কাম কৰিবলৈ। তাতে লগ কৰিব যায় কানাইলালে। পথাৰৰ নিৰ্জনতাত দুয়ো কিছু সময় কথাও পাতে। কিন্ত হঠাৎ দুয়োৰে মাজত কোনো কথাত মতানৈক্য হয়। এটা সময়ত এই মতানৈক্যই অন্যৰূপ লয়। কানাইলালে মহিলাগৰাকীক মূৰত আঘাট কৰাৰ লগতে এখন কাণ কাটি দিয়ে। অতি গুৰুতৰভাৱে আহত হোৱা মহিলা গৰাকী বৰ্তমান চিকিৎসালয়ত চিকিৎসাধীন হৈ আছে। ইফালে স্থানীয়লোকে কানাইলালক কচুৱা আৰক্ষীক গতাই দিয়ে।


সংখ্যাটোৰ আঁৰৰ কথা লিখাৰ আগতে কিছু বছৰ পিছলৈ যাব বিচাৰিছো । ফটাঢোল গোটৰ জন্মলগ্নৰ দিনটোৰ কথা । গোটটো খোলা আধাঘণ্টামান হে হৈছিল । আমাৰ আটাইৰে শ্ৰদ্ধাৰ প্ৰণীতা গোস্বামী বৰঠাকুৰ বাইদেৱে মোক গোটটোত অন্তৰ্ভুক্ত কৰিছিল । তেতিয়া সদস্য সংখ্যা ১০০ৰ তলত আছিল । আপাতঃ দৃষ্টিত একো ডাঙৰ কথা নহয়, কিন্তু মোৰ বাবে সেয়া এক আবেগিক ক্ষণ আছিল । কাৰণ? কাৰণটো তেনেই সাধাৰণ । ফটাঢোলৰ মানুহখিনি বৰ শ্ৰদ্ধাৰ, বৰ আদৰৰ । যদিওবা অভিজিত কলিতা দাদাৰ বাহিৰে আমাৰ আন কাৰোৱেই লগত আজিও ব্যক্তিগতভাৱে দেখা সাক্ষাৎকাৰ হোৱা নাই, তথাপিও গোটৰ মানুহখিনি বৰ আপোন । অভিজিত কলিতা দাদা,ৰিণ্টুমনি দত্ত দাদা, হেমন্ত কাকতি দাদা, শংকৰ জ্যোতি বৰা দাদা, সুকুমাৰ গোস্বামী দাদা, ৰামানুজ গোস্বামী দাদা, প্ৰণীতা বৰঠাকুৰ বাইদেউ, চবিনা ইয়াচমিন বাইদেউ মোৰ বাবে আচ্ছাদন স্বৰূপ । ঠিক স্নিগ্ধ জোনাকৰ পোহৰৰ দৰে । বিজয় মহন্ত সদায়েই ঘৰৰ কেতিয়াও সলনি নোহোৱা সেই আটাইতকৈ অঘাইটং ভাইটোৱেই হৈ থাকিল । সময়ৰ জোখাৰে প্ৰায় দহবছৰ ধৰি জানো তেওঁক, তেতিয়াও তেনেকুৱাই আছিল আজিও সেই একেই ।\nসংখ্যাটোৰ সম্পাদনা সম্পৰ্কে ৰিণ্টুমনি দাদাৰ পৰা অৱগত হৈছিলো যোৱা বছৰৰ নৱেম্বৰৰ প্ৰথম সপ্তাহত । উৎসাহিত হৈছিলোঁ এনেকুৱা এটা সন্মানৰ বাবে বিবেচিত হোৱা বাবে । ঠিক হ’ল চলিত বৰ্ষৰ মে’ মাহৰ সংখ্যাটো আমাৰ সম্পাদনাত প্ৰকাশ পাব । পিছে ‘ভবা কথা নহয় সিদ্ধি, বাটত আছে কণা বিধি ।’ ৰিণ্টুমনি দাদাৰ লগতে মোৰো ব্যক্তিগত লগতে পেশাদাৰী অসুবিধাৰ বাবে সংখ্যাটো ৰ লগত সংযুক্ত হোৱাৰ সৌভাগ্য নহ’ল । জুলাই মাহৰ শেষৰফালে এটা গল্প প্ৰতিযোগিতা সংক্ৰান্তীয় আলোচনা এটাৰ বাবে বিজয় মহন্তৰ লগত কথা হৈছিলোঁ । তেতিয়াই আলোচনীৰ এটা সংখ্যা সম্পাদনা কৰাৰ কথাটো পুনৰ ওলাল । আমি লগ লগে সহমতি প্ৰকাশ কৰিলোঁ যদিও মনত এসোপামান শংকাও পুহি ৰাখিলো । পাৰিমনে? সম্ভৱ হৈ উঠিবনে কামবোৰ? এসোপামান শংকা কঢ়িয়াই লৈ ঘূৰি ফুৰা দিনতেই দুটা ফোনক’লে অসম্ভৱ সকাহ দিছিল । এটা আছিল যোগেশ ভট্টাচাৰ্য্যৰ আনটো দেৱজিৎ শৰ্মাৰ । দুয়ো প্ৰাৰম্ভিক কামবোৰ ইমান সৰলকৈ বুজাই দিলে যে মুহূৰ্ততে সমস্ত ভয় শংকা বাষ্প হৈ উৰি গ’ল । আলোচনী সংক্ৰান্তীয় সকলো কাম কাজতে যোগেশ ভট্টাচাৰ্য্য, দেৱজিৎ শৰ্মা আৰু হিমাংশু ৰাজখোৱাৰ সহায় সহযোগিতা সদায়েই কৃতজ্ঞতাৰে স্মৰণ কৰিম । সাক্ষাৎকাৰ গ্ৰহণকে আদি কৰি সকলো দিশত তেওঁলোকৰ সক্ৰিয় সহযোগিতা আমাৰ বাবে এক নতুন, সুকীয়া তথা নতুন অভিজ্ঞতা ।\nলেখকসকলে বহুমূলীয়া সময়ৰ পৰা সময় উলিয়াই তেওঁলোকৰ যি বিবিধ স্বাদৰ লেখনিৰে আমাক সমৃদ্ধ কৰিলে তাৰ বাবে তেওঁলোকৰ ওচৰত আমি সদায় কৃতজ্ঞ । আলোচনী এখনৰ মূল চালিকা শক্তি লেখকসকল । তেওঁলোকৰ হাতৰ পৰশতহে প্ৰাণ পাই উঠে এখন উচ্চমানৰ আলোচনী ।\nনিজৰ ব্যস্ত জীৱনৰ পৰা সুৰুঙা উলিয়াই সময়মতে বৰ্ণাশুদ্ধি কৰি দিয়া ৰিমঝিম বৰঠাকুৰ আৰু ঋতুপৰ্ণা মহন্ত গোস্বামীলৈ অলেখ মৰম । দুয়োগৰাকীয়ে খুব সুন্দৰকৈ আমনি নোপোৱাকৈ সময়ৰ আগতেই কামবোৰ কৰি তেওঁলোকৰ দায়িত্ববোধৰ অনুৰাগী কৰি তুলিলে । প্ৰণীতা গোস্বামী বৰঠাকুৰ বাইদেউৰ কথা কি ক’ম ! সময়মতে বৰ্ণাশুদ্ধিৰ লগতে ধৈৰ্য্য সহকাৰে আমাৰ অনুৰোধবোৰ ৰক্ষা কৰা বাবে তেওঁৰ লগতে পৰিস্মিতা গগৈক আন্তৰিক কৃতজ্ঞতা জনালো ।\nলেখাবোৰ পি ডি এফৰ পৰা ইউনিকোডলৈ ৰূপান্তৰ কৰাৰ ক্ষেত্ৰত বহুত মৰমৰ ভাই শ্ৰীমান দিম্পল কলিতাক ধন্যবাদ নজনালে কথাবোৰ আধৰুৱা হৈ ৰ’ব ।\nনিজৰ সাংঘাতিক ব্যস্ততাৰ মাজতো সংখ্যাটোৰ লগত সুন্দৰকৈ খাপ খোৱা এটি বেটুপাত অংকন কৰি দিয়া বাবে আৰাধনা বৰুৱা আৰু নানা দিহা পৰামৰ্শৰে উপকৃত কৰা দিগন্ত কুমাৰ ভট্টাচাৰ্য্য দাদাক এই চেগতে আন্তৰিক ধন্যবাদ জ্ঞাপন কৰিলোঁ।\nআলোচনীখনৰ মূখ্য আকৰ্ষণ ফটাপ্ৰশ্নবোৰ সময়মতে যুগুতাই দিয়া বাবে ৰাজশ্ৰী শৰ্মাৰ প্ৰতি কৃতজ্ঞ হৈ থাকিম । তেওঁৰ কৰ্মস্পৃহা আৰু আলোচনীখনৰ প্ৰতি নিষ্ঠা খুবেই প্ৰশংসনীয় ।\nঅলংকৰণৰে আলোচনীখন সৰ্বাংগ সুন্দৰ ৰূপত পাঠক সমাজলৈ আগবঢ়াই দিয়া বাবে চন্দন বড়িৰ লগতে ডলী তালুকদাৰ আৰু নীলাক্ষী কাকতিক বিভিন্ন সহায় সহযোগিতাৰ বাবে আন্তৰিক ধন্যবাদ জনালোঁ । আৰ্ট গেলেৰীৰ বাবে কল্যাণী অধিকাৰী আৰু কাৰ্টুনৰ বাবে অবিনাশ শৰ্মাক বিশেষভাৱে ধন্যবাদ জনালোঁ ।\nটিম ৱৰ্ক কাক কয়, ফটাঢোলৰ পৰা শিকিলোঁ । এইটো এটা বৰ ডাঙৰ শৈক্ষিক অভিজ্ঞতা হৈ ৰ’ব আমাৰ বাবে । কেতিয়াও প্ৰত্যক্ষভাৱে লগ নোপোৱা মানুহবোৰেও যে শৃংখলাবদ্ধভাৱে নিয়াৰিকৈ কামবোৰ কৰিব পাৰে আলোচনীখনৰ সম্পাদনা সমিতিৰ পৰা শিকিবলগীয়া । আলোচনীখনৰ উত্তৰোত্তৰ আৰু সৰ্বাঙ্গীন উন্নতি কামনা কৰিলোঁ ।\nজয়তু ফটাঢোল ই- আলোচনী\n« চোৰৰ বিলৈ-অৰবিন্দ গোস্বামী\nমূল :প্ৰেচক্ৰিপশ্যন,লিখক-:হুমায়ূন আহমেদ, ভাৱানুবাদ-অঞ্জু মহন্ত »\nতোমালৈ আন্তৰিক ধন্যবাদ সুস্মিতা। নিজৰ ব্যস্ততাৰ মাজতে ইমান ধুনীয়াকৈ আৰু নিয়াৰিকৈ কামবোৰ কৰিলা। ফটাঢোলৰ সমূহ সদস্য আৰু সম্পাদনা সমিতিৰ হৈ পুনৰাই অভিনন্দন আৰু ধন্যবাদ।\nবৰ ধুনীয়াকৈ সংখ্যাটো সম্পাদনা কৰিলে।\nআপোনাৰ লগত বৰ ভাল লাগিল। আগলৈও আমাক দিহা পৰামৰ্শ দি থাকে যেন। আকৌ এবাৰ অভিনন্দন।\nতোমাকো বহুত মৰম আৰু ধন্যবাদ যাচিলোঁ। এটি মনপৰশা খণ্ড আমাক উপহাৰ দিলা।\nআন্তৰিক অভিনন্দন আপোনালৈ৷ সৰ্বাংগসুন্দৰ সুন্দৰ এটা সংখ্যা আমালৈ আগবঢ়াই দিয়াৰ বাবে আপোনাৰ লগতে সংখ্যাটোৰ আঁৰৰ ব্যক্তিসকলকো শলাগিছোঁ৷\nঅভিনন্দন জনালো আপোনাক টিমৰ,সকলোকে\nএখন সৰ্বাংগসুন্দৰ আলোচনী উপহাৰ দিয়াৰ বাবে আপোনাৰ লগতে গোটেই টিম টোকেই অভিনন্দন জনালোঁ৷\n“সংখ্যাটোৰ আঁৰৰ কথা”—পঢ়ি ভাল লাগিল।ফটাঢোল ই-আলোচনী টিমৰ প্ৰশংসা শত্ৰুৱেও কৰিব লাগিব।প্ৰত্যেকে সঁচাই বৰ দায়িত্বসহকাৰে কামখিনি কৰে।\nএইবাৰৰ আলোচনীখন সৰ্বাঙ্গসুন্দৰ হৈছে।আলোচনীখনৰ সফলতাৰ বাবে আন্তৰিক অভিনন্দন জনালোঁ।


মহিলা উদ্যোগীৰ উত্থানত ইনভেষ্ট কর্ণাটকা ২০১৬ ৰ ভূমিকা\nমহিলা উদ্যোগীসকল কর্ণাটকৰ ক্ষুদ্ৰ আৰু মধ্যম শ্ৰেণীৰ ব্যৱসায়ৰ এক অপৰিহার্য অংশ৷ কর্ণাটক চৰকাৰৰ তথ্য মতে কেৱল মহিলা উদ্যোগীয়ে পৰিচালনা কৰা ব্যৱসায়ত চহৰখনৰ প্ৰায় ৫,০০,০০০ লোকে কর্মসংস্থান লাভ কৰিছে৷ কর্ণাটকৰ বাঙ্গালুৰু চহৰত তিনিদিনীয়াকৈ আয়োজন কৰা গোলকীয় বিনিয়োগকাৰী সকলৰ এক সন্মিলনত অংশগ্ৰহণ কৰা মহিলা উদ্যোগীৰ সংখ্যাই সেই কথাটোকে প্ৰতিপন্ন কৰিছে৷ এই সন্মিলনৰ দ্বিতীয় দিনাৰ ‘মহিলা উদ্যোগীৰ উত্তৰণ’ শীর্ষক আলোচনাত ৰাজ্যখনৰ বিভিন্ন প্ৰান্তৰৰ অসংখ্য মহিলাই অংশগ্ৰহণ কৰিছিল৷ সেই আলোচনাচক্ৰতে এগৰাকী আই.এ.এছ. বিষয়া তথা কর্ণাটক চৰকাৰৰ বাণিজ্য আৰু উদ্যোগ বিভাগৰ এডিশ্যনেল চিফ চেক্ৰেটেৰী শ্ৰীযুতা ৰত্না প্ৰভাই কয়, “এই মঞ্চতে মই সমগ্ৰ বিশ্বক দেখুৱাই দিব খোজোঁ যে প্ৰতি গৰাকী মহিলা আৰু মহিলা সকলৰ সন্মিলনে এটাই আনটোৰ লগত হাতত হাত ধৰি আগুৱাই যাবলৈ সদায় প্ৰস্তুত”৷ তাৰোপৰি তেখেতে মহিলা উদ্যোগী সকলৰ উন্নয়নৰ বাবে চৰকাৰে গ্ৰহণ কৰা বিভিন্ন পদক্ষেপৰ কথাও উল্লেখ কৰে৷ ২০১৪-২০১৯ ৰ নতুন ঔদ্যোগিক নীতি অনুসৰি মহিলা উদ্যোগী সকলক বিভিন্ন প্ৰকাৰে উৎসাহ দিয়াটোৱেই চৰকাৰৰ এটা প্ৰধান লক্ষ্য৷ লগতে এই ঔদ্যোগিক নীতিয়ে পৰবর্তী পাঁচ বছৰত ৰাজ্যখনত আৰু অধিক মহিলা উদ্যোগী সৃষ্টি কৰাটোতো বিশেষ গুৰুত্ব দিছে৷ ৰাজ্যখনৰ এই নতুন উদ্যোগীক নীতিত হুৱলি আৰু ধাৰৱাদ নামৰ উদ্যোগৰ বাবে প্ৰচুৰ সম্ভাৱনা থকা ঠাই দুখনত কেৱল মহিলাৰ বাবে ঔদ্যোগিক ক্ষেত্ৰ গঠন কৰাৰ কথা উল্লেখ আছে৷ তাৰোপৰি ৰাজ্যখনৰ কে.আই.এ.ডি.বি. আৰু কে.এচ.এচ.আই.ডি.চি. ৰ তত্বাবধান কৰা আন প্ৰতিটো ঔদ্যোগিক এলেকাত মহিলাৰ বাবে ৫% ভূমি অথৱা চাদ আবন্টন কৰাৰ বাবে নির্দেশ দিয়া হৈছে৷\nসেই অনুষ্ঠানতে, বায়’কন লিমিটেডৰ চেয়াৰপাৰচন আৰু মেনেজিং ডাইৰেক্টৰ কিৰন মজুমদাৰ শ্বৱে তেখেতৰ ৰসাল বক্তব্যত কিদৰে ১৯৮০ চনতে বাঙ্গালুৰুত উদ্যোগী হিচাপে নিজৰ কর্মজীৱন আৰম্ভ কৰিছিল তাৰ বর্ণনা দিয়ে৷ লগতে তেখেতে নিজকে বাঙ্গালুৰু চহৰৰ ষ্টার্টআপ আৰম্ভ কৰা প্ৰথম গৰাকী মহিলা বুলিও উল্লেখ কৰে৷ চহৰখনৰ প্ৰতি তেখেতৰ মমতা কিমান সেয়া বুজাবলৈ তেখেতে কয় যে, “হয়তো এই বাঙ্গালুৰু চহৰত নথকা হ’লে মই আজি যি হৈছো সেয়া কোনো কালেই হ’ব নোৱাৰিলোহেতেন”৷উদ্যোগী হিচাপে নিজৰ যাত্ৰাৰ কথা বর্ণনা কৰোতে তেখেতে কয়, “মই মূলতঃ পূঁজি সংগ্ৰহৰ কথাটোতে সর্বাধিক সংগ্ৰাম কৰিব লগা হৈছিল৷ আৰু আজিও এই দিশত মহিলা উদ্যোগী সকলে বিশেষ সুবিধাজনক অৱস্থানত আছে বুলি মই নাভাবোঁ”৷ ইয়াৰ বিপৰীতে কিন্তু তেখেতে মহিলা উদ্যোগী সকলৰ ভাগি নপৰি আগুৱাই যোৱাৰ বাবে আহ্বান জনাই কয় যে মহিলা উদ্যোগী সকলে সদায় এটা ভাল আৰু উপযুক্ত মানুহৰ দল তৈয়াৰ কৰি নিজৰ কামত আগুৱাই যাব লাগিব৷ তেখেতে ষ্টার্টআপৰ বিকাশৰ কাৰণে এটা উৎকৃষ্ট নীতি নির্দ্ধাৰণ কৰিবলৈ চৰকাৰৰ ওচৰত আহ্বান জনায়৷ এই ক্ষেত্ৰত তেখেতে কেৱল মহিলা উদ্যোগী সকলকে নহয় সকলোকে সমিলমিলেৰে আগবঢ়াই নিবলৈ চৰকাৰক টানি অনুৰোধ জনায়৷\nআই.কে.ই.এ. ৰ চি.ই.অ. জুভেনচিঅ’ মেঝটুই তেখেতৰ বক্তব্যত যিমান পাৰি লিঙ্গ বৈষম্য দূৰ কৰাৰ ওপৰত গুৰুত্ব দিয়ে৷ মেঝটুৱে তেখেতৰ ভাষণত আই.কে.ই.এ. ৰ ৫২% কর্মচাৰীয়েই মহিলা বুলি উল্লেখ কৰে৷ তেখেতে লগতে কয় যে ভাৰতত তেখেতসকলে আৰম্ভ কৰিবলৈ লোৱা ষ্ট’ৰসমূহৰ প্ৰতিখনতে একোটাকৈ ডে কেয়াৰ চেণ্টাৰ থাকিব৷\nIndustree নামৰ উদ্যোগটোৰ এম.ডি. নিলম চিব্বাৰে আঙুলিয়াই দিয়ে যে বাঙ্গালুৰু চহৰখন কেৱল আই.টি. ৰে নহয় ই সাজ-সজ্জাৰ উদ্যোগৰো এক প্ৰাণকেন্দ্ৰ৷ ‘আমুল’ এ কৰাৰ দৰে আত্মসহায়ক গোট কিছুমান গঠন কৰি ব্যৱসায়িক নেটৱর্কৰ প্ৰসাৰৰ ওপৰত তেখেতে বিশেষ গুৰুত্ব দিয়ে৷\nএই অনুষ্ঠানতেই ‘চিষ্টাৰ চিটি ইনিচিয়েটিভ’ আৰু কর্ণাটক চৰকাৰৰ মাজত মহিলা শিল্পদ্যোগীৰ সহায়ক হোৱাকৈ এক চুক্তিপত্ৰ অথৱা এক ‘লেটাৰ অৱ ইনটেণ্ট’ত স্বাক্ষৰ কৰা হয়৷ চৰকাৰৰ তৰফৰ পৰা বাণিজ্য আৰু উদ্যোগ বিভাগৰ এডিচনেল চীফ চেক্ৰেটেৰী ৰত্না প্ৰভা আৰু চানফ্ৰানচিচক’ৰ ‘চিষ্টাৰ চিটি ইনিচিয়েটিভৰ ফালৰ পৰা কম্পেনীটোৰ ডিৰক্টৰ তথা বর্ড মেম্বাৰ নন্দিনী টেণ্ডনে এই চুক্তি পত্ৰত স্বাক্ষৰ কৰে৷ তেখেতসকলৰ লগতে চানফ্ৰনচিচক’ চহৰৰ মেয়ৰ এডউইন লি আৰু কর্ণাটকা চৰকাৰৰ মজলীয়া উদ্যোগ আৰু পর্যটন বিভাগৰ মন্ত্ৰী আৰ. ভি. দেশপাণ্ডেও এই অনুষ্ঠানত উপস্থিত আছিল৷ ইনভেষ্ট কর্ণাটকা ২০১৬ ত স্বাক্ষৰিত হোৱা এই চুক্তিখনে বাঙ্গালুৰু আৰু চানফ্ৰানচিচক’ৰ মহিলা শিল্পদ্যোগী সকলে জ্ঞান আৰু কর্মকূশলতাৰ বিনিময় কৰি প্ৰত্যেকেই নিজৰ নিজৰ ক্ষেত্ৰত আগুৱাই যোৱাৰ সুযোগ পাব৷\nচৰকাৰে মহিলা শিল্পদ্যোগী সকলে পৰিচালনা কৰা ক্ষুদ্ৰ আৰু মধ্যম মানৰ উদ্যোগৰ বিকাশৰ ওপৰত বিশেষ গুৰুত্ব দিছে৷ এইক্ষেত্ৰত আৰু মাত্ৰ কেইটামান কথাত গুৰুত্ব প্ৰদান কৰাৰ থল আছে –\nপ্ৰথমতঃ, কর্মক্ষেত্ৰত পুৰুষ কর্মী সকলে মহিলা সকলক কামৰ ক্ষেত্ৰত সমানে গুৰুত্ব দিয়াৰ লগতে বহু বিষয়ত বুজাবুজিৰ ভাৱেৰে আগবঢ়াৰ প্ৰয়োজনীয়তা আছে৷\nঅৰু দ্বিতীয়তে, কর্মক্ষেত্ৰসমূহত ডে কেয়াৰ ব্যৱস্থা অপৰিহার্য্য কৰাটো এটা সময়ৰে এৰাব নোৱাৰা দাবীৰ দৰে হৈ পৰিছে৷\nসুনীতা ৰেবেকা চেৰিয়ানৰ এটা বক্তব্যৰে আমি মোখনি মাৰিব খুজিছো৷ তেখেতৰ মতে, “কর্মক্ষেত্ৰত মহিলা সকল কোনো কামত পিছ হুঁহুকি নাহি পুৰুষসকলৰ সমানে আগবাঢ়ি যোৱা উচিত। লগতে মহিলাসকলে সকলোসময়তে ইনচেণ্টিভ আৰু ৰেহাইৰ আশা কৰি থকা উচিত নহয়”৷\nমূল ৰচনা – তনভি ডুৱে\nকর্ণাটকক বাসপযোগী কৰি তোলাৰ দাবী জনাইছে দেশৰ উদ্যোগী মহলে


ব'ছন - অসমীয়া ৱিকিপিডিয়া\nমৌলিক কণিকা সমূহৰ মান্য তালিকা; শেষ শাৰীত ব’ছন সমূহ থাকে\nব'ছন (ইংৰাজী: Boson) হৈছে পূৰ্ণসংখ্যক স্পিনবিশিষ্ট একধৰণৰ উপ-পাৰমানৱিক কণিকা (Subatomic particle)। এই কণিকাই ব'ছ-আইনষ্টাইন পৰিসংখ্যা(Bose–Einstein statistics)মানি চলে। প্ৰখ্যাত ভাৰতীয় তাত্ত্বিক পদাৰ্থবিজ্ঞানী সত্যেন্দ্ৰ নাথ বসুৰ (ব'ছ-আইনষ্টাইন পৰিসংখ্যাৰ ব'ছ) নামানুসাৰে এই কণিকাৰ নামকৰণ কৰা হৈছে।'ব'ছন' নামটো পোনপ্ৰথমবাৰৰ বাবে তাত্ত্বিক পদাৰ্থবিজ্ঞানী প'ল ডিৰাকে ব্যৱহাৰ কৰিছিল ।ব'ছন কণিকাৰ উদাহৰণ হৈছে ফ'ট'ন , গ্লোৱন, W আৰু Z ব'ছন।\nএকেটা শক্তিস্তৰত একাধিক ব'ছন একেলগে থাকিব পাৰে, যিটো পাউলিৰ নীতি মানি চলা ফাৰ্মিয়ন কণিকাৰ পক্ষে সম্ভব নহয়।\n↑ "boson (dictionary entry)". Merriam-Webster's Online Dictionary. http://www.merriam-webster.com/dictionary/boson। আহৰণ কৰা হৈছে: 2010-03-21.\n"https://as.wikipedia.org/w/index.php?title=ব%27ছন&oldid=168004"ৰ পৰা সংকলিত\nএই পৃষ্ঠাখন শেষবাৰৰ বাবে শুধৰোৱা হৈছিল 25 april 2017ৰ 12:48 বজাত


01.11.20 Avyakt Bapdada Assame Murli 11.04.86 Om Shanti Madhuban\n“*শ্ৰেষ্ঠ ভাগ্যৰ চিত্ৰ তৈয়াৰ কৰাৰ যুক্তি (উপায়)*”\nআজি ভাগ্য গঢ়োঁতা বাপদাদাই সকলো সন্তানৰে শ্ৰেষ্ঠ ভাগ্যৰ চিত্ৰ চাই আছেহঁক। ভাগ্যৱান সকলোৱে হৈছে, কিন্তু প্ৰত্যেকৰে ভাগ্যৰ চিত্ৰৰ ৰেঙনি নিজা নিজা। যিদৰে কোনো চিত্ৰকৰে চিত্ৰ আঁকিলে কিছুমান চিত্ৰ হাজাৰ হাজাৰ টকাৰ অমূল্য হয়, কিছুমান সাধাৰণো হয়। ইয়াত বাপদাদাৰ দ্বাৰা প্ৰাপ্ত ভাগ্যক চিত্ৰত ৰূপায়িত কৰিব অৰ্থাৎ বাস্তৱিক জীৱনত আনিব লাগে। এই ক্ষেত্ৰত পাৰ্থক্য আহি যায়। ভাগ্য গঢ়োঁতাই একে সময়তে আৰু এজনেই সকলোকে ভাগ্য বিলালে। কিন্তু ভাগ্যক চিত্ৰত ৰূপায়িত কৰোঁতা প্ৰত্যেক আত্মা ভিন্ন ভিন্ন হোৱাৰ কাৰণে যি চিত্ৰ তৈয়াৰ কৰিলে তাত ক্ৰমানুসৰি দেখা পোৱা গৈছে। যিকোনো চিত্ৰৰে বিশেষত্ব নয়ন আৰু হাঁহিটি হয়। এই দুটি বিশেষত্বৰ বাবেই চিত্ৰৰ মূল্য হয়। গতিকে ইয়াতো ভাগ্যৰূপী চিত্ৰৰ এই দুই বিশেষত্বই আছে। নয়ন অৰ্থাৎ আত্মিক বিশ্বকল্যাণী, দয়াশীল, পৰ-উপকাৰী দৃষ্টি। যদি দৃষ্টিত এই বিশেষত্বসমূহ আছে তেন্তে ভাগ্যৰূপী চিত্ৰ শ্ৰেষ্ঠ হয়। মূল কথা হৈছে দৃষ্টি আৰু হাঁহি, চেহেৰাৰ ৰেঙনি। এয়া হৈছে সদায় সন্তুষ্ট হৈ থকাৰ, সন্তুষ্টি আৰু প্ৰসন্নতাৰ ৰেঙনি। এই বিশেষত্বসমূহৰ বাবে চেহেৰাত সদায় আত্মিক দীপ্তি আহে। আত্মিক মিচিকনিৰ অনুভৱ হয়। এই দুটি বিশেষত্বয়ে চিত্ৰৰ মূল্য বঢ়াই দিয়ে। গতিকে আজি এয়াই চাই আছিলোহঁক। ভাগ্যৰূপী চিত্ৰতো সকলোৱে তৈয়াৰ কৰিছা। চিত্ৰ তৈয়াৰ কৰাৰ কলম পিতাই সকলোকে দিছে। সেই কলম হৈছে - শ্ৰেষ্ঠ স্মৃতি, শ্ৰেষ্ঠ কৰ্মৰ জ্ঞান। শ্ৰেষ্ঠ কৰ্ম আৰু শ্ৰেষ্ঠ সংকল্প অৰ্থাৎ স্মৃতি। এই জ্ঞানৰ কলমৰ দ্বাৰা প্ৰত্যেক আত্মাই নিজৰ ভাগ্যৰূপী চিত্ৰ তৈয়াৰ কৰি আছে, আৰু তৈয়াৰ কৰি লৈছেও। চিত্ৰতো তৈয়াৰ হৈ গৈছে। ভাৱ-ভংগীও তৈয়াৰ হৈছে। এতিয়া শেষ পৰশ হৈছে ‘সম্পূৰ্ণতাৰ’। পিতাৰ সমান হোৱাৰ। ডবল বিদেশীয়ে চিত্ৰ তৈয়াৰ কৰিবলৈ বহুত পচন্দ কৰে নহয়। গতিকে বাপদাইও আজি সকলোৰে চিত্ৰ চাই আছিলহঁক। প্ৰত্যেকেই নিজৰ চিত্ৰ চাব পৰা নহয় যে কিমানলৈকে চিত্ৰ মূল্যবান হৈছে। সদায় নিজৰ এই আত্মিক চিত্ৰক চাই ইয়াত সম্পূৰ্ণতা আনি থাকা। বিশ্বৰ আত্মাসকলৰ তুলনাত শ্ৰেষ্ঠ ভাগ্যৱান কোটিৰ মাজত কিছুসংখ্যক, কিছুসংখ্যকৰ মাজতো কোনোবা অমূল্য আৰু শ্ৰেষ্ঠ ভাগ্যৱানতো হোৱাই, কিন্তু এটা হৈছে শ্ৰেষ্ঠ আৰু আনটো হৈছে শ্ৰেষ্ঠতকৈও শ্ৰেষ্ঠ। তেন্তে শ্ৰেষ্ঠ হৈছা নে শ্ৰেষ্ঠতকৈও শ্ৰেষ্ঠ হৈছা? এয়াটো পৰীক্ষা কৰা। বাৰু!\nএতিয়া ডবল বিদেশীসকলে প্ৰতিযোগীতা কৰিবা নহয়! নম্বৰ আগত ল’ব লাগে নে আগত অহাসকলক দেখি আনন্দিত হ’ব লাগে। দেখি দেখি আনন্দিত হোৱাৰো আৱশ্যকতা আছে, কিন্তু নিজে পিচত থাকি নাচাবা, একেলগে আগবাঢ়ি আনকো চাই হৰ্ষিত হৈ চলা। নিজেও আগবাঢ়া আৰু পিচৰসকলকো আগবঢ়াই নিয়া। ইয়াকেই কোৱা হয় পৰ-উপকাৰী। এই পৰ-উপকাৰী হোৱা ইয়াৰ বিশেষত্ব হৈছে - স্বাৰ্থ ভাৱৰ পৰা সদায় মুক্ত হৈ থকা। সকলো পৰিস্থিতিত, সকলো কাৰ্যত, সকলো সহযোগী সংগঠনত যিমান নিঃস্বাৰ্থ ভাৱ থাকিব, সিমানে পৰ-উপকাৰী হ’ব। সদায় নিজে ভৰপূৰ অনুভৱ কৰিব। সদায় প্ৰাপ্তি স্বৰূপৰ স্থিতিত থাকিব। তেতিয়া পৰ-উপকাৰীৰ অন্তিম স্থিতি অনুভৱ কৰি আনকো কৰাব পাৰিব। যিদৰে পিতা ব্ৰহ্মাক দেখিলা অন্তিম সময়ৰ স্থিতিত ‘উপৰাম’ আৰু ‘পৰ-উপকাৰী’ এইটো বিশেষত্ব সদায় দেখা গ’ল। নিজৰ প্ৰতি একো স্বীকাৰ নকৰিলে। মহিমাও স্বীকাৰ নকৰিলে আৰু বস্তুও স্বীকাৰ নকৰিলে। থকাৰ স্থানকো স্বীকাৰ নকৰিলে। স্থূল আৰু সূক্ষ্মত সদায় “প্ৰথমে সন্তান”। ইয়াকে কোৱা হয় পৰ-উপকাৰী। এয়াই সম্পন্নতাৰ, সম্পূৰ্ণতাৰ চিন হয়। বুজিলা!\nমুৰুলীতো বহুত শুনিলা। এতিয়া মুৰুলীধৰ হৈ সদায় নাচি আৰু নচুৱাই থাকিব লাগে। মুৰুলীৰ দ্বাৰা সাপৰ বিষকো সমাপ্ত কৰি লয়। গতিকে এনেকুৱা মুৰুলীধৰ হোৱা যে কাৰোবাৰ যিমানে কঠোৰ স্বভাৱ-সংস্কাৰ নাথাকক তেওঁকো বশ কৰি দিয়া অৰ্থাৎ তাৰ পৰা মুক্ত কৰি নচুৱাই দিয়া। হৰ্ষিত কৰি তোলা। এতিয়া এইটো ফলাফল চাম যে কোন কোন এনেকুৱা যোগ্য মুৰুলীধৰ হয়। মুৰুলীৰ প্ৰতিও মৰম আছে, মুৰুলীধৰৰ প্ৰতিও মৰম আছে কিন্তু মৰমৰ প্ৰমাণ হৈছে - মুৰুলীধৰৰ প্ৰত্যেক সন্তানৰ প্ৰতি যি শুভ আশা আছে - সেয়া বাস্তৱত ৰূপায়িত কৰি দেখুওৱা। মৰমৰ চিন হৈছে যি কোৱা হয় সেয়া কৰি দেখুওৱা। এনেকুৱা মাষ্টৰ মুৰুলীধৰ হোৱা নহয়। হ’বই লাগিব, এতিয়া নহ’লে কেতিয়া হ’বা। কৰিম, এইটো খেয়াল নকৰিবা। কৰিবই লাগিব। প্ৰত্যেকেই এইটোৱে ভাবিবা যে আমি যদি নকৰোঁ তেন্তে কোনে কৰিব। আমি কৰিবই লাগিব। হ’বই লাগিব। কল্পৰ বাজী জিকিবই লাগিব। গোটেই কল্পৰ কথা। গতিকে প্ৰথম শ্ৰেণীত আহিব লাগে, এইটো দৃঢ়তা ধাৰণ কৰিব লাগে। কিবা নতুন কথা কৰি আছা জানো? কিমান বাৰ কৰি অহা কথাক কেৱল ৰেখাৰ ওপৰত ৰেখা টানি আছা। নাটকৰ ৰেখা টনা আছে। নতুন ৰেখাও টনা নাই, যে ভাবিবলগা হ’ব যে গম নাপাও চিধা হ’ব নে নহ’ব। কল্প কল্পৰ গঢ়ি থোৱা প্ৰালব্ধক কেৱল গঢ়া কিয়নো কৰ্মৰ ফলৰ হিচাপ আছে। বাকী নতুন কথা কি আছে? এয়াতো বহুত পুৰণি হয়, হৈয়েই আছে। এয়া হৈছে অটল নিশ্চয়। ইয়াক দৃঢ়তা বুলি কয়, ইয়াক তপস্বীমূৰ্ত বুলি কয়। প্ৰতিটো সংকল্পত দৃঢ়তা মানেই তপস্যা। বাৰু!\nবাপদাদা আটাইতকৈ উচ্চ অতিথিসেৱকো (হায়েষ্ট হ’ষ্টো) হয় আৰু সোণালী অতিথিও (গ’ল্ডেন গেষ্টো) হয়। অতিথিসেৱক হৈও মিলিত হয় আৰু অতিথি হৈ আহে। কিন্তু সোণালী অতিথি হয়। চিকমিকিয়া হয় নহয় জানো। অতিথিতো বহুত দেখিলা কিন্তু সোণালী অতিথি দেখা নাই। যিদৰে মুখ্য অতিথিক (চিফ গেষ্টক) মাতিলে তেওঁ ধন্যবাদ জনায়। গতিকে পিতা ব্ৰহ্মায়ো অতিথিসেৱক হৈ ইংগিত দিলে আৰু অতিথি হৈ সকলোকে শুভেচ্ছা দি আছে। যিসকলে গোটেই চিজনত সেৱা কৰিলে তেওঁলোক সকলোকে সোণালী অতিথি ৰূপত শুভেচ্ছা জনাই আছে। সকলোতকৈ আগতে শুভেচ্ছা কাক বাৰু? নিমিত্ত দাদীসকলক। বাপদাদাই, নিৰ্বিঘ্ন সেৱাৰ সমাপ্তিৰ শুভেচ্ছা জনাই আছে। মধুবন নিবাসীসকলকো নিৰ্বিঘ্ন হৰ্ষিত হৈ অতিথি সৎকাৰ কৰাৰ বাবে বিশেষ শুভেচ্ছা জনাই আছে। ভগৱানো অতিথি হৈ আহিল আৰু সন্তানসকলো অতিথি হৈ আহিল। যাৰ ঘৰত ভগৱান অতিথি হৈ আহে তেওঁ কিমান ভাগ্যশালী। ৰথখনকো ধন্যবাদ কিয়নো এইটো ভূমিকা পালন কৰাতোও কোনো কম কথা নহয়। ইমান শক্তি প্ৰৱেশ হোৱাৰ পাচত ইমান সময়লৈকে ধাৰণ কৰা এয়াও বিশেষ ভূমিকা হয়। কিন্তু এয়া সমাহিত কৰা শক্তিৰ ফল তোমালোক সকলোৱে পাই আছা। গতিকে সমাহিত কৰাৰ শক্তিৰ বিশেষত্বৰ দ্বাৰা বাপদাদাৰ শক্তিসমূহক সমাহিত কৰা এয়াও বিশেষ ভুমিকা বুলিয়ে কোৱা বা গুণ বুলিয়ে কোৱা। গতিকে সকলো সেৱাধাৰীৰ মাজত এৱোঁ সেৱাৰ ভূমিকা পালন কৰাত নিৰ্বিঘ্ন হৈ থাকিল। ইয়াৰ বাবে শুভেচ্ছা আৰু পদমাপদম ধন্যবাদ। ডবল বিদেশীসকলকো ডবল ধন্যবাদ কিয়নো ডবল বিদেশীসকলে মধুবনৰ শোভা কিমান বঢ়াই দিলে। ব্ৰাহ্মণ পৰিয়ালৰ শোভা হৈছে ডবল বিদেশীসকল। ব্ৰাহ্মণ পৰিয়ালত দেশবাসীৰ লগত বিদেশীসকলো আছে গতিকে পুৰুষাৰ্থৰ বাবেও শুভেচ্ছা আৰু ব্ৰাহ্মণ পৰিয়ালৰ শোভা হোৱাৰ বাবেও শুভেচ্ছা। মধুবন পৰিয়ালৰ বিশেষ উপহাৰ হোৱা সেইবাবে ডবল বিদেশীসকলক ডবল শুভেচ্ছা জনাই আছে। লাগিলে য’তেই নাথাকা। সন্মুখততো কিছুসংখ্যক আছে কিন্তু চাৰিওফালৰ ভাৰতবাসী সন্তানসকলক আৰু ডবল বিদেশী সন্তানসকলক বিশাল অন্তৰেৰে শুভেচ্ছা জনাই আছে। প্ৰত্যেকেই বহুত ভাল ভূমিকা পালন কৰিলা। এতিয়া কেৱল এটি কথা বাকী আছে “সমান আৰু সম্পূৰ্ণতাৰ”। দাদীসকলেও ভাল পৰিশ্ৰম কৰে। বাপদাদা দুয়োটিৰে ভূমিকা সাকাৰত পালন কৰি আছে সেইবাবে বাপদাদাই অন্তৰেৰে স্নেহৰ সৈতে শুভেচ্ছা জনায়। সকলোৱে বহুত ভাল ভূমিকা পালন কৰিলা। সকলো বহুমুখী (অলৰাউণ্ড) সেৱাধাৰী, লাগিলে সৰু সাধাৰণ সেৱাই হওঁক কিন্তু সেয়া মহান হয়। প্ৰত্যেকে নিজৰো জমা কৰিলা আৰু পুণ্যও কৰিলা। সকলো দেশ-বিদেশৰ সন্তান আহি উপস্থিত হোৱাৰ বিশেষত্বও শুভেচ্ছাৰ যোগ্য। সকলো মহাৰথীয়ে মিলি সেৱাৰ শ্ৰেষ্ঠ সংকল্প বাস্তৱত ৰূপায়িত কৰিলা আৰু ৰূপায়িত কৰিয়ে থাকিবা। সেৱাৰ বাবে যি নিমিত্ত হৈছে তেওঁলোককো কষ্ট দিব নালাগে। নিজৰ অৱহেলাৰ বাবে কাকো পৰিশ্ৰম কৰাব নালাগে। নিজৰ বস্তুৰ তত্ত্বাৱধান লোৱা এয়াও জ্ঞান হয়। মনত আছে নহয় পিতা ব্ৰহ্মাই কি কৈছিল? ৰুমাল হেৰুৱাইছা যদি কেতিয়াবা নিজকো হেৰুৱাবা। প্ৰতিটো কৰ্মত শ্ৰেষ্ঠ আৰু সফল হোৱা ইয়াকে জ্ঞানী বুলি কোৱা হয়। শৰীৰৰো জ্ঞান আৰু আত্মাৰো জ্ঞান। দুয়োটি জ্ঞান সকলো কৰ্মত লাগে, শৰীৰৰ বেমাৰৰো জ্ঞান লাগে। মোৰ শৰীৰ কি বিধিৰে ঠিককৈ চলিব পাৰে। এনেকুৱা নহয় আত্মাতো শক্তিশালী হয়, শৰীৰ যেনেকুৱাই নহওঁক। শৰীৰ যদি ঠিকে নাথাকে তেন্তে যোগো নালাগিব। তেতিয়া শৰীৰে নিজৰ ফালে টানে সেইবাবে জ্ঞানৰ পৰিপূৰ্ণতাত এই সকলো জ্ঞান আহি যায়। বাৰু।\nকিছুসংখ্যক কুমাৰীৰ সমৰ্পণ সমাৰোহ বাপদাদাৰ সন্মুখত হ’ল\nবাপদাদাই সকলো বিশেষ আত্মাসকলক বহুত সুন্দৰ সু-সজ্জিত ৰূপত প্ৰত্যক্ষ কৰি আছে। দিব্যগুণৰ শোভা কিমান বঢ়িয়া, সকলোকে শোভনীয় কৰি আছে। লাইটৰ মুকুট কিমান সুন্দৰ চিকমিকাই আছে। বাপদাদাই অবিনাশী শোভিত চেহেৰাবোৰ প্ৰত্যক্ষ কৰি আছে। বাপদাদা সন্তানসকলৰ এই উৎসাহ-উদ্দীপনাৰ সংকল্প দেখি আনন্দিত হয়। বাপদাদাই সকলোকে সদাকালৰ বাবে পচন্দ কৰি ল’লে। তোমালোকেও দৃঢ়ভাৱে পচন্দ কৰি ল’লা নহয়! দৃঢ় সংকল্পৰ কংকণ বান্ধ খাই গ’ল। বাপদাদাৰ ওচৰত প্ৰত্যেকৰে অন্তৰৰ স্নেহৰ সংকল্প অতি সোনকালে আহি যায়। এতিয়া সংকল্পতো এই শ্ৰেষ্ঠ বন্ধন ঢিলা নহ’ব। ইমান দৃঢ়কৈ বান্ধিছা নহয়। কিমান জন্মৰ প্ৰতিশ্ৰুতি দিলা? এয়া পিতা ব্ৰহ্মাৰ লগত সদায় সম্বন্ধত অহাৰ দৃঢ় প্ৰতিশ্ৰুতি আৰু নিশ্চয়তা (গেৰাণ্টি) যে সদায় ভিন্ন নাম, ৰূপ, সম্বন্ধত 21 জন্মলৈকে লগত থাকিবাই। গতিকে কিমান আনন্দ, হিচাপ কৰিব পাৰানে? ইয়াৰ হিচাপ উলিৱাওঁতা কোনো ওলোৱা নাই। এতিয়া এনেকৈয়ে সদায় সু-সজ্জিত হৈ থাকিবা, সদায় মুকুটধাৰী হৈ থাকিবা আৰু সদায় আনন্দত হাঁহি-ফুৰ্তিৰে আত্মিক তৃপ্তিত থাকিবা। আজি সকলোৱে দৃঢ় সংকল্প কৰিলা নহয় যে খোজে প্ৰতি খোজ দিওঁতা হ’ম। তেওঁলোকেতো স্থূল ভৰিৰ ওপৰত ভৰি ৰাখে কিন্তু তোমালোক সকলোৱে সংকল্প ৰূপী খোজত খোজ দিওঁতা হোৱা। যি বাবাৰ সংকল্প সেয়া সন্তানৰ সংকল্প – এনেকুৱা সংকল্প কৰিলানে? এটি খোজো পিতাৰ খোজৰ বাহিৰে অ’ত ত’ত নহওঁক। প্ৰতিটো সংকল্প সমৰ্থ কৰিবা অৰ্থাৎ পিতাৰ সমান খোজত খোজ দিয়া। বাৰু!\nবিদেশী ভাই-ভনীসকলৰ প্ৰতি :- যিদৰে বিমানত উৰি উৰি আহিলা সেইদৰে বুদ্ধিৰূপী বিমানো ইমান বেগেৰে উৰি থাকে নহয় কিয়নো সেই বিমান ঘটনাক্ৰমে নাপাবও পাৰা কিন্তু বুদ্ধিৰূপী বিমান সদায় লগত থাকিলে আৰু সদায় শক্তিশালী হ’লে চেকেণ্ডত য’তে বিচৰা ত’তে গৈ উপস্থিত হ’ব পাৰা। গতিকে এই বিমানৰ মালিক হোৱা নহয়। সদায় এই বুদ্ধিৰূপী বিমান সদাপ্ৰস্তুত হৈ (এভাৰেডি) থাকক অৰ্থাৎ সদায় বুদ্ধিৰ লাইন স্বচ্ছ হওঁক। বুদ্ধি সদায় পিতাৰ লগত শক্তিশালী হওঁক তেতিয়া যেতিয়াই বিচাৰিবা তেতিয়াই চেকেণ্ডত উপস্থিত হৈ যাবা। যাৰ বুদ্ধিৰ বিমান আহি উপস্থিত হয় তেওঁৰ সেই বিমানো চলে। বুদ্ধিৰ বিমান ঠিক নহ’লে সেই বিমানো নচলে। বাৰু!\nদলসমূহৰ প্ৰতি :- 1) সদায় নিজক ৰাজযোগী শ্ৰেষ্ঠ আত্মা বুলি অনুভৱ কৰানে? ৰাজযোগী অৰ্থাৎ সকলো কৰ্মেন্দ্ৰিয়ৰ ৰজা। ৰজা হৈ কৰ্মেন্দ্ৰিয়ক চলাওঁতা, কৰ্মেন্দ্ৰিয়ৰ বশীভূত হৈ চলোঁতা নহয়। যিসকল কৰ্মেন্দ্ৰিয়ৰ বশীভূত হৈ চলে তেওঁলোকক প্ৰজাযোগী বুলি কোৱা হ’ব, ৰাজযোগী নহয়। যিহেতু জ্ঞান পাই গ’লা যে এই কৰ্মেন্দ্ৰিয়সমূহ মোৰ কৰ্মচাৰী হয়, মই মালিক হওঁ তেন্তে মালিক কেতিয়াও সেৱাধাৰীৰ বশীভূত হ’ব নোৱাৰে। যিমানেই কোনোবাই চেষ্টা নকৰক কিয় ৰাজযোগী আত্মাসকল সদায় শ্ৰেষ্ঠ হৈ থাকিব। সদায় ৰাজত্ব কৰাৰ সংস্কাৰ এতিয়া ৰাজযোগী জীৱনত ধাৰণ কৰিব লাগে। যিয়েই নহওঁক কিয় – নিজৰ এইটো উপাধি সদায় স্মৃতিত ৰাখিবা যে মই ৰাজযোগী হওঁ। সৰ্বশক্তিমানৰ বল আছে, ভৰসা আছে তেন্তে সফলতা অধিকাৰৰ ৰূপত প্ৰাপ্ত হৈ যায়। অধিকাৰ সহজে প্ৰাপ্ত হয়, কঠিন নহয়। সৰ্ব শক্তিৰ আধাৰত সকলো কাৰ্য সফল হৈয়েই আছে। সদায় নিচা থাকিব লাগে যে মই অন্তৰ আসনত অধিষ্ঠিত আত্মা হওঁ। এইটো নিচাই অনেক চিন্তাক অতিক্ৰম কৰাই দিয়ে। যদি নিচা নাথাকে তেন্তে চিন্তাই চিন্তা। গতিকে সদায় নিচাত থাকি বৰদানী হৈ বৰদান বিলাই যোৱা। নিজে সম্পন্ন হৈ আনক সম্পন্ন কৰি তুলিব লাগে। আনক সম্পন্ন কৰি তোলা অৰ্থাৎ স্বৰ্গৰ আসনৰ প্ৰমাণপত্ৰ দিয়া। কাগজৰ প্ৰমাণপত্ৰ নহয়, অধিকাৰৰ। বাৰু!\n2) প্ৰতিটো খোজত পদমৰ উপাৰ্জন জমা কৰোঁতা, অক্ষয় সম্পত্তিৰ মালিক হৈ গ’লা। এনেকুৱা আনন্দৰ অনুভৱ কৰানে! কিয়নো আজিকালিৰ জগতখন হয়েই প্ৰতাৰক। প্ৰতাৰক জগতৰ পৰা কাষৰিয়া হৈ গ’লা। প্ৰতাৰক জগতৰ প্ৰতি আসক্তিতো নাই! সেৱাৰ অৰ্থে সংযোগ ৰখা সেয়া অন্য কথা কিন্তু মনৰ আসক্তি থাকিব নালাগে। গতিকে সদায় নিজক তুচ্ছ নহয়, সাধাৰণ নহয় কিন্তু শ্ৰেষ্ঠ আত্মা হওঁ, সদায় পিতাৰ মৰমৰ হওঁ, এইটো নিচাত থাকিবা। যেনেকুৱা পিতা তেনেকুৱা সন্তান – খোজত খোজ দি অৰ্থাৎ অনুসৰণ কৰি যোৱা তেতিয়া পিতাৰ সমান হৈ যাবা। সমান হোৱা অৰ্থাৎ সম্পন্ন হোৱা। ব্ৰাহ্মণ জীৱনৰ এয়াইতো কাৰ্য।\n3) সদায় নিজক পিতাৰ আত্মিক বাগিছাৰ আত্মিক গোলাপ বুলি ভাবানে! সকলোতকৈ সুগন্ধি ফুল গোলাপ হয়। গোলাপৰ জল কিমান কাৰ্যত লগায়। ৰং-ৰূপতো গোলাপ সকলোৰে প্ৰিয়। তেন্তে তোমালোক সকলো আত্মিক গোলাপ হোৱা। তোমালোকৰ আত্মিক সুবাসে আনকো স্বতঃ আকৰ্ষণ কৰে। ক’ৰবাত কোনো সুগন্ধিযুক্ত বস্তু থাকিলে তেন্তে সকলোৰে ধ্যান স্বতঃ যায় তেন্তে তোমালোক আত্মিক গোলাপৰ সুবাস বিশ্বক আকৰ্ষিত কৰোঁতা হয় কিয়নো বিশ্বক এই আত্মিক সুবাসৰ আৱশ্যকতা আছে সেইবাবে স্মৃতিত যাতে থাকে যে মই অবিনাশী বগিছাৰ অবিনাশী গোলাপ হওঁ। কেতিয়াও মৰহি যাওঁতা নহয় সদায় ফুলি থকা। এনেকুৱা ফুলি থকা আত্মিক গোলাপ সদায় সেৱাত স্বতঃ নিমিত্ত হৈ যায়। স্মৃতিৰ, শক্তিৰ, গুণৰ এই সকলো সুবাস সকলোকে দি যোৱা। স্বয়ং পিতা আহি তোমালোক ফুলক তৈয়াৰ কৰিছে তেন্তে কিমান মৰমৰ হোৱা! ভাল বাৰু!\nউপৰাম আৰু মৰমৰ হোৱাৰ ৰহস্যক জানি সন্তুষ্ট হৈ থাকোঁতা ৰাজযুক্ত হোৱা\nযিসকল সন্তান প্ৰবৃত্তিত থাকি উপৰাম আৰু মৰমৰ হোৱাৰ ৰহস্যক জানে তেওঁলোক সদায় নিজেও নিজৰ প্ৰতি সন্তুষ্ট হৈ থাকে আৰু পৰিয়ালকো সন্তুষ্ট কৰি ৰাখে। লগতে সঁচা অন্তৰৰ হোৱাৰ কাৰণে চাহাবো (প্ৰভুও) সদায় তেওঁলোকৰ প্ৰতি সন্তুষ্ট হৈ থাকে। এনেকুৱা সন্তুষ্ট হৈ থাকোঁতা ৰাজযুক্ত সন্তানসকলৰ নিজৰ প্ৰতি বা আন কাৰোবাৰ প্ৰতি কাৰোবাক পৰামৰ্শদাতা কৰি লোৱাৰ প্ৰয়োজন নাথাকে কিয়নো তেওঁলোকে নিজৰ সিদ্ধান্ত নিজেই লৈ লয় সেইবাবে তেওঁলোকে কাকো পৰামৰ্শদাতা, উকীল বা বিচাৰক (জজ্) বনোৱাৰ প্ৰয়োজন নাথাকে।\nসেৱাৰ দ্বাৰা যি আশীৰ্বাদ পোৱা যায় - সেই আশীৰ্বাদেই সুস্বাস্থ্যৰ আধাৰ।


বাচন ধোৱাত ব্যস্ত বিধায়ক ৰূপজ্যোতি কুৰ্মী, কৰিছে ঘৰৰ সমস্ত কাম! পিছে কিয়? চাওক VideoMLA-rupjyoti-kurmi-washes-kitchen-utensils-to-help-his-wife-video-share-on-facebook-hb– News18 assam\nবাচন ধোৱাত ব্যস্ত বিধায়ক ৰূপজ্যোতি কুৰ্মী, কৰিছে ঘৰৰ সমস্ত কাম! পিছে কিয়? চাওক Video\nপ্ৰাক্তন কংগ্ৰেছী তথা বৰ্তমানৰ বিজেপি বিধায়ক ৰূপজ্যোতি কুৰ্মী এতিয়া ঘৰুৱা কাম-বনত ব্যস্ত হৈ পৰিছে। ইয়াৰ আঁৰত আছে বিশেষ কাৰণ...\nLast Updated : December 19, 2021, 20:53 IST\nবিধায়ক ৰূপজ্যোতি কুৰ্মী! প্ৰাক্তন কংগ্ৰেছী তথা মৰিয়নি সমষ্টিৰ বিজেপি বিধায়ক ৰূপজ্যোতি কুৰ্মীকলৈ মাজে সময়ে চলি থাকে চৰ্চা। এইবাৰ ছচিয়েল মিডিয়াত বিশেষ ভাবে চৰ্চিত হৈ পৰিছে বিধায়গৰাকী। ৰূপজ্যোতি কুৰ্মীয়ে ছচিয়েল মিডিয়াত এটা ভিডিও আপলোড কৰিছে। ভিডিওটোত ৰূপজ্যোতিয়ে বাচন ধুই থকা দেখিবলৈ পোৱা গৈছে। আনকি কৰিবলগীয়া ঘৰুৱা আন বহু সৰু বৰ কাম। পিছে হঠাত্ কিয় ৰূপজ্যোতি এনেদৰে ব্যস্ত হৈ পৰিল ঘৰুৱা কাম-কাজত?\nইয়াৰ আঁৰত আছে বিশেষ কাৰণ। ৰূপজ্যোতিয়ে জনোৱা মতে, তেওঁৰ পত্নীয়ে হাতত আঘাত পালে। গতিকে পত্নীক কামত সহায় কৰি এনেদৰে বাচন ধোৱলগীয়া হৈছে বিধায়কজনে। ভিডিওটোৰ জৰিয়তে মাতৃ, পত্নীক ঘৰুৱা কামত সহায় কৰিবলৈ সকলো পুৰুষকে আহ্বান জনাইছে ৰূপজ্যোতি কুৰ্মীয়ে।\nফেচবুকত ভিডিও শ্বেয়াৰ কৰি ৰূপজ্যোতি কুৰ্মীয়ে লিখিছে যে, 'আমাৰ ঘৰৰ আৰু সমাজৰ মহিলা সকলক মানসিক সুৰক্ষা আৰু দৈহিক সুৰক্ষা প্ৰদান কৰাটো আমাৰ পুৰুষ সকলৰ কৰ্তব্য। এগৰাকী মহিলাই ৰাতিপুৱা চাহকাপ বনোৱাৰ পৰা ৰাতিৰ সাজলৈ কিমান যে কষ্ট কৰিবলগীয়া হয়। সেয়া একমাত্ৰ ঘৰখনৰ মহিলা সকলেহে অনুভৱ কৰে। আহাৰ বনোৱাৰ পৰা, বাচন-বৰ্তন ধোৱা, ঘৰ পৰিষ্কাৰ কৰা, ল'ৰা-ছোৱালী আৰু সমগ্ৰ পৰিয়ালৰ যত্ন লোৱাটো ইমান সহজ কথা নহয়। আজি মোৰ পত্নীৰ হাতত আঘাত পোৱাৰ পিছত, যেতিয়া মই নিজে বাচন ধোৱ লগীয়া হ'ল, এই অভিজ্ঞতা অনুভৱ কৰিলো। ইয়াৰ যোগেদি মই আমাৰ প্ৰতিজন পুৰুষকে অতি কমেও সপ্তাহত এবাৰ ঘৰৰ মহিলা সকলৰ কাম-কাজত সহায় আগবঢ়াবলৈ আহ্বান জনালো।'\nFirst published: December 19, 2021, 20:53 IST\nbjpRupjyoti KurmiRupjyoti kurmi washes kitchen utensils


নদীদ্বীপ মাজুলীলৈ চলিব ৰে’ল! ৰে’ল মন্ত্ৰণালয়ৰ জৰীপ আৰম্ভ– News18 Assam\nনদীদ্বীপ মাজুলীলৈ চলিব ৰে’ল! ৰে’ল মন্ত্ৰণালয়ৰ জৰীপ আৰম্ভ\n»নদীদ্বীপ মাজুলীলৈ চলিব ৰে’ল! ৰে’ল মন্ত্ৰণালয়ৰ জৰীপ আৰম্ভ\nUpdated:June 24, 2019, 8:31 AM IST\nজৰীপৰ প্ৰতিবেদন চালি–জাৰি চোৱাৰ পিছতহে পথ দুটা নিৰ্মাণৰ ক্ষেত্ৰত চূড়ান্ত সিদ্ধান্ত লোৱা হ’ব।\nLast Updated: June 24, 2019, 8:31 AM IST\nৰে’ল মানচিত্ৰত অন্তৰ্ভুক্ত হ’ব নদীদ্বীপ মাজুলী। ইতিমধ্যে ৰে’ল মন্ত্ৰণালয়ে মাজুলীক কিদৰে ৰে’লপথেৰে সংযোগ কৰিব পাৰি তাক লৈ আৰম্ভ কৰিছে জৰীপ। ৰে’লৱে ব’ৰ্ডৰ সদস্য মুকেশ কুমাৰে প্ৰকাশ কৰা মতে, নদীদ্বীপটোলৈ ৰে’লপথ নিৰ্মাণ কৰিবৰ বাবে প্ৰাথমিকভাৱে দুটা পথৰ প্ৰস্তাৱ হাতত লোৱা হৈছে। সেই অনুসৰি গোগামুখ–ঢকুৱাখনা–কমলাবাৰী–গড়মূৰ হৈ যোৰহাটলৈকে এটা পথ আৰু হাৰমতীৰ পৰা বিহপুৰীয়া হৈ মাজুলী সংযোগ কৰা এটা ৰে’লপথ নিৰ্মাণৰ জৰীপ চলোৱা হৈছে।\nপ্ৰায় ১০০ কিলোমিটাৰ দৈৰ্ঘ্যৰ গোগামুখ–ঢকুৱাখনা–কমলাবাৰী–গড়মূৰ হৈ যোৰহাটলৈ নিৰ্মাণ কৰিবলগীয়া পথটোৰ জৰীপৰ বাবে ২০১৭–১৮ বৰ্ষৰ বাজেটতে ধন অনুমোদন জনোৱা হৈছে। আনহাতে, ৩৮ কিলোমিটাৰ দৈৰ্ঘ্যৰ হাৰমতীৰ পৰা বিহপুৰীয়া হৈ মাজুলীক সংযোগ কৰিবলগীয়া পথটোৰ জৰীপৰ বাবে ধন অনুমোদন জনোৱা হৈছিল ২০১৭ৰ ২১ ফেব্ৰুৱাৰীত। ইতিমধ্যে এই পথটোৰ জৰীপ সমাপ্ত হৈছে আৰু ৰে’লৱে ব’ৰ্ডে ইয়াৰ প্ৰতিবেদনো লাভ কৰিছে।\nআনহাতে গোগামুখ–ঢকুৱাখনা–কমলাবাৰী–গড়মূৰ হৈ যোৰহাটলৈ নিৰ্মাণ কৰিবলগীয়া পথটোৰ জৰীপৰ প্ৰতিবেদন চলিত বৰ্ষৰ ছেপ্টেম্বৰ মাহৰ ভিতৰত ৰে’লৱে ব’ৰ্ডে লাভ কৰিব বুলি আশা কৰা হৈছে। জৰীপৰ প্ৰতিবেদন চালি–জাৰি চোৱাৰ পিছতহে পথ দুটা নিৰ্মাণৰ ক্ষেত্ৰত চূড়ান্ত সিদ্ধান্ত লোৱা হ’ব বুলি প্ৰকাশ কৰিছে সদস্যগৰাকীয়ে। ‘দৈনিক জনমভূমি’ কাকতত প্ৰকাশ পাইছে এই খবৰ।\nFirst published: June 24, 2019, 8:31 AM IST


যাত্রাপুস্তক2- पवित्र बाइबिल [ইণ্ডিয়ান ৰিভাইচ ভাৰচন] - (যাত্রা 2)\nলেবী বংশৰ এজন মানুহে এজনী লেবীয়া ছোৱালী বিয়া কৰালে।\nপাছত সেই মহিলা গৰাকী গৰ্ভৱতী হ’ল, আৰু এটি পুত্র সন্তান প্ৰসৱ কৰিলে। তেওঁ যেতিয়া দেখিলে যে, সন্তানটো স্বাস্থ্যবান; তেতিয়া তেওঁ সন্তানটি তিনি মাহলৈ লুকুৱাই ৰাখিলে।\nকিন্তু তেওঁ যেতিয়া দেখিলে যে, ল’ৰাটোক বেছি দিন লুকুৱাই ৰাখিব নোৱাৰিব; তেতিয়া তেওঁ নলেৰে এটা পাচি সাজিলে, আৰু সেই পাচিটো শিলাজতু আৰু এঠাৰে লেপি ল’লে, পাছত সেই পাচিটোত ল’ৰাজনক সুমুৱাই ল’লে, আৰু নদীৰ দাঁতিত থকা নল-খাগড়িৰ মাজত গৈ থলে।\nতাতে দূৰৈত থিয় হৈ বায়েকে সেই শিশুটোৰ কি হ’ব, সেই বিষয়ে জানিবলৈ বাট চাই থাকিল।\nফৰৌণৰ জীয়েকে নদীত গা ধুবলৈ নামি গৈছিল, আৰু তেওঁৰ যুৱতী দাসী সকলে নদীৰ তীৰত ফুৰি আছিল। এনেতে তেওঁ নল খাগড়ি মাজত সেই পাচিটো দেখি, তেওঁৰ দাসী এজনীক পাচিটো আনিবলৈ পঠিয়ালে।\nতেওঁ পাচিটো মেলি শিশুটি দেখিলে। এনেতে শিশুটিয়ে কান্দিবলৈ ধৰিলে; আৰু তেওঁৰ শিশুটিলৈ মৰম লাগি ক’লে, “এই সন্তানটি নিশ্চয় এটি ইব্ৰীয়া সন্তান।”\nতেতিয়া শিশুটিৰ বায়েকে ফৰৌণৰ জীয়েকক ক’লে, “আপোনাৰ অৰ্থে এই সন্তানটিক পিয়াহ খোৱাই তুলিবলৈ, মই এজনী ইব্ৰীয়া মহিলা বিচাৰি মাতি আনিম নে?”\nফৰৌণৰ জীয়েকে ক’লে, “যোৱা।” তেতিয়া সেই ছোৱালী জনীয়ে শিশুটিৰ মাককে মাতি নিলে।\nফৰৌণৰ জীয়েকে শিশুটিৰ মাতৃক ক’লে, “আপুনি এই ল’ৰাটি লওক আৰু মোৰ বাবে পিয়াহ খুৱাই প্রতিপালন কৰক; তাৰ বাবে মই আপোনাক পাৰিশ্রমিক দিম।” তেতিয়া মহিলা গৰাকীয়ে ল’ৰাটি নিলে আৰু পিয়াহ খোৱাই প্রতিপালন কৰিলে।\nল’ৰাটি যেতিয়া ডাঙৰ হ’ল, তেওঁ ল’ৰাটিক ফৰৌণৰ জীয়েকৰ ওচৰলৈ আনিলে; তেতিয়া সেই লৰাটি তেওঁৰ পুত্ৰ হ’ল। তেওঁ লৰাটিৰ নাম মোচি ৰাখি ক’লে, “কিয়নো মই ইয়াক পানীৰ পৰা তুলি আনিলোঁ।”\nমোচি যেতিয়া ডেকা হ’ল, তেওঁ বাহিৰলৈ ওলাই গৈ নিজৰ লোকসকলৰ কঠোৰ পৰিশ্রম লক্ষ্য কৰিলে। তেওঁ দেখিলে যে, নিজৰ লোকসকলৰ মাজৰ এজন ইব্ৰীয়াক এজন মিচৰীয়াই মাৰি আছে।\nতেতিয়া মোচিয়ে ইফালে সিফালে চাই কাকো দেখা নাপায়, সেই মিচৰীয়াজনক বধ কৰি বালিত পুতি থলে।\nতাৰ পাছদিনা তেওঁ ওলাই গৈ, দুজন ইব্ৰীয়াক বিবাদ কৰি থকা দেখি, দোষী জনক তেওঁ ক’লে, “তোমাৰ ভাইক কিয় মাৰিছা?”\nকিন্তু মানুহ জনে ক’লে, “আমাৰ ওপৰত আপোনাক কোনে অধিপতি আৰু বিচাৰক পাতিছে? সেই মিচৰীয়াজনক যেনেদৰে বধ কৰিলে, তেনেদৰে মোকো বধ কৰিবলৈ পৰিকল্পনা কৰিছে নেকি?” তেতিয়া মোচিয়ে আতঙ্কিত হৈ ক’লে, “বাস্তৱিকতে মই যি কৰিলোঁ, সেই কথা নিশ্চয় আনেও গ’ম পালে।”\nফৰৌণে যেতিয়া সেই কথা শুনিলে, তেতিয়া তেওঁ মোচিক বধ কৰিবলৈ চেষ্টা কৰিলে। কিন্তু তেওঁ ৰজা ফৰৌণৰ ওচৰৰ পৰা পলাই গ’ল, আৰু মিদিয়ন দেশত বাস কৰিলে। তাত তেওঁ এটা নাদৰ ওচৰত বহিল।\nমিদিয়নৰ পুৰোহিতৰ সাত গৰাকী জীয়েক আছিল। তেওঁলোকে সেই নাদলৈ আহিছিল, আৰু পিতৃৰ মেৰ-ছাগৰ জাকক পানী খুৱাবৰ বাবে নাদৰ পৰা পানী তুলি পাত্রত ভৰাই আছিল।\nতেতিয়া মেৰ-ছাগ ৰখীয়া সকল তালৈ আহিল আৰু তেওঁলোকক খেদিবলৈ চেষ্টা কৰিলে; কিন্তু মোচিয়ে গৈ তেওঁলোকক সহায় কৰিলে। তাৰ পাছত মোচিয়ে তেওঁলোকৰ মেৰ-ছাগৰ জাকক পানী খুৱালে।\nছোৱালী কেইজনী যেতিয়া তেওঁলোকৰ পিতৃ ৰূৱেলৰ ওচৰলৈ গ’ল, তেতিয়া তেওঁ ছোৱালী কেইজনীক সুধিলে, “আজিনো কেনেকৈ ইমান সোনকালে ঘৰলৈ আহিলা?”\nতেওঁলোকে ক’লে, “এজন মিচৰীয়া মানুহে আমাক মেৰ-ছাগ ৰখীয়া সকলৰ পৰা ৰক্ষা কৰিলে। এনেকি তেওঁ আমাৰ বাবে পানী তুলি মেৰ-ছাগ জাকক খুৱালে।”\nতেতিয়া তেওঁৰ ছোৱালী কেইগৰাকীক তেওঁ সুধিলে, “তেওঁ ক’ত আছে? তোমালোকে সেই ব্যক্তি জনক কিয় এৰি আহিলা? তেওঁক মাতি আনা যাতে তেওঁ আমাৰ লগত ভোজন কৰিব পাৰে।”\nমোচিয়ে সেই মানুহ জনৰ লগত থাকিবলৈ মান্তি হ’ল, আৰু তেওঁৰ ছোৱালী চিপ্পোৰাক তেওঁৰ সৈতে বিয়া দিলে।\nচিপ্পোৰাই এটি পুত্ৰ প্ৰসৱ কৰিলে, আৰু মোচিয়ে পুত্রটিৰ নাম গেৰ্চোম ৰাখিলে। মোচিয়ে ক’লে, “মই বিদেশত প্ৰবাসী হৈ আছোঁ।”\nবহুত দিনৰ পাছত, মিচৰৰ ৰজাৰ মৃত্যু হ’ল। ইস্ৰায়েলী লোকসকলে বন্দীকামৰ বাবে আৰ্তনাদ কৰিলে। তেওঁলোকে সহায়ৰ বাবে কাতৰোক্তি কৰিলে আৰু তেওঁলোকৰ দাসত্ব জীৱনৰ কাৰণে তেওঁলোকৰ অনুৰোধ ঈশ্বৰে শুনিলে।\nতেতিয়া ঈশ্বৰে তেওঁলোকৰ ক্রন্দন শুনি, অব্ৰাহাম, ইচহাক, আৰু যাকোবৰ লগত কৰা তেওঁৰ নিয়মটি পুনৰ সোঁৱৰণ কৰিলে।\nঈশ্বৰে ইস্ৰায়েলী লোকসকললৈ দৃষ্টি কৰিলে, আৰু তেওঁলোকৰ পৰিস্থিতি বুজি পালে।


Search Result of French Open\nক'চি আহি পালে ফ্ৰান্সৰ দুখন যুদ্ধ জাহাজ\nএয়া প্ৰথমবাৰৰ বাবে ফৰাচী নৌবাহিনীয়ে কোৱাড ৰাষ্ট্ৰ ভাৰত,অষ্ট্ৰেলিয়া, জাপান আৰু আমেৰিকা যুক্তৰাষ্ট্ৰৰ চাৰিজন সদস্যৰ সৈতে এক যৌথ ড্ৰিলত অংশগ্ৰহণ কৰিছে ।\nAmid border row with China, Indian, French Rafales to carry out SKYROS wargames\nInamajor development amid the ongoing border conflict with China, Rafale fighter jets of India and France will carry out wargames codenamed Exercise SKYROS in Jodhpur in the third week of January next year.\nSofia Kenin and Iga Swiatek are all set to compete against each other in the French Open final after both registeredawin in their respective semi-final matches on Thursday.\nFrench Open: Schwartzman stuns Thiem in marathon clash to reach semi-final\nArgentina's Diego Schwartzman outlasted Dominic Thiem inafive-hour-long marathon clash to advance to his first Grand Slam semi-final at the French Open on Tuesday.\nA powerful explosion was heard in the French capital of Paris on Wednesday,aSputnik correspondent reported.\nৰোহিতৰ দৰে এইগৰাকী খেলুৱৈও হ'ব পাৰে অপেনাৰ বেটছমেন; বেটিঁঙত দুৰ্দান্ত এইগৰাকী ক্রিকেটাৰ\nতেওঁৰ আক্রমণাত্মক বেটিংৰ দ্বাৰা টীম ইণ্ডিয়াক জয়ৰ দিশে লৈ যাবলৈ সক্ষম হ'ব\nঅক্টোবৰৰ পৰা খুলিব ৰাজ্য়ৰ বিদ্যালয়সমূহ, পুনৰ আৰম্ভ হ'ব শ্ৰেণীভিত্তিক পাঠদান\nশিক্ষকসকলক কঠোৰভাৱে নিৰীক্ষণ কৰাটো নিশ্চিত কৰিবলৈ ৰাজ্য চৰকাৰৰ পৰা নিৰ্দেশ দিয়া হৈছে।\n২৫ ছেপ্তেম্বৰৰ পৰা অনুষ্ঠিত হ'ব গুৱাহাটী বিশ্ববিদ্যালয়ৰ স্নাতক চতুৰ্থ ষান্মাসিকৰ পৰীক্ষা\nউল্লেখ্য যে,১অক্টোৱৰৰ পৰা গুৱাহাটী বিশ্ববিদ্যালয়ত অফলাইন পাঠদানো আৰম্ভ হ’ব ৷\nছেপ্টেম্বৰৰ ১ তাৰিখৰ পুনৰ আৰম্ভ হ'ব মেঘালয়ৰ বিদ্যালয়সমূহৰ পাঠদান প্ৰক্ৰিয়া\nক'ভিড প্ৰট'কল পালন কৰি বিদ্যালয়লৈ আহিবলৈ ৰাজ্য চৰকাৰে নিৰ্দেশনা জাৰি কৰিছে\n১৬ আগষ্টৰ পৰা দিল্লী বিশ্ববিদ্যালয়ে পুনৰ মুকলি কৰিব বিজ্ঞান শাখাৰ পাঠদান কাৰ্যসূচী\nপৰৱৰ্তী শৈক্ষিক বৰ্ষৰ বাবে স্নাতক আৰু স্নাতকোত্তৰ শ্ৰেণীৰ নামভৰ্তিৰ বাবে পঞ্জীয়ন চলি আছে\nAll Rights Reserved 2022 © The Janambhumi | Total visits : 71442971